
СВРЪХРАЗУМ 
Бъртрам Устър 


ТОВА Е ИГРА. 

Но в същото време това е и книга. Книга, която разказва за едно космическо 
приключение в далечното бъдеще, когато цялата Галактика ще бъде дом на човека. 
Тогава, както сам ще се убедиш, читателю, човекът няма да е много по-различен от сега. 

Всъщност всяка книга е игра, както е игра и самияг живот. Авторът определя 
правилата и след това им се подчинява от името на героите си. В книгата, която държиш, 
не е съвсем така В нея също има правила, но не авторът кара героя да им се подчинява, а 
го караш ти, читателю. Така, в известен смисъл, ти си съавтор на книгата и ако сюжетът й 
се получи вълнуващ, то заслугата ще бъде и твоя. Тук всяка ситуация има по няколко 
изхода и само твоят избор ще определи посоката, в която ще се развият събитията. 

Има някои неща, които трябва да знаеш, преди да прочетеш първата глава на книгата. 
Помни, че тук на изпитание ще бъде поставена преди всичко твоята интелигентност. Най- 
често решението на проблемите в книгата изисква логическо мислене. Преценявай 
внимателно цялата информация, с която разполагаш до момента, защото може да се случи 
така, че точно това, което ти е необходимо, да е споменато съвсем между другото. 

Ще попаднеш и в такива ситуации, където за намирането на правилното решение няма 
да е достатъчно да мислиш бързо и точно, а ще трябва да се посъветваш и с чувствата си, 
със своята представа за добро и зло, за дълг и отговорност към другите хора. В такива 
случаи отговорността за решенията ти ще се носи от цялата ти личност, а не само от 
разума ти. Ако наистина си добър човек, в което нито за миг не се съмнявам, това ще ти 
помогне да доведеш мисията си до успешен край. 

В никакъв случай не се прави на по-добър, отколкото си. Така ще си спестиш някои 
грешки. 

В тази книга пътищата до финала са много. Опитай да минеш по всички. Така ще 
можеш да се радваш на играта по-дълго време. 

АВТОРЪТ 


ИСТОРИЯТА ЗАПОЧВА ТАКА... 

Онези дни, в които човекът завладя цялата Галактика, се губят векове назад в 
историята. Сега всички светове са обитаеми. Човешкият гений създаде на тях изкуствена 
атмосфера, засели ги с растения и животни, така че те съвсем заприличаха на онази 
отдалечена планета, от която той преди хилядолетия започна дългия си път към космоса. 

Днес световете в Галактиката са обединени в няколко общности. Най-голямата и най- 
развитата от тях е Конфедерацията, чийто гражданин си ти. Обхваща милиони светове, 
разположени предимно в центъра на Галактиката. Без да има претенции към независимите 
общности от Периферията, се стреми да поддържа мира между тях в името на голямата 
цел - деня, в който човекът ще поеме пътя към съседните галактики. Най-големи проблеми 
на кон- федеративната дипломация създават кралствата. Те обхващат по няколко звездни 
системи и непрекъснато се стремят да разширяват владенията си. Често воюват помежду 
си и се случва някое от тях да достигне голямо могъщество, но никога такова, че да се 
осмели да застане срещу Конфедерацията. 

Ти си млад лейтенант от космическия боен флот на Конфедерацията. Един ден те 
извикват в щаба на адмирала, където те очаква висок мургав мъж с прошарени коси и 
очила със златни рамки. Въпреки че човекът е цивилен, адмиралът се отнася към него с 
подчертано уважение. 

- „Седнете, лейтенант - посочва ти адмиралът голямо кресло от другата страна на 
бюрото си. - Г-н Сьорен е тук от името на Конфедеративното правителство и има да 
проведе с вас сериозен разговор. 

Сядаш в креслото, но раменете ти остават по войнишки изпънати. 

- „Естествено, не сте длъжен да приемете това, което ще ви предложа - започва 
направо г-н Сьорен, - но трябва да ми обещаете, че дори да откажете, ще запазите всичко в 
най-строга тайна. 

Ти си военен и повече думи не са ти нужни. С едно кимване на главата показваш, че 
тайната ще бъде запазена, каквото и да се случи. 

- „ Няма да крия нищо от вас - продължава г-н Сьорен. - Не само Конфедерацията, но 
и цялата Галактика е застрашена от неизвестен враг. Никой не знае къде се намира той, 
защото на никого досега не се е показвал. Не са ни известни и оръжията му, но 
предполагаме, че по някакъв начин успява да въздейства върху психиката на отделни хора 
и на групи от хора, за да ги подчини изцяло на своята воля. 

- “И какво е успял да направи досега? - питаш с вече изострено любопитство. 

- “Трудно е да се каже. Жертвите му на пръв поглед не се променят. Но всъщност 
изцяло са в негова власт и с всичките си дела осъществяват някаква тайна програма, чиито 
подробности са ни неизвестни, но със сигурност знаем, че крайната й цел е пълното 
завладяване на Галактиката. Затова за кодово название на врага избрахме Свръхразум. 
Подозренията ни най-напред събудиха някои висши дипломати (няма да споменавам 
имената им), които по различно време и в различни светове уж случайно провалиха много 


отговорни мисии. Отделът за разузнаване към правителството съпостави фактите и стигна 
до заключението, че едва ли става дума за случайни провали. 

- Но това все още не са доказателства. 

Ц Не прекъсвайте г-н Сьорен, лейтенант - строго те поглежда адмиралът изпод гъстите 
си вежди. 

- Няма нищо, адмирале - махва с ръка правителственият чиновник и уморено се 
усмихва. - Лейтенантът е прав. Сами по себе си случаите не значат нищо и именно затова 
врагът е толкова опасен. За намеренията му можем да съдим, само ако съпоставим голямо 
количество информация и я погледнем по съвсем нов начин. Кой знае още колко висши 
политици са под влиянието на Свръхразума, без ние изобщо да подозираме! Но колкото 
до доказателството. мисля, че вече мога да ви представя неоспорими факти. Елате с мен, 
лейтенант. 

Г-н Сьорен става и те повежда към дъното на адмиралския кабинет, където на цялата 
стена е разположена сложна карта на Галактиката. Сякаш от само себе си осветлението 
намалява до матов полумрак и звездите върху картата засияват по-ярко. От командния 
панел г-н Сьорен задава координати и Галактиката се завърта пред очите ти сякаш 
политаш с огромна скорост към една част от нейната периферия. Когато движението 
спира, г-н Сьорен посочва една звезда точно в центъра на изобразения сектор - Корина 
983. Централната звезда на кралство Гимел. Само за броени месеци с Гимел се случиха 
изключително странни неща. Първо чрез преврат на трона се качи нов крал от абсолютно 
неизвестна династия. Правителството му веднага преустанови дипломатическите 
отношения на кралството с всички светове, но не върна посланиците. В момента никой не 
знае какво става на Гимел. Както сам се досещате, всички посланици, които останаха на 
Гимел след преврата, са познати на нашите тайни служби и фигурират в списъците на 
заподозрените. Всички те са вероятни оръдия на Свръхразума. Скоро след преврата Гимел 
започна серия от победоносни войни срещу слабо развитите светове от Периферията и 
срещу по-малките съседни кралства. В момента е вече нещо като малка империя, при това 
изцяло военизирана. С тревога очакваме момента, когато бойните им кораби ще се 
насочат и към центъра на Галактиката. 

- “Но защо не се намесихте? 

- Не мислете, че не сме изпращали разузнавателни патрули. Никой от тях не се 
върна. А бяха най- добрите екипажи. Страх ме е да си представя това. което ги е спряло. 

- “Извинете, че питам, но какво смятате да правите при това положение? 

Осветлението в кабинета отново се засилва и вие се връщате на местата си. 

- “Има само един начин - с въздишка казва г-н Сьорен. - Понеже не можем да водим 
класически бойни действия срещу Свръхразума. остава вариантът някой да тръгне срещу 
него сам, да го намери и унищожи в самото му скривалище. 

- “Има предложение този човек да сте вие, лейтенант - намесва се и адмиралъг. 

Учудено местиш поглед от единия към другия: 

- “Но защо точно аз? 


- “Трябваше да стигнем и до този въпрос - г-н Сьорен сваля очилата си и започва да 
трие стъклата им, въпреки че изглеждат съвършено чисти. - Както знаете, всеки офицер на 
служба в Конфедеративния флот има подробна картина на мозъчните си характеристики в 
централния архив на генералния щаб. Когато се роди идеята към Свръхразума да тръгне 
един-единствен доброволец, специалисти психолози подложиха на подробен анализ 
данните на всички офицери и при вас откриха нещо много интересно. Структурата на 
мозъчните ви биотокове дава голямо основание за надежда, че психическата ви 
устойчивост спрямо външни въздействия ще се окаже хилядократно по-голяма, отколкото 
при един нормален човек. Вие сте нещо като мутант, в добрия смисъл, разбира се. 
Вероятно ще можете да преминете през психичните полета на Свръхразума, без да 
попаднете под контрола му. 

- “ Но къде да го търся? 

- Това вече ще решите вие, лейтенант. Приемате ли мисията? 

Ако решиш да се заемеш с откриването и обезвреждането на Свръхразума, премини на 
следващата глава и се запознай с правилата на играта. 


ПРАВИЛА НА ИГРАТА 


Приемаш мисията и разбираш, че от този момент ти се превръщаш в самостоятелна и 
изключително мощна бойна единица. Зад теб застава цялата Конфедерация с 
технологичното си могъщество. 

Отиваш да разгледаш космическия кораб, с който ще се опиташ да осъществиш 
сложната си мисия. Той е голям, бърз и снабден с двигатели за движение през 
хиперпространството. Въоръжен е с лазерни оръдия, които за кратко време могат да се 
справят с всеки кораб, изобретен до този момент в Галактиката. Има и защитно енергийно 
поле. което може да предпази корпуса му както от сблъсък с метеорити. така и от 
вражески изстрели. В комплекта на кораба е включен и анихилатор. Това е специално 
оръдие, което изстрелва заряди от антиматерия и унищожава целите си без остатък. 
Максималният енергиен потенциал на кораба ти е 1000 единици. Ето за какво се 
изразходва той и как може да бъде попълван: 


РАЗХОД НА ЕНЕРГИЯ 

1. Един скок през хиперпространството изразходва 20 енергийни единици. 

2. Един удар по защитното силово поле 10 единици. 

Ако се наложи разход на енергия в други случаи, това ще бъде отбелязано в 
съответния епизод. 

3. Един изстрел с анихилатора 10 единици 


НАБАВЯНЕ НА ЕНЕРГИЯ 

1. Енергия може да се набави от всеки пленен вражески кораб. Точното й количество 
се съобщава в съответния епизод. Пленен е онзи вражески кораб, който е победен с 
лазерните оръдия. Те унищожават енергийния му щит, но не разрушават самия кораб. Ако 
унищожиш врага си с анихилатор на материя. няма да вземеш нищо от него. 

2. Енергия може и да се купи. Това става на някоя от междинните спирки. Цената на 
енергията е горе-долу една и съща в цялата Галактика, но въпреки това ще бъде указвана и 
В съответните епизоди. 

В кораба намираш и личната си екипировка. Тя се състои от: 

1. Индивидуално защитно поле - представлява малък генератор във формата на колан, 
който те обвива в нещо като мехур от енергия и те прави неуязвим за всякакви оръжия от 
кама до бластер. Индивидуалното ти поле може да те запази от 50 удара за цялата игра, 
затова го използвай пестеливо. 

2. Бластер - зарядите му са практически неограничени. Затова го използвай всеки път, 
когато употребата на друго по-специално оръжие не е наложителна. 


3. 500 галактически кредита - това са парите, с които тръгваш. Не са много, но не саи 
малко. Харчи ги разумно и знай, че по пътя сигурно ще имаш възможност да попълваш 
сметката си. 

В играта често ще ти се налага да прибягваш и до два зара. С тяхна помощ ще водиш 
битките си и ще проверяваш късмета си. 


ВОДЕНЕ НА БИТКИ 

За всяка битка е посочено с колко удара може да бъде унищожен противникът. 
Хвърляш заровете Веднъж за себе си и веднъж за него. Чийто сбор е по-голям, за него се 
приема, че е нанесъл успешен удар. Побеждава този, който пръв изчерпи допустимите 
удари на противника си. 


ПЪРВИ ПРИМЕР: 

Трябва да се биеш с два робота. Допустимите удари на първия са 4, а на Втория - 6. 
При пълен потенциал на индивидуалното поле твоите допустими удари са 50. Хвърляш за 
себе си 5и 4. а за първия робот - Зи 1. Успешен е твоят удар и допустимите удари на 
робота остават 3. При второто хвърляне роботът има 4 и2, ати - 2и 1. Сега роботът те е 
ударил и неговият потенциал си остава 3. а твоят спада на 49. Битката се води. докато 
потенциалът на някоя от страните стане 0. 


ВТОРИ ПРИМЕР: 

Трябва да водиш битка с друг космически кораб. Броят на неговите допустими удари 
също е указан. За разлика от битките с индивидуално защитно поле, тук ударите, които 
получаваш, се отразяват на общия енергиен баланс на кораба ти, като всяко попадение 
отнема по 10 енергийни единици от него. 

Вражеският кораб има 10 допустими удара, а твоят потенциал е 840 единици след осем 
скока през хиперпространството (1000 - 8х 20 - 840; един скок изразходва 20) единици). За 
себе си хвърляш би 5, а за противника - 5 и 4. Успешният удар е твой и неговият 
потенциал става 9, докато твоят продължава да бъде 840. После той ти нанася удар и 
тогава потенциалът ти спада на 830 единици. Битката се води докаго един от двамата 
изчерпи резервите си до 0. 


ШАНС 

Заровете ще ти трябват и когато се окажеш изправен пред необходимостта да 
провериш късмета си. В такива случаи ще бъде указано на кой епизод да продължиш 
играта при определен сбор точки от заровете. 

За да не изгубиш сметката на парите, енергията и въоръжението си, трябва да водиш 
точен бордови дневник. 


БОРДОВИ ДНЕВНИК 


ПРИМЕРИ: 

1. ПЪРВА КОЛОНА - "ЕКИПИРОВКА" - Взел си хипнотизатор, анихилиращ меч и 
броневсъдеход. Вписваш ги в първата колона. В дадена ситуация ти се налага да 
използваш хипнотизатора, след което веднага го задраскваш от списъка. ПОМНИ, ЧЕ 
ОРЪЖИЯТА И АПАРАТИТЕ. С ИЗКЛЮЧЕНИЕ НА ИНДИВИДУАЛНОТО ПОЛЕ И 
БЛАСТЕРА. МОЖЕШ ДА ИЗПОЛЗВАШ САМО ПО ВЕДНЪЖ! 

В друг случай купуваш, намираш или спечелваш граната с отровен газ. Веднага я 
вписваш в края на списъка, където тя стои, докато не ти се наложи да я използваш. 


2. ВТОРА КОЛОНА - ЗАЩИТНО ПОЛЕ" - Най-от- горе написваш числото 50. Това 
е броят на ударите, от които то може да те предпази през цялата игра. Налага ти се да се 
биеш с чудовище, което в крайна сметка побеждаваш, но то успява да ти нанесе три удара 
(три пъти неговият сбор от точките на двата зара е бил по-голям от твоя). Задраскваш 50 и 
отдолу пишеш 47. 


3. ТРЕТА КОЛОНА - "ЕНЕРГИЯ" - Най-отгоре написваш 1000 - максималното 
количество енергия, която може да носи твоят кораб. Не можеш да надхвърляш този брой 
енергийни единици. Налага ти се да направиш три скока през хиперпространството. Един 
скок изразходва 20 единици, така че стойността на трите е 60. Задраскваш 1000 и пишеш 
940. После влизаш в бой. където ти нанасят 4 удара (по 10 единици - 40). Задраскваш 940 
и пишеш 900. Излязъл си победител и в един от пленените кораби намираш 150 енергийни 
единици. Прибавяш ги към баланса си. Но понеже енергийният ти потенциал не може да 
надхвърли 1000 единици, пишеш само 1000. 


3. ЧЕТВЪРТА КОЛОНА - "ПАРИ" - Най-отгоре пишеш 500 - парите, с които тръгваш. 
Купуваш си робот-камикадзе (не забравяй да го впишеш в първата колона "Екипировка") 
за 170 кредита и в дневника отбелязваш 330. От друго място си купуваш броневсъдеход за 
300 кредита и в дневника остават 30. После спечелваш награда от 400 кредита и вписваш 
430. Дано последното ти се случва по-често! 


ДОПЪЛНИТЕЛНА ЕКИПИРОВКА 

Ето че настъпи моментът да избереш и останалата част от екипировката си. Внимавай 
какво ще вземеш, защото всяка вещ можеш да използваш само по веднъж, а не знаеш кога 
ще ти се предостави възможност да попълниш екипировката си отново. Хвърли единия зар 
и виж колко точки ще покаже. Толкова предмета можеш да включиш в екипировката си. 


Разбира се, от някой особено необходим за теб предмет можеш да вземеш и повече 
бройки. Важното е да не надхвърлиш общата сума. 

1. ХИПНОТИЗАТОР - Представлява малка диадема, която носиш на главата си и с 
чиято помощ можеш да приспиш всяко живо същество. Понякога можеш дори да му 
внушаваш мисли и да му налагаш волята си. 

2. ИНДИВИДУАЛЕН РЕАКТИВЕН ДВИГАТЕЛ - Носи се на гърба. С негова помощ 
можеш да преминеш известно разстояние по въздуха. Полезен е, когато трябва да избягаш 
от особено опасен противник или когато трябва да продължиш напред, а няма път. 

3. ГРАНАТА С ОТРОВЕН ГАЗ - Когато се взриви, разпръсква отрова, която поразява 
всичко живо в радиус от стотина метра. 

4. ДОПЪЛНИТЕЛНО ЗАЩИТНО ПОЛЕ - Ако индивидуалното ти защитно поле 
започне да се изчерпва, можеш да превключиш на допълнителното и то ще ти осигури 
защита срещу още 20 удара. Ако разполагаш с допълнително поле, можеш да го 
използваш и без специални указания. Просто го задраскваш от колоната "ЕКИПИРОВКА" 
и прибавяш 20 към последното число в колоната "ИНДИВИДУАЛНО ПОЛЕ". 

5. АНИХИЛИРАЩ МЕЧ - Острието му представлява лъч от концентрирана 
антиматерия, която унищожава всяка материя, до която се докосне. Потенциалът на меча 
не зависи от броя на противниците ти, но не може да се използва в повече от една битка. 

6. ПРОТИВОГАЗ - Ефикасна защита срещу всякакъв вид отровни газове. 

7. РОБОТ-КАМИКАДЗЕ - Има задачи, в които гибелта ти е сигурна, но въпреки това 
трябва да се изпълнят. Тогава пращаш робота. Той може да ти бъде полезен и тогава, 
когато ти се налага да отсъстваш от кораба си - добър заместник е. 

8. СОВАЛКА-ИЗТРЕБИТЕЛ - Удобна за водене на въздушен бой в близост до 
повърхността на всяка планета. 

9. БРОНЕВСЪДЕХОД - Отлично средство за водене на сухопътен бой. По-добре 
въоръжен е от обикновените тежки танкове, а и проходимостта му е отлична. 


1. 

Вече си приключил с приготовленията и можеш да се впуснеш в експедицията. Все 
още не знаеш къде да търсиш скривалището на Свръхразума. но имаш предвид няколко 
пътя. които биха ти позволили да събереш повече информация. На космодрума са дошли 
да те изпратят само адмиралът и правителственият служител г-н Сьорен. 

- Не забравяйте, лейтенант, че във ваши ръце е 

честта на Конфедеративния флот! - казва адмиралът и по войнишки отдава чест. 

- “ Позволете ми преди тръгване да ви направя един подарък - г-н Сьорен отваря 
чантата си и от нея изважда изключително красив модел на съзвездието Козирог - такова, 
каквото се е виждало на небето на онази планета, от която човечеството е тръгнало по 
пътя към Галактиката. Звездите са изработени от скъпоценни камъни и съединени 
помежду си от платинени нишки. Цялата композиция е закрепена върху махагонова 
поставка, а в основата на поставката е вградена седефена плочка, върху която със златни 
букви е написано: 


ОТ ВСИЧКИ ЕДНАКВИ НЕЩА ИЗБИРАЙ ВИНАГИ РАЗЛИЧНОТО 


- “Това изречение - казва г-н Сьорен - изразява цялата мъдрост на нашата 
цивилизация. Дано ви помогне да оцелеете! 

Взимаш с благодарност Козирога и веднага щом влизаш в навигационния отсек на 
кораба си, го поставяш върху командния пулт. Включваш двигателите, излиташ и скоро 
звездата, около която обикаля главната планета на Конфедерацията, се превръща в малка 
премигваща точица в долния край на екрана ти за задно виждане. 

Времето, което ти трябва, за да излезеш извън границите на Конфедерацията, 
използваш за размисъл. Накъде да тръгнеш? Винаги е имало три основни пътя към всяка 
цел - Пътят на познанието. Пътят на посвещението в тайнствата и Пътят на силата. 
Първият път минава през Галактическия Университет - независим свят далеч от центъра 
на Галактиката, събрал цялото научно познание на човечеството. Вторият път води към 
Есмералда - света на Изумрудената тайна, където на почит са маговете и алхимиците и 
където магията не признава невъзможното. Третият път - Пътят на силата - води направо 
към Гимел - кралството, завладяно от Свръхразума. По този път тръгва всеки, който иска 
веднага да премери сили с врага. 

Накъде ще поемеш ти? 

Към Галактическия Университет - 67. 

Към Гимел - 91. 

Към Есмералда - 40. 


2. 

Без да губиш време за дълги размисли, включваш реактивния си двигател и се издигаш 
над булеварда. Едно голямо десетметрово такси и една луксозна открита кола на въздушна 
възглавница едва не се сблъскват, след като шофьорите им те проследяват със смаяни 
погледи. 

Похитителите скоро разбират, че ги преследваш и увеличават скоростта си, но въпреки 
това не могат да се откъснат. Преследването продължава още няколко минути, след което 
напускате центъра на града и навлизате в неговите тъмни и незастроени покрайнини. На 
едно пустеещо място, далеч от улици и къщи, скутерът спира и двамата похитители слизат 
от него с извадени бластери. Включват силовите си полета и те чакат да кацнеш. Не си 
очаквал, че са така добре въоръжени. Все още имаш възможност да избегнеш схватката с 
тях и да се върнеш обратно. 

Отказваш се от битката - 42. 

Решаваш да се биеш - 7. 


З. 
Реактивният двигател е единственият начин да се измъкнеш от тази ситуация. За 
съжаление не си бил достатъчно предвидлив и не си го включил в екипировката си. 
Мисията ти свършва тук, на една крачка от крайната цел. 


4. 

Двамата разбойници успяват да разберат какво държиш в ръцете си едва секунда-две, 
след като е заблестяло анихилиращото острие на меча ти. Те не са предполагали, че ще им 
се наложи да си имат работа с толкова тежко въоръжен противник и небръснатите им лица 
пребледняват от ужас. Бластерите в ръцете им започват да треперят, така че изстрелите 
срещу теб минават далеч от защитното ти поле. 

Пристъпваш напред и замахваш. Първият разбойник изчезва от кръста нагоре и само 
лекият мирис на озон показва, че нещо се е случило. Вторият се обръща и се опитва да 
побегне, но с един скок ти отново заставаш срещу него. Със силен удар избиваш бластера 
от ръцете му. За миг защитните ви полета се опират едно до друго и тогава в тъмнината 
припламват искри. Вместо да се предаде, разбойникът изважда граната и се опитва да я 
хвърли по теб. Не ти остава нищо друго, освен да нанесеш втори удар с анихилиращия 
меч. Този път замахваш отгоре надолу и там. където допреди малко е стоял разбойникът, 
сега се вижда само тясна вдлъбнатина в почвата - следа от острието на меча ти. 

Вече можеш да се приближиш до скутера и да видиш какво е станало с човека. 


Премини на 9. 


з, 

Излизаш от приемната зала на Оракула обезсърчен. Иска ти се да потеглиш веднага 
към Свръхразума, а ето че ти се налага да чакаш още десет дни и да харчиш пари. които 
може би ще ти потрябват за нещо друго. 

- “Какво не е наред? - пита секретарят, който се е приближил до те0, без да го усетиш. 

Толкова си отчаян, че му разказваш всичко, сякаш сте приятели от години. 

- „Хм, не знам - казва замислен секретарят. - Много ми се ще да ви помогна, но ме е 
страх да не разсърдя Оракула. Недалеч оттук живее една старица, за която се говори, че 
знае отговорите на всички въпроси и, което е по-важно, може да намери изход от всяко 
положение. Но малцина са онези, които дръзват да отидат при нея. Разправят, че била 
вещица, но според мен е нещо много по-опасно. Никой не знае как да й се хареса, а не 
хареса ли някого, тя го погубва. Тя и слугите й. Пък нека той е и най-добрият боец в 
цялата Галактика и да е въоръжен с каквото си иска. Можете да опитате и при нея, но на 
своя отговорност. 

Разбираш, че пред теб ненадейно се открива нов път. Ще поемеш ли по него или 
смяташ, че рисковете са прекалено големи? 

Решаваш, че е по-благоразумно да изчакаш 10 дни - 177. 

Хвърляш се с главата напред към опасността - 33. 


6. 

За теб отговорът е един - най-противоположната дума на "колапс" е "експлозия". 
Първото значи затваряне навътре, а второто - избухване навън. Излъчваш я към 
компютрите на вражеската флота и стрелбата моментално спира. Но преди това си 
получил 17 удара по енергийния щит. Не забравяй да ги отчетеш в дневника. 

Изчисляваш най-лесния скок през хиперпространството и избягваш. 


Премини на 137. 


7. 
Докато кацаш, имаш възможност за последен път да обмислиш избора на оръжие. С 
какво ще се биеш? 
Анихилиращ меч - 4. 
Бластер - 12. 
Граната с отровен газ - 15. 


8. 

Налага ти се да минеш през разкъсаните трупове на двата паяка. От тях се носи 
тежкият дъх на гнило и на обгорена плът. Дългите им крака се търкалят в безпорядък 
около главогръдите, от които многобройните очи сякаш още продължават да те гледат. 
Краката приличат на овъглени греди, стърчащи от развалините на стара къща, през която е 
минал пожар. С погнуса ги прескачаш един по един и ти се струва, че промъкването през 


тази чудовищна гробница няма край. Когато минаваш близо покрай челюстите на единия 
паяк, за миг те спохожда мисълта, че ако той изведнъж оживее, ще може с едно захапване 
да прекърши гръбнака ти. Представяш си как инжектира в теб стомашните си сокове и те 
изсмуква като муха. Коленете ти неволно се разтреперват. Трябва да положиш сериозни 
усилия, за да овладееш нервите си. 

Най-сетне препятствията свършват и ти ускоряваш крачка, като се стараеш да не 
мислиш за това, което те дебне по хоризонталния коридор - единственият път, който ти 
остана. 


Премини на 114. 


9. 

Човекът лежи на дъното на скутера, скрил глава под лактите си. Тялото му трепери. 
Когато се навеждаш над него и го докосваш, той извиква и се опитва да залегне още по- 
дълбоко. 

- „Не се бойте, всичко свърши - казваш и го подхващаш под мишниците. 

Човекът се изправя, но веднага тежко се отпуска върху една от седалките. След 
изживяното трудно се държи на краката си. Едва сега се оглежда наоколо и погледът му 
попада върху оскъдните останки от битката. 

- „Рано или късно ще ме убият - със заекване казва човекът и скрива лице в шепите 


си. - Единственото ми спасение е да се махна далеч от тази планета. 

- „ Защо ви преследват? 

- “Трябва да ме отведете оттук! - внезапно вдига очи човекът, без да обърне внимание 
на въпроса ти. - Не можете да ме оставите! 

Цялата работа започва все по-малко да ти харесва. Усещаш, че се намесваш в нещо, 
което не можеш да разбереш. Дали пък не става дума за разчистване на сметки между 
престъпници? Човекът няма такъв вид, но кой знае... 

- “Трябва да отлетя още тази нощ - почти проплаква той и стисва китката ти с 
неподозирана сила, в която ти прочиташ цялото отчаяние на света. 

Ще изпълниш ли молбата му или ще се опиташ да го успокоиш и ще го оставиш да се 
оправя сам? 

Още тази нощ ще го отведеш от планетата - 253. 


Ще го оставиш - 42. 


10. 

Нищо не може да те спаси. Ти стана жертва на собственото си оръжие, но най-вече на 
несъобразителността си. Трябваше да се сетиш, че това. което е смъртоносно за хората 
наоколо, ще се окаже смъртоносно и за теб, ако не вземеш някакви предпазни мерки. 

Мисията ти свършва тук. 


11. 

Плащаш на старицата и решаваш да отпътуваш още същата вечер. Вече няма смисъл 
да се срещаш с Великия Оракул, защото си научил това, за което си дошъл. Качваш се на 
кораба и след няколко обиколки в орбита около Есмералда, успяваш да намериш курса, по 
който кристалът сияе постоянно със студената си светлина. Предстои ти дълъг път. 
Извади от сметката си енергията, необходима за 30 скока през хиперпространството. 


Премини на 26. 


12. 
Противниците ти са прекалено слаби, за да жертваш за тях анихилиращия си меч. 
Решаваш да се биеш с бластер. 
ПЪРВИ ПРЕСТЪПНИК - 5 УДАРА 
ВТОРИ ПРЕСТЪПНИК - 4 УДАРА 
Ако победиш, премини на 9. 


13. 

Не след дълго се отваря една врата в противоположния край на кръглата зала и през 
нея влиза дребен възрастен човек с насочен към теб бластер. На главата си носи шлем, 
който прилича по-скоро на сложен апарат. Забелязваш, че светлинките по него 

проблясват в пълен синхрон със светлинките по командния пулт. 

- “Как успя да влезеш тук, нищожество?! - злобно изсъсква човекът, но в гласа му се 
прокрадва и страх, защото е разбрал, че психическите ти способности трябва да са 
необикновени, щом си стигнал невредим дотук. 

- „Ето значи какъв си бил - не можеш да скриеш учудването си. - Кажи ми, как успя 
да застрашиш живота на цялата Галактика? 

- “Ще ти отговоря - казва човекът, без да сваля бластера. - И без друго скоро ще 
умреш, а аз искам да се похваля на някого, дори на дребосък като теб. Просто успях да 
усиля психичното си поле до такива размери, каквито нито ти, нито който и да било друг 
може да си представи. Този замък е пълен с апаратура, чиято единствена задача е да 
усилва всяка моя мисъл и всяко мое желание и да ги насочва натам, накъдето поискам. Но 
не в това е тайната. Такава апаратура може да построи всеки. Истинската ми победа се 
състоя в деня, когато успях да изкривя времето. Сега мога да черпя енергия от звездата 
във всеки един момент от нейното съществуване. Представяш ли си какво значи това? 
Всяка секунда от милиардите години живот на една звезда! Едва ли можеш да си 
представиш. Когато имам една звезда във всеки миг от нейната история, тогава имам 
повече звезди дори от най-голямата галактика. Ето откъде взимам енергията, която ме 
прави непобедим! 

- „Да, но всичката я хвърляш в създаването на психично поле, което на мен не ми 
действа. Тук вече не става въпрос за количество енергия, а за нагласа на мозъка. 


- “Прав си - отговаря човекът, - но не мисли, че нямам и други начини да се справя с 
теб. 

Заедно с последните си думи натиска и спусъка на бластера. Принуден си да се биеш 
лице в лице с него. Добре е, ако си взел допълнително защитно поле, защото полето на 
противника ти издържа на 50 удара! 

Ако победиш, премини на 175. 


14. 

Не си се отдалечил много от кораба, когато разбираш, че е абсолютно безсмислено да 
продължаваш пеша. Пред теб ту се изправят отвесни канари, чиито върхове се губят в 
мрачното небе на планетата, ту се разтварят широки пукнатини, над които се носят 
зловонни изпарения. Не можеш да избираш пътя си, а си принуден да вървиш натам, 
накъдето те води суровият ландшафт. Не след дълго се оказва, че описваш голяма дъга. 
която рано или късно ще се затвори в окръжност и ще те заведе обратно при кораба, 
откъдето си тръгнал. 

С последни сили се изкачваш на един назъбен хребет, за да хвърлиш още един поглед 
наоколо. Сивотата и еднообразието на планетата те докарват до отчаяние. Тъкмо решаваш 
да слезеш обратно, когато в подножието от другата страна на хребета виждаш да 
проблясва нещо сребристо. Затичваш се към него. доколкото позволяват острите камъни 
под краката ти. 

Когато си вече на няколко крачки от целта си, виждаш, че това е човек, облечен в 
сребрист скафандър. Явно той също е доловил присъствието ти. защото рязко се обръща. 
Виждаш, че е жена с големи черни очи и в тези очи ти сякаш започваш стремително да 
пропадаш. Усещаш, че съзнанието ти е попаднало под властта на някаква магия. 
Невидими пръсти опипват мозъка ти и търсят тайните му, за да ги извадят на бял свят. Как 
ще постъпиш? 

С последни сили вадиш бластера и стреляш срещу жената - 169. 

Отпускаш се и не се съпротивляваш - 183. 


15. 

Взривяваш гранатата и гъст жълтеникав облак ляга над запустялото място в радиус от 
стотина метра. Усещаш, че започваш да се задушаваш. Имаш ли в комплекта си 
противогаз? 

Да - 256. 

Не - 10. 


16. 
Стълбите се изкачват спираловидно нагоре. Предполагаш, че подземието е много 
дълбоко, защото коридорите му са изсечени направо в скалата. След няколко извивки пред 
теб изведнъж се разтваря бездънна пропаст. Спираш на ръба й и изтриваш студената пот 


от челото си. Още една крачка и щеше да се сругиш от ронещия се бряг. През пропастта е 
прехвърлен тесен каменен мост. По него пълзи слузесто чудовище с дебела кожа и щипки 

като на рак, но не две, а осем. Всяка щипка е голяма колкото едноместен 
антигравитационен скутер. 

Още не си се съвзел от ужасната гледка, когато чуваш зад себе си сухо потропване. 
Обръщаш се и виждаш как по стълбището към теб приближават три паяка, големи като 
контейнери. Трябва бързо да решиш кой от двата пътя ще се опиташ да разчистиш, ако 
нямаш реактивен двигател, с който да избягаш. 

Ще се биеш с чудовището - 135. 

Ще се биеш с паяците - 186. 

Ще избягаш с реактивния двигател (ако имаш) - 200. 


17. 

Решаваш ударът ти срещу Гимел да бъде тотален. Кралството обхваща голяма зона от 
периферията на Галактиката и държи в подчинение няколко десетки звездни системи. 
Връзката между тях се осъществява от модерна комуникационна система и това превръща 
Гимел в опасен противник. Нямаш време да водиш продължителна война и затова 
решаваш да окупираш всички светове едновременно. 

Разделяш флотилията си на бригади и ги разпращаш в различни сектори на Гимел. 
Всичко е изчислено до най-малките подробности. Самият ти с конфедеративния си 
крайцер оглавяваш силите, които ще нанесат удара по главната планета, където е 
официалната резиденция на краля и седалището на правителството. Там трябва да се 
намира и целият архив на Гимел. Именно той е истинската цел на експедицията ти. 

След пореден скок през хиперпространството, попадате в далечна орбита около 
звездата на сто-личната планета. Радарите веднага засичат стоте гимелски кораба - цвета 
на кралския космически флот. Те също ви засичат и се насочват към вас, като се 
прегрупират в движение. Маневрите им показват, че ги командват първокласни офицери. 

С какво оръжие ще заповядаш да се стреля? 

С анихилатори - 190. 

С лазерни оръдия - 100. 


18. 

Трябваше отдавна да си разбрал, че използването на анихилираши оръжия в затворени 
пространства е рисковано. Когато разбираш това, вече е късно. Извадил си меча, което е 
послужило като сигнал на гимелските войници и роботите им да се нахвърлят срещу те. 
С първите удари анихилиращ големи части от двата робота. Третият удар насочваш към 
капитана, но той отскача и острието на меча ти се врязва в големия осветителен панел на 
стената. Не успяваш да пробиеш обшивката на станцията, но светлината чувствително 
намалява. Усещаш два удара от бластер в гърба си (отбележи ги в дневника). Обръщаш се 
и замахваш срещу войника, който стреля по теб. Главата заедно с рамото и ръката, която 
държи бластера, изчезват. В този момент те напада капитанът. Обръщаш се към него, но 
той успява да избегне и втория ти удар. Този път острието се забива в централния пулт за 


управление. Налягането на изкуствената атмосфера започва бързо да спада. Дишането ти 
се затруднява. Движенията ти стават бавни. За щастие капитанът също няма кислородна 
маска и неговите реакции също стават по-тромави. Това ти позволява с един последен 
удар да го довършиш. Оглеждаш се и виждаш, че учените са успели да пленят другите 
двама войници. Победата е ваша, но дали ще успеете да отстраните повредата, преди да се 
задушите? 
ШАНС: 1-6- 229. 
7-12-216 


19. 
Обръщаш се към паяците и изваждаш бластера. 
ПЪРВИ ПАЯК - 5 УДАРА 
ВТОРИ ПАЯК - 4 УДАРА 
ТРЕТИ ПАЯК - 3 УДАРА 
Ако победиш, премини на 8. 


20. 

Хороскопът ти е неблагоприятен. Геометричният център на Галактиката се намира в 
седми дом на генитурата ти, което според таблиците на Есмералда означава загуба на 
сили. Налага ти се да изчакаш десет дни, за да си сигурен, че магията ще бъде успешна. 
Това, разбира се. е свързано с нови парични разходи. Какво ще решиш? 

Ако решиш да изчакаш, извади от сметката си 50 кредита (по 5 на ден) и премини на 
177. 

Ако решиш да потърсиш други пътища, премини на 5. 


21. 

Включваш хипнотизатора и в същия миг усещаш как волята на Бралдагар започва да 
ти се подчинява. 

Опашката му се отпуска по средата на пътя си и тромаво се прибира до едрото му 
туловище. Публиката е на крака. Чуват се отделни възторжени викове, които скоро се 
поемат от целия амфитеатър. Въпреки мощната уредба, гласът на коментатора не може да 
ги пробие. 

Но победата ти още не е окончателна. Трябва да убиеш Бралдагар. Напрягаш волята си 
и успяваш да се включиш в периферната му нервна система. В очите на чудовището се 
чете ужас. С последно усилие на мисълта успяваш да накараш сърцето му да спре. 
Бралдагар се свлича тежко върху едрия пясък на арената и към теб от всички страни 
политат букети цветя. 


Вечерта организаторите на игрите дават богат прием в твоя чест. На него ти връчват 
наградата от 600 кредита, сто от които даваш на Анселмо по предварителна уговорка, а 
останалите 500 вписваш в дневника си. На другия ден си готов да се върнеш на 
университетската планета, но преди това имаш възможност да си купиш някои неща, ако 
искаш: ГРАНАТА С ОТРОВЕН ГАЗ - 35 кредита РОБОТ-КАМИКАДЗЕ - 250 Крериша 
ДОПЪЛНИТЕЛНО СИЛОВО ПОЛЕ (20 удара) - 170 кредита, АПАРАТ ЗА ЧЕТЕНЕ НА 
МИСЛИ - 200 кредита ЕНЕРГИЯ - 5 единици за | кредит ХИПНОТИЗАТОР - 40 кредита 
МАШИНА НА ВРЕМЕТО - 150 кредита АНИХИЛИРАЩ МЕЧ - 75 кредита 


Премини на 118. 


22, 

Оставаш последен и когато всички вече са си тръгнали, приближаваш до високия мъж 
с черното наметало и го питаш дали не може да ти разтълкува думите на духа. Той те 
поглежда раздразнено, но когато вижда, че си чужденец и че лицето ти е открито и честно, 
кротко казва: 

- “Скъпи младежо, та аз дори не знам какво ти е казал духът. Медиумът е просто глас, 
с който говори друго съзнание. Как мога да ти кажа нещо повече! 

Извиняваш се и се каниш да си тръгнеш. 

- Почакай - спира те русият мъж. - Не знам дали ще помогне, но познавам една 
старица, която доста се е прославила в тълкуването на заплетени предсказания. 
Предупреждавам те обаче, че хората не я посещават често, защото за нея се носят странни 
слухове. Ще ти кажа къде можеш да я намериш, но оттам нататък решавай ти. 

След това ти обяснява как да стигнеш до старицата и се разделяте. Как ще постъпиш? 

Ще потърсиш старицата - 33. 

Ще се върнеш в хотела - 59. 


23. 

Докато проклинаш непредвидливостта си, прокурорът продължава да говори: 

- „Смятам, че екзекуцията на един ругател на короната ще се впише много добре в 
заключителните тържества на празника. 

- Отлично! - казва председателят на трибунала. - Отведете го сега в затвора, а 
екзекуцията ще бъде в последния ден на празниците. Нека това бъде скромен подарък за 
инфантата от верните й тайни служби! 

Килията ти е твърде сносна - бели стени, сравнително голям прозорец без решетки (но, 
разбира се, с невидимо силово поле), светлосиня прозрачна маса и легло с автоматично 
регулиране на температурата в него. Питаш се дали всички осъдени на смърт изживяват 
последните си дни толкова прилично или това е привилегия само за почетните гости на 
Малета. 

Хвърляш се на леглото и за стотен път премисляш всички ходове, които са те довели 
дотук. След това умората надделява и ти потъваш в сън. 


Премини на 155. 


24. 

Непростима грешка! Трябвало е да знаеш, че когато използваш граната с отровен газ 
на малко разстояние, ти също ще попаднеш под нейното действие. Затова противогазът 
трябва винаги да ти е подръка. 

Мисията ти свършва тук. 


25, 

По време на разговора старият библиотекар е намекнал, че може би има само още едно 
място, където знаят повече от него. Това е една междупланетна станция, на която преди 
десетина години са се оттеглили няколко учени от университета и са започнали да 
разработват свои изследователски програми, без да държат връзка с никого. 

Благодариш на библиотекаря и тръгваш към космодрума. Там, за твой късмет, се 
срещаш с офицер, който е практикувал в Конфедерацията и щом разбира, че идваш оттам, 
с готовност ти предоставя координатите на междупланетната станция. За да стигнеш до 
нея, трябва да направиш два скока през хиперпространството. 

Премини на 909. 

26. 

Между два скока попадаш близо до непозната планета. Както е прието, ти излъчваш 
към нея позивните си, но не получаваш никакъв отговор. Това те кара да предположиш, че 
става дума за някой от най-изостаналите светове, които даже не са отбелязани в повечето 
карти. Ще кацнеш ли на планетата, за да я разгледаш, или ще предпочетеш да не 
рискуваш? 

Ще кацнеш - 75. 

Ще продължиш, без да се отбиваш - 143. 


27. 
ПРЕМИНИ НА 106. 


28. 
ПРЕМИНИ НА 102. 


29, 
Трябва да включиш в битката и собствения си кораб. Виж колко бази са останали. 
Всяка от тях може да се унищожи с 8 удара. 
Ако победиш, премини на 134. 


30. 

За теб нещата са ясни. Двата кораба са на служба при Свръхразума. който също е 
научил, че учените-отцепници разполагат с информация за него. Активизираш 
анихилатора и задаваш координати на двата кораба в автоматичния мерник. Когато целите 
са прихванати, анихилаторът произвежда два изстрела (не пропускай да ги отбележиш в 
дневника). Корабите изчезват, но заедно с тях изчезват и части от обшивката на станцията. 
Забрави ли. че те бяха скачени за нея? 

Поради нарушената цялост на веригата, блясъкът в енергийния център се засилва, 
започва да пулсира и само след секунди станцията се взривява пред очите ти. Учените 
така и не разбират кой е сложил край на десетгодишните им усилия. Не ти остава нищо 
друго, освен да се върнеш засрамен на Университетската планета с цената на още два 
скока през хиперпространството. 


Премини на 128. 


31. 

Залепяш декодиращото устройство до вратата на архива и за няколко секунди то 
успява да се справи с ключалката й. Влизаш вътре и попадаш в голяма стая. Осветлението 
автоматично се включва. Виждаш че по цялата височина на стените са подредени стелажи 
с микрофилми. Започваш да четеш каталога и скоро намираш това, което ти е нужно. 

Скривалището на Свръхразума се намира далеч извън пределите на Галактиката. 
Около самотна звезда, наречена Променливата, обикаля една-единствена планета. На нея 
Свръхразумът чака деня, когато триумфално ще се върне, за да властва над всички 
населени светове. Намираш координатите за радиовръзка и по тях изчисляваш точното 
место-положение на Променливата. Вече знаеш къде да търсиш истинския си враг. 

От името на тъста си назначаваш губернатор на Гимел и още на другия ден тръгваш на 
път. 

Премини на 250. 


за, 

Браво! Чува се жужене на невидими електромотори и капакът на контейнера се плъзга 
в една от стените му. Вътре намираш второ послание. 

"Ако си отворил малкия контейнер - пише в него, - вече си разбрал, че ти бяхме 
приготвили малко отмъщение. Много добре знаехме, че можеше да ни помогнеш, стига да 
беше поискал. Но ти предпочете гласа на разума вместо гласа на сърцето. Ето защо 
решихме да те принудим докрай да разчиташ на разума си. И ти успя. Вече между нас 
всичко е наред и като награда за интелигентността ти, както и като малка компенсация за 
тревогите, които ти създадохме с нашата бомба, ти правим подарък. В малкия сейф ще 
намериш 400 кредита. Това е стойността на таксата, която ще ти поискат в Университета, 
за да те допуснат до библиотеката. Не знаем каква точно е мисията ти, но можем да 
предположим, че всеки кредит ти е скъп. Желаем ти успех не само в Университета, но и 
нататък." 

Бръкваш по-дълбоко в контейнера и действително намираш четири банкноти от по сто 
кредита. Никога не си бил алчен, но сега видът на галактическата спирала, отпечатана на 
задната им страна, те кара да изпиташ нещо твърде близко до щастието. 

Проверяваш за последен път курса и се отпускаш в удобното навигаторско кресло. 
Чувстваш се уморен, доволен, но и малко засрамен, задето отказа помощта си на тези 
толкова симпатични хора, които за малко не те разпиляха по всички посоки на космоса. 

Премини на 117. 


33. 
С всяка минута Оезпокойството ти нараства все повече и повече. Вече отдавна си 


излязъл от града и вървиш през пустите полета, осеяни с невидими ями и остри камъни. 
Над главата ти прелитат черни сенки и с отчаяни писъци се стапят в нощта. Вече мислиш, 
че безнадеждно си се заблудил. Но ето в далечината забелязваш жълтеникава светлинка. 

Заставаш пред малката къщурка. чийто покрив не е много по-висок от теб, и почукваш 
на вратата. Тя се отваря веднага, сякаш са те очаквали. 

- „Знаех, че ще дойдеш - казва старицата. - Не се плаши. Всичко, което се говори за 
мен, е вярно. Дори повече от вярно. Но ти си нещо по-специално. 

Кожата на лицето й е суха и сбръчкана, но очите й са млади, искрящи със стотици 
насмешливи пламъчета. 

- “За някои същества не е трудно да познаят, че търсиш врага си. И ти, и аз много 
добре знаем кой е той. Не знаем обаче къде е. Очевидно е извън Галактиката, защото ти е 
писано да минеш големи пространства без звезди. Мога да ти помогна ето с това. 

Показва ти малък кристал. В момента, в който го поемаш в ръката си, той засиява със 
студена светлина. 

- Това е добре - казва старицата. - Значи си на прав път. Кристалът е синхронизиран 
с трептенията на твоята съдба. Сега той ще свети Винаги, когато я следваш. 150 кредита. 

- Моля? 

- “Цената на кристала. Или мислеше, че ще ти го подаря? 

Ще купиш ли кристала? 

Да - 1. 

Не - 59. 


34. 

Влизаш в орбита около главната планета на кралство Гимел. Понеже си разбил ядрото 
на неговия флот, в открития космос не те напада никой. Обаче на повърхността на 
планетата са разположени много бази, които откриват огън срещу теб. 

Останаха ли ти кораби след битката с гимелския флот? 

Да - 184. 

Не - 237. 


35. 

Грешка! Сигурно си забравил мъдростта, изписана под символа на Козирога в 
кабината на твоя кораб: ОТ ВСИЧКИ ЕДНАКВИ НЕЩА ИЗБИРАЙ ВИНАГИ 
РАЗЛИЧНОТО. Петте думи бяха имена на планети. Всички те обикалят около Слънцето, с 
изключение на Луната, която обикаля около Земята. 

Премини на 251. 


36. 

Отново си пред вратата на архива. Въпреки че всичко изглежда безнадеждно изгубено, 
ти яростно блъсваш ключалката й. Веднага се разнася кънтящ глас: 

- „ Десет минути до експлозията. Дайте верен отговор. Десет минути до експлозията... 

После чуваш и друг. по-мек глас: 

- “Има трима старци: Балтасар, Гаспар и Мелхиор. Всеки носи по един ключ. Само 
ключът на Балтасар може да отвори вратата. Не знаеш как се казва всеки старец, но знаеш, 
че Балтасар винаги лъже, Гаспар лъже само понякога, а Мелхиор говори само истината. 


- „Осем минути до експлозията - казва първият глас. - Дайте верен отговор. Осем 
минути до експлозията... 

В стената до теб се отваря тайна врата и от нея излизат трима старци. Очевидно са 
роботи. Застават в една редица срещу теб. 

Левият казва: 

- “Средният е Мелхиор. 

Средният казва: 

- Аз съм Балтасар. 

Десният казва: 

- Средният е Гаспар. 

Веднага разбираш, че най-лесно е да откриеш първо кой е Мелхиор, защото той говори 
винаги истината. Започваш да мислиш. 

- „Пет минуги до експлозията - съобщава първият глас. 

И така, кой е Балтасар? 

Левият - 259. 

Средният - 254. 

Десният - 260. 


37. 

Решаваш да помогнеш на учените. Отбележи в дневника си разход на 100 енергийни 
единици. 

Прехвърлянето на енергията от твоя кораб в станцията става бързо. Учените те канят 
да останеш на обяд с тях. Приемаш с удоволствие, защото отдавна не си обядвал в 
компания. 

- „Оказахте ни неоценима помощ - казва професорът. - Позволете ни да ви се 
отблагодарим с един малък подарък. 

- “Моля ви се! - протестираш. - За мен беше важно, че успях да ви помогна. 

Въпреки възраженията ти. професорът успява да ти натика в ръцете портфейл с 400 
кредита. 

- Знаем и затова още по-настоятелно ви молим да приемете. Тези пари ще ви трябват 
в Университета. Това е стойността на таксата, която ще ви поискат, за да ви допуснат в 
библиотеката. Едва ли сте толкова богат, че да отделите безболезнено тази сума от 
бюджета си. 

Благодариш на Съдбата, че те е довела тук. Приемаш парите и продължаваш пътя си. 


Премини на 117. 


38. 
За теб няма нищо по-ценно от собствения ти живот. Съгласяваш се да сътрудничиш на 
Свръхразума. Какво значи добро и зло? Все някой трябва да управлява вселената. Защо 
това да не си ти) Би могъл да бъде и някой тиранин, което ще е по-зле за хората, нали? 


Мъчиш се да се успокоиш с тези мисли, но не можеш да преглътнеш истината, че ти си 
един офицер. който не е изпълнил задачата, с която е бил изпратен. Вярно, сега си по- 
могъщ от цялата Конфедерация, но дали си победил или си се предал? Това трябва да 
решиш сам. За теб играта свършва тук. 


39. 

Понеже една от кодовите думи е вярна, взривът е по-слаб и ти успяваш да ремонтираш 
кораба си. Това обаче ти струва 300 енергийни единици. Унищожена е и част от 
екипировката ти. Задраскай последните две неща от списъка си. 

Постепенно се съвземаш и продължаваш към Галактическия Университет. По пътя си 
обещаваш, че занапред внимателно ще обмисляш всяка своя стъпка. 


Премини на 117. 


40. 

Знаеш, че науката, колкото и развита де е, си има граници, които Свръхразумът по 
някакъв начин е успял да премине. Затова решаваш, че е най-сигурно да потърсиш помощ 
на тайнствената планета Есмералда светът на маговете, които не познават прегради пред 
възможностите на духа. 

Извършваш 4 скока през хиперпространствогпо (отбележи ги в дневника) и попадаш 
далеч от центъра на Галактиката. В екрана на радара ти веднага се появяват пет блестящи 
точки. Искаш от компютъра максимално увеличение и в монитора се появяват пет кораба, 
които по размерите и конструкцията си приличат на транспортни. Понеже не са по курса 
ти, решаваш да не установяваш връзка с тях, но очевидно те също са те засекли, защото 
само след миг радиостанцията ти приема техните позивни и настояването им да се 
представиш. 

Обаждаш се и разбираш, че корабите наистина са търговски и също пътуват към 
Есмералда, но по по-заобиколен път, защото в района върлуват пирати. Предлагат ти да се 
присъединиш към тях. Те ще те преведат по най-безопасния път, а ти ще им осигуриш 
защитата на военния си кораб. 

Ще приемеш ли поканата? 

Да - 79 

Не - 43. 


41. 

Победата в тази неравна схватка отново е твоя. Дошло е времето да се огледаш за 
военни трофеи. След като си прегледал всички кораби с изключение на флагманския, си 
успял да събереш едва 200 енергийни единици. Прибавяш ги към потенциала си и се 
телепортираш на флагманския кораб. Той е значително по-голям от останалите и очевидно 
е стрелял най-много, защото не му е останала никаква енергия. Обаче в трюмовете му 
намираш един твърде добър броневсъдеход. Ако нямаш броневсъдеход в екипировката си, 


може би ще е добре да си вземеш оттук. Но телепортирането му на твоя кораб ще 

изразходва 400 енергийни единици. Можеш ли да си го позволиш? Ако можеш и решиш 

да го направиш, извади от баланса си 400 единици и впиши в екипировката си 

броневсъдехода. Ако се откажеш от него, продължи пътя си със старата екипировка. 
Премини на 161. 


42. 

Прибираш се в хотела и с огромно удоволствие взимаш йонизиращ душ. После се 
отпускаш в топлото силово поле на кревата си и настройваш генератора на сънища за 
нещо по-леко. Миг по-късно той те потапя в чудните видения на твоята родна планета. 
Отново си момче и отново тичаш по безкрайните зелени ливади, изпъстрени с малки 
хълмчета, достатъчно ниски, за да не се задъхваш, докато ги изкачваш, и достатъчно 
високи, за да видиш от върха им червения покрив на твоя роден дом. Хубаво е да си малко 
момче. Да лежиш по гръб в тревата и зареял поглед в необятната синева над теб, да 
мечтаеш за деня, когато ще бъдеш истински космически навигатор и момичетата ще 
онемяват в мига, когато зърнат униформата ти. Настойчивият писък на универсалния 
хронометър, задължителна част от екипировката на всеки истински космически навигатор, 
те събужда точно в шест часа сутринта по местното време. 

Багажът ти е готов от предишната вечер. На излизане от хотела спираш, само за да 
оставиш на рецепцията бележка за търговците. В нея им се извиняваш, че не можеш да ги 
чакаш повече, и им съобщаваш, че ще продължиш пътя си сам. 

Качваш се на кораба си и скоро отново си в открития космос. По пътя до Есмералда не 
ти се случват никакви премеждия, за което искрено си благодарен на Съдбата. 

Премини на 04. 


43. 

Следобеда на същия ден улавяш сигнал за бедствие. У теб веднага се заражда 
подозрението, че това може да е клопка и затова решаваш да бъдеш предпазлив. С 
помощта на радара определяш местоположението на източника, а с телескопите си го 
разглеждаш при максимално увеличение. Виждаш, че това е малка космическа яхта. По- 
вероятно е да е станала жертва на пиратско нападение, отколкото самата тя да е пиратска. 
Отговаряш на повикването й, обаче освен автоматичния сигнал за бедствие не чуваш 
нищо друго. Решаваш да се приближиш и да се телепортираш на борда й. 

Вътрешността на яхтата е скромна по размери, но ненатрапчивият шик на 
обзавеждането й издава лукс, който малцина могат да си позволят. Спокойствието ти се 
възвръща окончателно. На такъв кораб нито има къде да се сложи някакво по-сериозно 
оръжие, нито има къде да се скрият войници или бойни роботи. 

В навигационния отсек намираш и собственика на яхтата. На пода до пулта е проснато 
неподвижнто тяло на млада жена. Изведнъж тя се изправя и протяга ръка към пулта. 
Проклинаш непредпазливостта си, но вече е късно. 


Премини на 162. 


44. 

На арената сте само двамата - ти и чудовището. Ако можеше за миг да откъснеш 
погледа си от кръвясалите му очи. щеше да видиш как по лицата на публиката преминава 
нервна тръпка и как няколко женчовци с по-нестабилни нерви бързо се отправят към 
изходите, подкрепяни от мъжете си. Видът на Бралдагар наистина е ужасен. Не можеш да 
си позволиш дори най-малкото отклоняване на вниманието, защото усещаш, че зад 
привидната тромавост на чудовището се крие пъргавина и под отпуснатата му кожа се 
поклащат огромни мускули, готови всеки миг да се стегнат в каменни топки и да 
изхвърлят като снаряд мощното туловище. 

За теб вече не е тайна, че това същество може да бъде победено само с психотропно 
оръжие. Имаш ли хипнотизатор? А индивидуален реактивен двигател. с който да избягаш, 
ако нямаш хипнотизатор? 

Ако си взел хипнотизатор - 21. 

Ако нямаш хипнотизатор, но си взел реактивния си двигател, успяваш да избягаш - 
160, 

Ако нямаш нито едното нито другото, мисията ти свършва тук. 


45. 

С последни сили успяваш да изключиш апарата за четене на мисли. Веднага усещаш 
облекчение, но нямаш време да му се отдадеш, защото вражеските кораби те нападат все 
по-яростно. Докато си се борил с волята на Свръхразума, те са успели да ти нанесат три 
сериозни удара. Отбележи ги в дневника и побързай да решиш с какво оръжие ще се 
биеш. 

Анихилатор - 219. 

Лазерни оръдия - 236. 


46. 

В последния момент успяваш да се гмурнеш в хиперпространството. изчислил 
координатите на последния скок. Само след част от секундата ракетата преследвач 
пронизва мястото, където си се намирал преди малко, и с огромна скорост продължава 
пътя си - безсмислен след твоето изчезване. Стреснат си, защото разбираш, че в космоса 
може да оцелее само онзи, който внимателно преценява всяка своя стъпка. 

Върни се на Г и започни играта отначало. 


47. 
Скоро коридорът започва да се изкачва нагоре и не след дълго разбираш, че вече си в 
надземната част на замъка. През една тежка стоманена врата, която за твоя радост се 
оказва отключена, попадаш в друг коридор, перпендикулярен на предишния. Подът му е 


застлан с тъмнозелен килим, а оскъдната светлина идва от очите на бронзовите грифони. 
наредени покрай стените от двете му страни. Между тях са изправени най-различни 
рицарски доспехи, каквито ти си виждал само по илюстрациите в старите исторически 
книги. Изведнъж те обзема чувството на абсолютна нелепост. Намираш се на огромно 
разстояние извън пределите на Галактиката, дълбоко под повърхността на непозната 
планета, за чието съществуване доскоро не си и подозирал. Това. съчетано с рицарските 
доспехи, надига в гърдите ти нервен смях. Все едно че виждаш детски пумпал в ядрения 
реактор на кораба си. 

Изглежда никой не те е очаквал, защото не срещаш други войници от стражата на 
Свръхразума. Скоро свикваш с оскъдната светлина и тръгваш напред с по-уверена крачка. 

На няколко пъти коридорът рязко завива. На няколко пъти се изкачваш по по-тесни и 
по-високи стълбища, докато накрая се изправяш пред висока врата, украсена със сложни 
дърворезби. Дръжката й е изработена от сребро и представлява човешка ръка със свита на 
кълбо змия в разтворената длан. Натискаш я и вратата се отваря много по-леко. отколкото 
би трябвало да се очаква при нейната тежест. 


Премини на 171. 


48. 

Излъчваш позивните си и веднага ти отговарят. Научаваш къде се намира главната 
планета на кралството и кацаш на космодрума в столичния й град. 

Когато слизаш от кораба си. виждаш, че долу вече те чака официална делегация. 
Посрещат те със сложна церемония и те удостояват с титлата "Почетен гост на Малета". 

- Между нас казано - прошепва на ухото ти водачът на делегацията - офицер, който 
очевидно иска да се сприятели с теб от самото начало, - Малета е много гостоприемна към 
чужденците, но никой не е на такава почит, както гражданите на Конфедерацията. 

Отпускате се в меките седалки на голяма открита кола. Офицерът ти казва, че в 
момента цяла Ма- лета празнува пълнолетието на инфантата и всички известни личности 
от съседните кралства са тук. Едва сега разбираш защо улиците са така пищно украсени. 
Върховете на небостъргачите - почти всички остъклени така, че отдалеч приличат на 
огромни кристали - са свързани помежду си с разноцветни лазерни лъчи, които ту стоят 
неподвижно като опънати стоманени въжета, ту потрепват с голяма честота и 
непрекъснато променяща се амплитуда и чертаят > фантастични фигури в 
тъмновиолетовото небе над града. Витрините на магазините са заменени с големи 
холограми. изобразяващи пейзажи от всички светове на Малета, както и от известни с 
екзотичната си природа планети от другите части на Галактиката. Имаш чувството, че 
тичаш през огромна зала с огледала, във всяко от които се отразява частица от вселената. 

Премини на 152. 


49. 
Събуждаш се в мрачно и влажно подземие. Трябва да мине известно време, докато 


очите ти привикнат с тъмнината. Внезапно откриваш, че не си сам в килията. На 
отсрещния нар се е свил невисок човек с бледа кожа и дълги пръсти, преплетени под 
брадичката му. 

- “ Доста поспахте - казва човекът. 

- “Къде се намирам? - питаш и трескаво се мъчиш да възстановиш в паметта си 
последните часове. 

- На Сирена. И вие сте пленник като мен. 

Сега вече си спомняш. Малката луксозна яхта. фалшивия сигнал за бедствие и после 
жената, която успя да те плени с парализиращо поле. 

- “Какво ще правят с нас? 

- Боя се, че ще ни използват като биологични складове за резервни части. Расата на 
Сирена страда от наследствена деформация в генетичния код. Естественото раждане на 
деца тук е невъзможно и всички жители на Сирена са започнали живота си като бебета "п 
уйго". Освен това, въпреки напредналите технологии, децата от мъжки пол се оказват 
неспособни да оживеят повече от месец след излизането си от епруветките. Точно както 
при амазонките, за които разказват някои от най-древните книги. Ето защо цивилизацията 
на Сирена е изцяло женска и по-голямата част от времето й е заето с пиратски набези из 
космоса, целящи да се пленят мъже, които после да бъдат разградени на живи клетки. От 
всяка клетка се взима генетичната информация и чрез клонинг се превръща в основа на 
нов ембрион. 

Разбира се, всичко това ти е известно, но още не можеш да повярваш, че се е случило в 
действителност, и то точно на теб. Трябва бързо да измислиш някакъв начин за бягство. 


Премини на 164. 


50. 
Доволен, че си използвал най-подходящото оръжие в последната си схватка със 
Свръхразума, продължаваш обиколката си из замъка. Действително, той прилича повече 


на машина, отколкото на жилище. Във всяка от стаите му е разположена сложна 
апаратура, за чието предназначение можеш само смътно да се досещаш. Само в една от 
най-отдалечените кули намираш нещо, което прилича на обитаем апартамент. Влизаш 
вътре и през пустата гостна и луксозната спалня попадаш в кабинет, чиито стени са 
облицовани с дъбова ламперия. По средата му има бюро, а върху бюрото се е сгърчило 
хилавото тяло на възрастен човек. Нима Свръхразумът не е бил само машина? 

Очевидно. Трябваше да се сетиш от самото начало. Машината сама за себе си не може 
да има амбиции да властва над вселената. Такъв стремеж може да се породи единствено в 
човешко съзнание. 

Следващите няколко часа прекарваш в задълбочено изучаване на документите, които 
си намерил в кабинета. След всяка страница удивлението ти нараства все повече и повече. 
Разбираш, че Свръхразумът всъщност е представлявал съзнанието на един човек, усилено 
милиони пъти от сложна апаратура. А тайната на огромната му мощ се крие в източника 
на енергия. Благодарение на изкривяването на времето, Свръхразумът е можел да черпи 
енергия от Променливата през всеки миг от нейното съществуване. Това значи, че броят 
на звездите, с които е разполагал, е бил равен на броя на секундите в една година, 
умножен по броя на десетките милиарди години живот на една звезда. Едва сега разбираш 
с какъв враг си успял да се справиш. Като си унищожил пулта, ти си нарушил единството 
между човека и машината и си довел гибелта и на двамата. Не чувстваш гордост от 
победата. Чувстваш по-скоро смирение. 

Премини на 261. 


51. 

Вятърът вече е разнесъл отровния газ, а тримата нападатели лежат безжизнени върху 
неравната настилка на уличката. Нито един прозорец от съседните къщи не се е отворил. 
Хората в квартала или доста са се изплашили, или дотолкова са свикнали с подобни 
нощни свади, че вече не проявяват към тях никакъв интерес. 

Според военните закони в цялата Галактика, твое право е да претърсиш повалените си 
врагове за плячка. Навеждаш се над тях и като се стараеш да не задържаш задълго погледа 
си върху разкривените им от предсмъртната болка лица, разкопчаваш циповете на 
кожените им якета. Оръжията им не те интересуват. Имаш си всичко, и то на много по- 
високо ниво. Обаче намираш 50 кредита - една не малка сума, която би могла да ти бъде 
много полезна в някоя непредвидена ситуация. Прибираш парите и ги вписваш в дневника 
си. 

- „Едва ли някой ще скърби за тях - промърморваш, хвърляйки поглед върху трите 
тела. 

Преместваш ги до стената на най-близката къща и затваряш очите им. После се 
оглеждаш и като виждаш, че никой не те следи, излизаш на главната улица, откъдето 
взимаш такси до хотела си. 

Премини на 59. 


52, 

Корабът вече се вижда съвсем ясно в монитора ти. По огромния му корпус, набразден 
от множество площадки за излитане и кацане на совалки, и по люковете към просторните 
трюмове, разбираш, че това е търговски транспортен кораб. Обаче не забелязваш никакви 
признаци на живот. Илюминаторите на навигационния отсек са тъмни, атомните реактори 
не работят и дори соплата на двигателите с химическо гориво не излъчват обичайния си 
оранжев блясък. Опитваш да се свържеш с кораба по радиото, но не получаваш никакъв 
отговор. Решаваш да се телепортираш и лично да провериш какво става. 

Товарът на търговския кораб е непокътнат, но от екипажа му няма и следа. Явно не 
става дума за пиратско нападение. Дали пък в дъното на мистерията не стои 
Свръхразумът? Проверяваш компютъра, но паметта му е изтрита. Очевидно не можеш да 
научиш нищо повече и трябва да продължиш пътя си. Но как ще постъпиш с търговския 
кораб? 

Ще го вземеш със себе си. без да пипаш нищо в него - 96. 

Ще попълниш запасите си и ще го изоставиш - 223. 


53. 

Не ти се ще да употребиш анихилиращия си меч тук. защото не знаеш какво те очаква 
в горните части на замъка, но видът на двата паяка толкова те отвращава, че искаш всичко 
да свърши колкото може по-бързо. В полумрака на подземието острието проблясва със 
злобна синкава светлина и ти се хвърляш към първия паяк. Ударът ти не е премерен 
добре, така че засягаш само власинките по предните му крака и част от стената, по която 
пробягва пукнатина около разтворилата се дупка. Вторият удар е по-добър и анихилира 
предната част от главогръда заедно с челюстите. Въпреки че паякът вече е мъртъв, ти, 
тласкан от непозната за теб истерия, нанасяш още един удар по дължината на главогръда 
му. Той се разпуква на две половини, които се залюляват на каменния под като 
изхвърлени на брега речни лодки. 

Другите два паяка се хвърлят към теб още по- ожесточено. За твой късмет коридорът е 
тесен за огромните им туловища и те се сблъскват в стените му в надпревара кой да стигне 
пръв до теб. Това ти дава няколко ценни секунди, които ти използваш. за да се справиш с 
тях. С няколко бързи удара на меча превръщаш противниците си в купчина от преплетени 
крака и зеещи кореми, в които още се поклаща някаква неусвоена докрай храна. Усещаш 
как започва да ти се повдига. 


Премини на 8. 


54. 
От победените кораби успяваш да прибавиш 500 енергийни единици към баланса си. 
Ако са повече, отколкото си изразходвал, попълни запасите си до максимум. 
Премини на 34. 


05. 

За съжаление времето е малко. Не успяваш да се противопоставиш на натиска. Волята 
ти става изцяло зависима от желанията на Свръхразума и ти се превръщаш в слуга на 
неговия зъл гений. 

Мисията ти свършва тук. 


56. 

Не всичко е загубено и все още имаш шанс да доведеш мисията си до край. Трябва да 
се върнеш на Университетската планета и там да си купиш машина на времето. Ако 
нямаш достатъчно пари, прецени от кои свои вещи не се нуждаеш особено и ги продай по 
цените там. На връщане не пропускай случай да се запасиш и с енергия. 

Премини на 1289. 


57. 

Въпреки че те е страх от неизвестното същество, което се спотайва някъде из завоите 
на долния коридор, решаваш да минеш оттам. Логиката ти подсказва, че щом един път се 
охранява, то явно има защо. 

Първия километър изминаваш необезпокояван от никого. Пътят дори става по-лек - 
вече не го препречват скални късове, а и завоите са по-малко. Личи си, че някой поддържа 
тази част от пещерата. Не след дълго спускането свършва и започваш да се движиш по 
равно. Изведнъж уредите ти показват, че си попаднал в голяма подземна зала и 
същевременно отчитат непосредствената близост на живо същество. Доколкото можеш да 
съдиш по показанията им. то е огромно и се движи точно срещу теб. Вече няма от кого да 
се криеш и включваш прожекторите: В техния лъч виждаш цялата зала. формата й е 
неправилна и по средата зее отвърстието на дълбока дупка. В този момент от него 
изпълзява мрачният й обитател. Прожекторите ти го объркват. Едва ли някога е виждал 
толкова светлина. Пак поради живота на тъмно тялото му, макар и внушително, е 
белезникаво и прозрачно. Очертанията на неговите непрекъснато свиващи се вътрешни 
органи те карат да потръпнеш. Съществото е два пъти по-голямо от броневсъдехода ти, но 
е тромаво и това ти позволява да маневрираш. Две от пипалата му завършват с мощни 
щипки и чудовището се опитва да те улови с тях, но ти си по-бърз и ги откъсваш от тялото 
му с два точни изстрела. Ревът на болка, който се разнася, е ужасен. Чудовището бавно 
започва да се обръща с надеждата да се скрие обратно в кладенеца си. но трети изстрел 
пръсва главата му и то се свлича тежко, като опръсква купола на броневсъдехода ти с 
безцветната си кръв. 

Сега можеш спокойно да огледаш залата В срещуположния й край виждаш 
продължението на коридора, по който си дошъл. Той вече започва да се изкачва. 
Заобикаляш обезобразения труп и продължаваш напред, за да разбереш имала ли е смисъл 
схватката ти с него. 


Премини на 150. 


58. 

Струва ти се опасно да използваш най-тежкото си въоръжение, защото това веднага ще 
те разкрие като боен кораб на чужда страна. Затова решаваш да водиш бой с лазерните си 
оръдия, които също ти обещават добри изгледи за успех. Първо убиваш войниците от 
патрула, които са се телепортирали на кораба ти, за да го проверят, след което правиш 
маневра и се насочваш към трите патрулни кораба. 

ПЪРВИ КОРАБ - 5 УДАРА 

ВТОРИ КОРАБ - 6 УДАРА 

ТРЕТИ КОРАБ - 7 УДАРА 

Ако победиш, премини на 238. 


20, 

Прибираш се в хотела уморен. Трудно ти е да разбереш Есмералда. На моменти дори 
съжаляваш, че не пое към Галактическия Университет или към Гимел. Тук всичко е така 
странно, така обвито в някаква призрачна загадъчност, че човек като теб, възпитан от едно 
развито технократско общество, започва да губи здравите опори на разсъдъка си. Пред 
погледа ти се разтваря цяла неизследвана бездна на човешкото познание. При нея звездите 
избухват при едно махване с вълшебна пръчица, времето тече във вътрешностите на змия. 
захапала опашката си, а легендарните Айнщайн и Нилс Бор не струват повече от 
обикновени продавачи на хот-дог пред шатрата на третостепенен гадател. 

Обещаваш си да не се забъркваш в нищо повече, докато не дойде денят на срещата ти с 
Великия Оракул. 


Премини на 116. 


60. 
Успяваш да се измъкнеш, обаче знаеш, че повече не можеш да се върнеш в зоната на 
Галактическия Университет. Трябва да тръгнеш по един от другите два пътя. 
Към Гимел - 91. 
Към Есмералда - 40. 


61. 

Трябва да си признаеш, че те е страх от неизвестното същество, което те дебне в 
долния коридор. По-сигурно е да продължиш направо. И наистина, само след още няколко 
километра попадаш в огромно празно пространство. Сонарите на броневсъдехода засичат 
стени и таван в далечината. Разбираш, че си попаднал в гигантска подземна пещера. Далеч 
напред начесто проблясват светкавици и очертават мрачния силует на замък с високи 
кули. Светкавиците се вият около дълъг шип на покрива на най-високата кула. Ето значи 
къде се е скрил Свръхразумът! 


Продължаваш напред и скоро попадаш пред крепостната стена, която опасва целия 
замък. Изведнъж тя сякаш оживява и те залива с огнена вълна. В стотици амбразури по 
неравната й повърхност са разположени автоматични бластери и лазерни оръдия, които са 
се задействали в момента, когато броневсъдеходът ти е попаднал пред фотоклетките им с 
инфрачервени лъчи. За щастие, можеш да си проправиш път през стената, но това ще 
стане с десет изстрела на атомното ти оръдие. В това време ти също ще бъдеш под 
обстрел. Защитното поле на броневсъдехода ти може да издържи 15 удара. Опитай се да 
си пробиеш път по същия начин, по който водиш битки. 

Ако успееш да пробиеш стената, преди да са те унищожили, премини на 173. 


62. 

Най-сетне успяваш да сломиш защитата на робота. Някъде дълбоко в стоманените му 
гърди се чува пукот и съскане, разнася се дим и миризма на изгоряла изолация и роботът 
застива в неестествена поза. Все още е прав, но ти знаеш, че трудно може да бъде по- 
мъртъв. 

Приближаваш и спокойно откачаш стоманения капак на гърдите му. С радост 
откриваш, че не всички елементи на защитното му поле са изтощени или унищожени. С 
това, което намираш, можеш да увеличиш нивото на своята защита с 25 удара. 


Премини на 47. 


63. 

Преценил си, че нападателите са далеч, а и вятърът духа зад гърба ти. При това 
положение можеш да хвърлиш по тях граната с отровен газ, без да ти се налага да взимаш 
предпазни мерки. Засилваш се и хвърляш гранатата към нападателите. Тя избухва и ги 
обгръща в гъст жълтеникав облак. 


Премини на 51. 


64. 

Космодрумът на Есмералда, въпреки огромните си размери, прилича повече на 
средновековен замък, отколкото на съвременно техническо съоръжение. Върху една от 
стените на транзитното отделение е спусната драперия от черно кадифе. На нея е 
изобразен гербът на планетата - златна пентаграма в кръг и жезъл с увити около него 
змии. В срещуположния край на залата е гишето на информационната служба. Изходите 
на помещението се пазят от едри мъже в широки пурпурни униформи и тежки сарацински 
мечове на кръста. 

Подаваш документите си на митничаря. Той те пита какви са плановете ти и ти му 
отговаряш, че просто възнамеряваш да останеш за няколко дни. 

- Надявам се - любезно казва митничарят, - че водите със себе си Препоръчител. Както 
знаете това е задължително условие за всички чужденци, които искат да прекрачат прага 
на транзитното отделение. 


Очаквал си, че Есмералда може да ти поднесе най- неочаквани изненади, но готов ли 
си за тази? Водиш ли със себе си Препоръчител? 

Да - 80. 

Не - 196. 


65. 

Още преди да намериш хотел, в който да отседнеш, решаваш да се запишеш за 
аудиенция при един от деветимата Велики Оракули. Все едно ти е при кого ще отидеш, 
защото си чувал, че те се намират в постоянна психическа връзка помежду си и много 
хора си задават въпроса дали това наистина са девет личности или един огромен интелект 
в девет материални обвивки. 

За желаещите аудиенция е устроена специална приемна в центъра на града. Отдалеч 
виждаш застрашителната тълпа пред нея и в първия момент ти минава мисълта да се 
откажеш, но като си представиш пътя, който си минал дотук, и пътя, който трябва да 
изминеш, ако решиш да се отправиш към Галактическия Университет или към Гимел. 
решаваш да се наредиш. Напливът при Оракулите е толкова голям, че успяваш да 
получиш аудиенция едва след седмица. Още не си решил дали ще чакаш или ще 
предприемеш нещо друго. 

Мини на 257. 


66. 

Толкова бързо се справяш с тримата разбойници, че усещаш как дръжката на меча се е 
нагряла в ръката ти, въпреки че е изработена от специални изолационни материали, 
пригодени да издържат на енергията, която се отделя при анихилацията. Когато от 
противниците ти остават само отделни обгорени късове, вдигаш очи и на няколко 
прозореца виждаш бледи лица. По тях се чете не толкова тревога, колкото учудване, 
страхопочитание и нямо одобрение. Очевидно нощните схватки не са нещо необичайно в 
този квартал и хората са те удостоили с внимание, само защото анихилиращият меч им е 
направил впечатление като непознато тук оръжие. 

Излизаш на главната улица и веднага успяваш до хванеш такси. Недоволен си. защото 
след тази битка остана с анихилиращ меч по-малко, не успя да вземеш никаква плячка и 
наруши инкогнитото си. Сега мълвата, че на планетата се е появил военен от 
Конфедерацията, ще се разпространи неприятно бързо. До хотела не можеш да се отърсиш 
от тези нерадостни мисли. 


Премини на 59. 


67. 

След като си преценил всички възможности, решаваш да се довериш на научното 
познание и тръгваш към Галактическия Университет. Неговата библиотека е огромна и в 
нея е заключено цялото познание на човечеството от зората на неговата история, когато е 
населявало само една планета, до славното му настояще, когато е господар на цялата 
Галактика. 

Пътят до > Галактическия „Университет се изминава с три скока > през 
хиперпространството. Отбележи разход на 60 енергийни единици в бордовия си дневник. 

Последният скок е завършил и веднага след като излезеш в нормалното пространство, 
радарът ти засича космически кораб. Може би корабът е пиратски и ти предстои да влезеш 
в бой. Ще го приближиш ли, за да разбереш какъв е. или ще предпочетеш да промениш 
курса и да избегнеш срещата? 

Ще го приближиш - 52. 

Ще избегнеш срещата - 85. 


68. 

Нищо не може да попречи на роботите от втория пиратски кораб да овладеят твоя 
супермодерен и прекрасно въоръжен конфедеративен крайцер. Докато ти се биеш с 
роботите от първия пиратски кораб, те насочват собствения ти анихилатор и откриват 
огън. 

Мисията ти свършва тук. 


69. 
Не само машина на времето, но и енергия можеше да си набавиш от достатъчно места. 
Сега трябва да се сърдиш единствено на себе си. Мисията ти свършва тук - на една крачка 
от скривалището на Свръхразума. 


70. 

- Не - отговаряш. - Аз съм малко материалист и се боя да не обидя медиума със 
скептицизма си. А освен това след няколко дни имам аудиенция при Великия Оракул. 

- Но едното не пречи на другото. 

- Дори да е така. предпочитам да не смесвам нещата. Още по-малко пък нещата, 
които не разбирам. 

Извиняваш се още веднъж на жената и всеки от вас тръгва по своя път. Забелязваш, че 
е станало късно и решаваш да съкратиш пътя си през една малка уличка. Времето започва 
да се разваля. Появява се студен вятър, който неприятно духа в гърба ти. Вдигаш яката на 
импрегнираното си яке и ускоряваш крачка. 

Ненадейно, когато излизаш от един завой, в далечината пред теб забелязваш трима 
души с насочени бластери. Присъствието им в тази глуха уличка доста прилича на засада. 
Точно така изглеждат разбойниците, които се препитават с обири на закъснели минувачи. 
Но ти не си обикновен закъснял минувач и те съвсем скоро ще разберат това. Какви 
оръжия имаш и кое от тях ще избереш, за да се биеш с разбойниците? 

Анихилиращ меч - 66. 

Бластер - 74. 

Граната с отровен газ - 63. 


71. 

След всичко казано и видяно, ти вече си сигурен, че пред теб стои един от слугите на 
Свръхразума. Друг не би могъл да проникне толкова дълбоко в мислите ти. Да тръгнеш с 
него би било най-сигурната гибел. А що се отнася до краля на Малета, с него имаш много 
повече шансове да се оправиш в последния момент. 

Отиваш до вратата и започваш силно да я блъскаш. Никита тръгва към теб с изкривено 
от злоба лице. но в коридора вече отекват стъпките на стражата. Той изругава нещо 
неразбрано, изважда тънък кинжал и го насочва към пода. Острието му засиява и в 
бледорозовия квадрат, който очертава, плочите постепенно стават прозрачни и изчезват. 
Под тях се открива стръмна вита стълба. Никита, куцайки, побягва по нея. 

Вратата на килията се отваря и стражите нахлуват вътре. Върху пода не е останала 
никаква следа. 

- “ Какво става тук? - пита едрият мургав сержант. 

- Нищо - отговаряш равнодушно, макар че ледените тръпки все още пробягват по 
кожата ти. - Изглежда съм сънувал кошмар. 

Стражите се споглеждат с разбиране. Те знаят, че не са леки нощите на осъдените на 
смърт. Преди да излязат, любезно ти пожелават кошмарите ти да не се повтарят повече. 
Връщаш се в леглото, но не можеш да заспиш до сутринта. 

Премини на 150. 


72. 

Скоро стрелбата от планетата започва да става все по-рядка, докато накрая спира 
съвсем. По радиостанцията научаваш, че и другите светове на Гимел са капитулирали 
пред флотата ти. Кацаш и се приготвяш за сухопътен бой, но никой не излиза срещу теб. 
Това значи или капитулация, или засада. Решаваш да бъдеш предпазлив и се придвижваш 
до столицата по всички правила на бойното изкуство. Броневсъдеходите ти са разгърнати 
във верига, а от въздуха ги охраняват совалки-изтребители. 

В столицата те посреща кметът на града и ти казва, че цялата бойна техника е в 
казармите, а кралят те очаква в двореца, за да подпише капитулацията. Разбираш, че 
вестта за падането на останалите гимелски светове те е изпреварила. 

Пред вратата на двореца те чака кралят с протегната напред двуостра брадва - символ 
на абсолютната власт. Когато слизаш от броневсъдехода си. кралят бавно се отпуска на 
едно коляно и полага брадвата пред краката ти. С Гимел е свършено. Тържествено се 
навеждаш, за да вдигнеш трофея си. Изведнъж земята под краката ти се разтърсва и глух 
тътен отеква над вцепенения площад. Прозорците на двореца изхвръкват навън и от тях 
започват да се извиват пламъци и дим. Лицето на краля се изпъва в крива усмивка. 


Премини на 258. 


73. 
Престоят на Есмералда не е от най-евтините. Принуден си да харчиш по пет кредита на 
ден. Извади от сметката си 35 кредита, а ако нямаш толкова, ще трябва да продадеш нещо 
от екипировката си. Върни се на 257, за да си припомниш какви са цените тук. След това 


задраскай от списъка си онази вещ. чиято стойност ще покрие разходите ти. 

Един ден на улицата ти се случва странно произшествие. Усещаш как някой се блъсва 
в гърба ти и когато се обръщаш, виждаш една изключително красива и елегантна жена. 
която се опитва да продължи по пътя си, без изобщо да те забелязва. Очите й са странно 
втренчени и ти си готов да се закълнеш, че в момента не виждат нищо. Хващаш я за 
лакътя ия разтърсваш. 

- “Мога ли да ви помогна с нещо? - питаш. 

Трябва да минат няколко секунди, преди въпросът 

ти да стигне до жената. 

- “Какво искате? Не виждате ли, че съм в транс? - сърдито се обръща тя към теб с вече 
виждащи очи. 

- „В транс ли? - недоумяваш. 

- Изглежда сте чужденец - смекчава се тонът на жената. - Тук, когато отиваме на 
спиритичен сеанс, обикновено изпадаме в състояние на транс няколко дни по-рано. Така 
астралният контакт е най-пълноценен. У нас това го знае всеки и когато види на улицата 
човек в транс, внимателно го заобикаля. 


Извиняваш И се и разговорът тръгва по-леко. Жената ти казва, че след като вече е 
извадена от транса си, ще може да бъде само зрителка на спиритичния сеанс и те кани да 
отидеш с нея. 

- Нямате представа колко интересни неща може да ви каже един дух - завършва тя. 

Ще приемеш ли поканата и? 

Да - 108. 

Не - 70. 


74. 

Включваш защитното си поле и изваждаш бластера. Започва ожесточена престрелка, 
от която скоро пострадват няколко жилищни фасади, а температурата в уличката 
чувствително се покачва. 

ПЪРВИ РАЗБОЙНИК - 5 УДАРА 

ВТОРИ РАЗБОЙНИК - 4 УДАРА 

ТРЕТИ РАЗБОЙНИК - 3 УДАРА 

Ако победиш, премини на 90. 


75. 

Тревогите ти са били неоснователни. Светът, на който си кацнал, наистина е доста 
изостанал в сравнение с другите части на Галактиката, но е мирен и доброжелателен към 
чужденците. В столичния му град си дават среща търговците, които кръстосват 
покрайнините на Млечния път, и ти с удоволствие разбираш, че от тях можеш да купиш 
почти всичко. Смяташ ли, че е необходимо да попълниш екипировката си? 

ГРАНАТА С ОТРОВЕН ГАЗ - 35 кредита 

РОБОТ-КАМИКАДЗЕ - 170 кредита 

АПАРАТ ЗА ЧЕТЕНЕ НА МИСЛИ - 200 кредита 

БРОНЕВСЪДЕХОД - 300 кредита 

МАШИНА НА ВРЕМЕТО - 150 кредита 

ХИПНОТИЗАТОР - 40 кредита 

АНИХИЛИРАЩ МЕЧ - 75 кредита 

ДОПЪЛНИТЕЛНО ЗАЩИТНО ПОЛЕ (20 удара) - 150 кредита 

ИНДИВИДУАЛЕН РЕАКТИВЕН ДВИГАТЕЛ - 180 кредита 

Не се заседяваш много на планетата, защото бързаш да продължиш пътя си към 
Променливата. Премини на 143. 


76. 
Насочваш лазерните оръдия и включваш компютъра на режим "унищожение". 
Пиратските кораби ти отговарят с яростен огън. ПЪРВИ КОРАБ - 3 УДАРА ВТОРИ 
КОРАБ - 2 УДАРА Ако победиш, премини на 130. 


77. 

Малкият контейнер се отваря с три думи. които ти можеш да откриеш с помощта на 
други шест. Всяка от трите думи е средна за две от шестте и се свързва смислово както с 
тази отляво, така и с тази отдясно. На мястото на всяка неизвестна дума има точки, чиито 
брой е равен на броя на буквите в търсената дума. 

ОВЦА -..... - СЪРФ 

ПЕПСИ -.... - ДВИГАТЕЛ 

СЪБЛИЧАМ -... - ВРАТАР 

Правилните отговори са на 178. 


78. 

Бавно, но неотклонно си пробиваш път с броневсъдехода през скалистите долини на 
планетата. 

Търсиш вярната посока единствено по увеличаващата се сила на психичното 
излъчване, което би убило обикновен човек, но ти усещаш само като неприятен гъдел. 

Пътуването е дълго. Редуват се мрачни дни, едва огрени от слабите лъчи на 
Променливата, и ледени нощи, в които, въпреки атомното отопление на броневсъдехода, 
си принуден да се завиваш с електрическото одеяло. Не можеш да намериш утеха дори в 
звездите, защото те са толкова далеч оттук, че ги виждаш като опалов шлейф, очертаващ 
най-външния ръкав на Галактиката. 

Една сутрин се събуждаш от усещането, че психичното поле около теб е по-плътно от 
всякога. През нощта броневсъдеходът е напредвал на автопилот и те е придвижил близо 
сто километра напред. Вдигаш във въздуха балон с видеокамера и недалеч от мястото, 
където си спрял, виждаш отвора на грамадна пещера. Ако входът към скривалището на 
Свръхразума не е тук, то просто няма къде другаде да бъде. Пробиваш си път до гърлото 
на пещерата и започваш дългото си спускане към недрата на планетата. 


Премини на 144. 


79. 

Предложението ти изглежда изгодно. Решаваш да се присъединиш към търговските 
кораби и дори да спреш с тях на един свят по пътя към Есмералда. Смяташ, че е по-добре 
да закъснееш с няколко дни, отколкото да прахосваш сили в безсмислени схватки с 
космическите пирати. 

Кацате на Астарта - така се нарича междинната ви спирка - и докато търговците се 
занимават със сделките си, ти се отдаваш на почивка. След няколко дни обаче 
бездействието започва да ти тежи, пък и животът в столицата на Астарта не е от най- 
евтините - вече си успял да похарчиш 15 кредита (отбележи ги в сметката си). 

Когато ти омръзва съвсем. решаваш на другия ден да отлетиш сам. Вечерта излизаш, 
за да се поразходиш из улиците. 

Премини на 170. 


80. 

- Разбира се, че водя Препоръчител - казваш спокойно и до теб застава човекът, с 
който се срещна при предишното си приключение. 

- “Тогава минете в стаята за проверка - митничарят кимва с глава към една врата и се 
обръща към следващия пътник. 

Прекрачвате прага на стаята и в следващия миг сякаш потъваш в гъста бяла мъгла. 
Когато отново идваш на себе си. разбираш, че двамата с Препоръчителя сте излезли от 
сградата на космодрума и пред вас се простира пътят към столицата на Есмералда. 

- “Какво стана? 

- Нищо - отговаря Препоръчителят. - Минахме през най-обикновена проверка на 
подсъзнанието. Отначало служителят беше малко объркан, защото се оказа, че психиката 
ти не е като на другите хора. Но след като разбра, че не си посветен в тайните на Древното 
Изкуство, се успокои и всичко беше наред. 

Разделяте се с Препоръчителя и ти поемаш с първото въздушно такси към центъра на 
столицата. 


Премини на 65. 


81. 

Не пропускай да отбележиш разход на енергия за 30 скока. 

Между 26-ия и 27-ия скок попадаш близо до неизвестна планета. Радарът ти засича два 
кораба. Искаш от компютъра увеличение и с учудване виждаш два летателни апарата, 
каквито могат да се видят вече само в учебниците по история на космонавтиката. 
Изчисляваш процентната вероятност на произхода им и разбираш, че почти сигурно 
корабите са пиратски. На пръв поглед изглежда, че можеш да ги победиш много лесно. От 
друга страна все още имаш време да избегнеш срещата, като направиш следващия си скок 
в хиперпространството. Как ще постъпиш? 

Ще изчакаш корабите и ще се биеш с тях - 129. 

Ще избегнеш срещата - 143. 


82. 

Не след дълго автоматичната ключалка на вратата тихо избръмчава и в килията 
нахлува светлина. Без дори да се обърнеш към новия си познат, ти включваш силовото си 
поле и се втурваш напред. Двете тъмничарки отскачат встрани, изблъскани от енергийния 
ти щит, и веднага се разнася пронизителният вой на сирена. Опитът ти за бягство е 
разкрит. Сега трябва да тичаш много бързо, защото от всички разклонения на коридора 
към теб прииждат едри жени в тъмни униформи и се опитват да ти препречат пътя с 
насочени бластери. Изглежда не им се ще да те убият веднага, защото изстрелите срещу 
теб са редки и насочени предимно в краката ти. Това е съвсем естествено - клетките ти са 
им необходими. 


За щастие затворът, в който са те държали, се намира в подземието на космодрума, 
така че скоро намираш хангарите и се втурваш в тях. Тук стрелбата вече става истинска. 
Веднага разпознаваш кораба си. скачаш в него и едновременно включваш на максимална 
тяга и на защитно поле. При излитането си принуден да таранираш затворения люк на 
хангара, което ти отнема 170 енергийни единици. Отбележи ги в дневника като разход. 
Отбележи като разход и половината от потенциала на индивидуалното си поле. 

Премини на 604. 


83. 

Противниците ти са много. Едва ли ще успееш да ги победиш с анихилиращия меч. От 
друга страна, сред тях има и роботи, срещу които хипнотизаторът е безполезен. Решаваш 
да хвърлиш граната с отровен газ. Изтегляш скобата на детонатора и хвърляш гранатата в 
центъра на помещението. Чува се приглушен взрив и жълто-зеленикав облак замъглява 
погледа ти. Усещаш, че се задушаваш. Имаш ли противогаз? 

Да - 205. 

Не - 24. 


84. 

Яркостта на променливата вече става нетърпима и ти си принуден да поискаш от 
компютъра филтриране. Като едва забележимо топче, не по-голямо от зрънце хайвер, се 
вижда и единствената планета, която обикаля около Променливата. 

Изведнъж в екрана на радара се появяват девет точки. Изненадан си, защото не си го 
поглеждал, откакто мина през темпоралния мехур. А и защо да поглеждаш - можел ли си 
да предположиш, че тук ще срещнеш най-обикновени военни кораби?! Очаквал си всичко 
друго, само не и това. 

Тъкмо се питаш дали корабите не са халюцинация, когато те доказват реалността си. 
Разгъват се във фронт и откриват огън срещу теб. Какво оръжие ще избереш, за да 
отговориш на удара? 

Лазерни оръдия - 236. 

Анихилатор - 219. 

Апарат за четене на мисли - 188. 


д5. 

Преценяваш, че е твърде рано да се забъркваш в подозрителни срещи и решаваш да 
избегнеш кораба с лека корекция в курса. Обаче не се радваш дълго на усамотението си. 
Радарът сигнализира за летящ обект с изкуствен произход. Искаш увеличение. 
Компютърът ти показва междупланетна станция с формата на три пръстена, поставени 
един в друг. В центъра на най-малкия пръстен е разположен енергийният сектор, който 
захранва станцията. По неравномерната светлина, с която пулсира, се досещаш, че нещо 
не е наред. 


Решаваш да потърсиш радиовръзка, но тъкмо посягаш да включиш комутатора, когато 
във високо-говорителите отеква глас: 

- “Говори междупланетна станция 8 на Галактическия Университет. Чувате ли ме? 

-  Чувам ви добре - отговаряш, като нарочно пропускаш да се представиш. 

- „Попаднахме в беда. Претърпяхме авария в енергийния сектор. Можем да я 
отстраним, но не ни достигат 100 единици. Ще ни помогнете ли? 

Как ще постъпиш? 

Ще отстъпиш на учените 100 единици от собствения си потенциал - 37. 


Ще им кажеш, че енергията ти е на привършване, и ще я запазиш цялата за мисията 
си - 224. 


86. 

Болката е толкова силна, че усещаш как всеки момент ще изгубиш съзнание. Въпреки 
това успяваш да мобилизираш цялата си воля, да извадиш бластера и да стреляш в жената. 
Тя не е очаквала, че ще можеш да действаш в такива условия, и се оказва съвсем 
неподготвена, когато мощният енергиен лъч разкъсва гърдите й ия отхвърля към стената 
на навигационния отсек. Правиш още едно последно усилие, пристъпваш към пулта и 
връщаш обратно прекъсвача, с който се включва парализиращото поле. Болката в главата 
ти изчезва и след няколко минути почивка си готов да продължиш пътя си към Есмералда. 

Премини на 140. 


87. 

С право си недоволен от себе си. На няколко пъти имаше възможност да включиш в 
екипировката си машина на времето, но ти предпочете да се запасиш с други неща. които 
едва ли ще ти потрябват сега Имаш ли достатъчно енергия за още 30 скока през 
хиперпространството? 


Да - 56. Не - 69. 


88. 

Вратата на склада се отваря и ти влизаш вътре. Тук има всякакви оръжия и апарати, но 
ти си само с един лек джип и можеш да вземеш не повече от три неща. Какво ще избереш? 
МАШИНА НА ВРЕМЕТО, АПАРАТ ЗА ЧЕТЕНЕ НА МИСЛИ, АНИХИЛИРАЩ МЕЧ, 
ДОПЪЛНИТЕЛНО СИЛОВО ПОЛЕ (00 удара), ГРАНАТА С ОТРОВЕН ГАЗ, 
ДЕКОДИРАЩО УСТРОЙСТВО, ИНДИВИДУАЛЕН РЕАКТИВЕН ДВИГАТЕЛ, 
ПРОТИВОГАЗ, ХИПНОТИЗАТОР. 

Запиши придобивките си в дневника и премини на 185. 


99. 
Ти си военен, но в някои случаи трябва да мислиш като дипломат. Преценяваш, че 
схватката с военния патрул няма да ти донесе нищо добро, а от друга страна, твърде 


вероятно е Конфедерацията да те измъкне от създадения скандал. Затова решаваш да се 
предадеш и да оставиш нещата да се развият сами. 

Предаваш кода на бордовия си компютър и оставяш военните от патрула да го 
програмират по курса към базата си. Единственото, което искаш от тях. е да ти разрешат 
да се свържеш с Конфедерацията. Те нямат нищо против. Когато стигате в базата, там вече 
са уведомени от твоето правителство. Разбират, че е станала грешка, извиняват ти се и те 
освобождават. 

Преди да излетиш, имаш възможност да купиш енергия. Ако решиш да се възползваш, 
не забравяй да отчетеш приходите и разходите в дневника си - 5 енергийни единици 
струват | кредит. 


Премини на 117. 


90. 
Разбойниците лежат в краката ти, а в далечината вече се чува топуркането на много 
стъпки. Скоро тук ще стане оживено. Бързаш да прибереш 50-те кредита, които намираш 
у разбойниците, и се отправяш към хотела. 


Премини на 59. 


91. 

Сметката ти е проста. Най-много можеш да научиш за врага от самия него. Сега Гимел 
служи на Свръхразума, но въоръжението му е предишното. По военна мощ твоят 
конфедеративен крайцер сигурно се равнява на половината гимелски флот. А що се отнася 
до психическото поле, поне в границите на Галактиката, то със сигурност няма да ти 
навреди. Смяташ за ненужно губене на време пътуването до Есмералда или до 
Галактическия Университет. 

След четири скока през хиперпространството (отбележи ги в дневника) попадаш в 
квадранта на кралство Гимел. Но какво става? Екранът на радара ти е заприличал на 
звездна карта - толкова много са точките, които проблясват върху него! Успяваш- да 
преброиш 100 кораба. Явно си подценил военната сила на Гимел. Все още имаш време да 
изчислиш най-лесния скок през хиперпространството и да избягаш в неизвестна за теб 
посока. Имаш време и да се върнеш обратно по вече изчисления курс. Какво ще 
предприемеш? 

Ще изчакаш корабите с надеждата, че ще се справиш с тях - 204. 

Ще избягаш по най-лесния за изчисляване курс - 137. 

Ще се върнеш обратно с цената на четири скока и ще продължиш към 
Галактическия Университет или към Есмералда - 233. 

92. 

Ти никога не си задавал този въпрос, защото го намираш безпредметен. Ако не си 
сигурен дали Оракулът говори истината, защо ще искаш да се видиш с него? Секретарят 
казва, че няма повече въпроси и те пуска в приемната зала. 

Тя е почти празна. По средата й с плочи от зелен мрамор е очертан кръг. В центъра на 
кръга се издига трон с колони от двете страни. На едната колона е изрисувана буквата 1,а 
на другата - В. В трона, удобно облегнат, седи млад мъж с корона от кристални топчета на 
главата. Спомняш си, че винаги си си представял Оракула като старец, и това ти се вижда 
глупаво. 

Извън кръга, от северната му страна, се е изправил двуметров гигант с гол меч в 
ръцете. Стои с гръб към Оракула, сякаш за да го пази от нещо, което ще дойде отвън. 

- „Няма нужда да говорите - вдига ръка Оракулъг. - Знам всичко. Знам дори това, 
което вие не знаете. И ние вече разбрахме за Свръхразума, но бяхме безсилни да направим 
каквото и да било срещу него, преди да се появи човек като вас. Единственото, което 
постигнахме, беше, че разкрихме къде се намира. Нали сте дошли, за да разберете точно 
това? 

После Оракулът ти казва, че Свръхразумът се е заселил на самотна планета, обикаляща 
около звезда, далеч извън пределите на Галактиката. Този свой малък свят е скрил в мехур 
от изкривено време, който го прави почти недосегаем. Въпреки това Оракулът е способен 
чрез много мощна магия да те прехвърли в самия замък на Свръхразума, но там вече ще 
трябва да се оправяш сам. 

- Но за да направя магията - завършва Оракулът, - звездите трябва също да са с нас. 

Дали хороскопът ти за този ден е благоприятен? 

ШАНС: 1-6-177. 

7- 12:20. 


93. 
ПРЕМИНИ НА 35. 


94. 

"Кой съм аз? - мислиш си. - Един лейтенант от Конфедерацията, който или ще загине 
тук, което е почти сигурно, или ще успее по някакъв начин да победи Свръхразума и 
когато се върне у дома, ще стане най-много полковник. Вярно, известно време ще бъда на 
върха на славата, ще ме показват по всички канали на холовизията, но после всичко ще се 
забрави. А твърде възможно е и никой да не чуе за мен. В края на краищата проектът е 
строго секретен. Единственото, което ще ми остане, ще бъде спокойната съвест, и тя ще 
трябва да замести всичко, за което не достига скромната офицерска заплата. А ако приема, 
ще бъда господар на Вселената! Кой знае, може пък това да ми е писано. Защо точно на 


мен се падна да стигна дотук? Защо точно аз съм надарен с необикновени психични 
способности? Не е ли именно това волята на Съдбата?" 

Е, ще минеш ли на страната на Свръхразума или ще останеш негов враг докрай? 

Ще преминеш на негова страна - 38. 

Ще откажеш - 115. 


95. 

Ти си добър стратег и неслучайно си тръгнал по пътя на войната. Веднага оценяваш 
всички предимства, които ще ти донесе бракът с дъщерята на един силен владетел. Ще 
разполагаш не само с военната мощ на Малета, но и с живата й сила. природните 
богатства и икономиката на всички нейни светове. При това положение и при негласната 
поддръжка от страна на Конфедерацията, вече ще можеш да воюваш с всекиго. Времето, 
което ще изгубиш за подготовка, е една съвсем приемлива цена, която ти с радост си готов 
да заплатиш. 

Тържеството е фантастично. Посрещаш невестата си на огромен площад. Облечен си в 
традиционните за аристокрацията на Малета доспехи - златен шлем с формата на 
драконова глава, сложно изплетена ризница от лека сплав, тесни тъьмновиолетови 
панталони и високи ботуши. Наметнат си с тежък плащ, върху който със златни нишки е 
извезан осмоконечен кръст със звезда на всеки връх - вензелът на кралското семейство. 

Инфантата се спуска от небето в голям балдахин с антигравитационни двигатели в 
четирите края. Когато завесите му се вдигат, с учудване виждаш, че инфантата е облечена 
точно като теб. На Малета благородничките също са войни. Изваждате мечовете си и ги 
кръстосвате, за да покажете, че от този момент нататък ще делите както радостите и 
скърбите на семейния живот, така и властта над една голяма част от Галактиката. 

Изведнъж гръмва церемониална музика, площадът се разтваря и отдолу изниква 
подиумът с трона на краля. Тъстът ти седи в него с цялото великолепие на абсолютната си 
власт, а пред него, подвили едно коляно, са се наредили трима от най-висшите 
благородници. Всеки от тях държи по една кадифена възглавница, на която е положен 
сребърен жезъл. Това са символите на властта върху три от най-богатите планети на 
Малета. Благородниците се изправят, пристъпват към теб и с дълбок поклон полагат 
възглавниците в краката ти. От този момент ти си губернатор на три големи провинции. 

Тържествата продължават две седмици. Веднага след края им ти искаш разрешение от 
краля да встъпиш в новата си длъжност. Получаваш благосклонното му съгласие и заедно 
с новата си свита се оттегляш във владенията си. 


Премини на 136. 


96. 
Програмираш компютъра на търговския кораб по твоя курс и включваш двигателите 
му. Смяташ, че е най-правилно да го вземеш със себе си, без да пипаш нищо, и да 
потърсиш собствениците му. 


Няколко часа по-късно те спира военен патрул от три кораба. Подозираш, че 
причината е търговският кораб, който лети до теб. и затова не се възпротивяваш на 
желанието на командира да се телепортира при теб. От кабината на телепорта излизат 
трима души - двама войници с насочени към теб бластери, и един офицер. Лицето му е 
грубо, но честно. 

- “Капитан Стюарт - представя се офицерът. 

Ти също казваш фамилията си, като благоразумно премълчаваш военното си звание. 

- Ако не ми обясните какво прави нашият търговски корад с вас - казва капитанът. - 
ще бъда принуден да ви обвиня в пиратство. 

Разказваш му всичко. Той отива до радиостанцията ти и дава кратка заповед за 
проверка на търговския кораб. После спокойно се настанява в креслото срещу теб. 
Четвърт час по-късно се получава потвърждение, че от кораба не липсва нищо и капитан 
Стюарт с видимо облекчение ти подава ръка. 

- „Простете подозрителността ни, но сме длъжни да бъдем внимателни. Надявам се, 
че следващата новина ще ви накара по-бързо да забравите неприятностите, които ви 
причинихме. 

Изважда плик и ти го подава. Това е наградата, която е обявена за намирането на 
изчезналия кораб. Прибави към сметката си 200 кредита. 


Премини на 117. 


97. 

Сред деформираните и димящи останки на тежките танкове - гордостта на гимелските 
сухопътни сили - си пробиваш път към столицата. С празни казарми (защото цялата 
техника е хвърлена срещу теб тя се е оказала лесна плячка за елитните ти десантчици и 
над двореца вече се развява щандартът на твоя тъст - краля на Малета. Гимелският 
владетел и правителството му са пленени и откарани на боен кораб в орбита около 
планетата. Междувременно са унищожени и всички военни бази по повърхността на 
Гимел. Това кралство вече не съществува. 

Слизаш в блиндираните подземия на двореца и намираш сектора на архива 
непокътнат. Обаче микрофилмите са заключени зад непробиваема врата, която може да се 
отвори само със сложен код. Имаш ли декодиращо устройство? 

Да -31. 

Не -211. 


98. 
Изваждаш бластера, включваш защитното си поле и откриваш огън срещу роботите. 
ПЪРВИ РОБОТ - 5 УДАРА 
ВТОРИ РОБОТ - 4 УДАРА 
Ако победиш, премини на 209. 


99. 

Излизаш от хиперпространството и в монитора ти се появява междупланетната 
станция. Тя не е голяма, но от размерите и структурата на енергийните й сектори 
разбираш, че е в състояние да функционира без никаква външна помощ и фактически 
представлява един самостоятелен свяг. 

Но какво е това? Караш компютъра да ти даде увеличение и когато станцията наедрява 
в монитора. виждаш два бойни кораба, скачени с нея. Не приличат на кораби от 
Университетския флот. Задаваш команда за разпознаване и след няколко секунди 
отговорът се изписва на екрана - с вероятност от 9090 корабите са пиратски. Как ще 
постъпиш? 

Веднага ще ги унищожиш с анихилатора - 30. 

Ще се опиташ да се свържеш с тях - 212. 


100. 

Превъзходството ти е очевидно и затова решаваш да не използваш тежкото си 
въоръжение. Освен това се надяваш на плячка, а знаеш, че след обстрел с анихилатори, не 
остава нищо. Издаваш заповед да се стреля с лазерни оръдия. Гвоите кораби са 500. При 
всеки успешен изстрел унищожаваш 10 вражески кораба, а при всеки неуспешен губиш 5 
от своите. 

Ако победиш, премини на 232. 


101. 

Усещаш как постепенно губиш силите си. В краткия миг преди края успяваш да 
прозреш цялата истина, защото си се превърнал в частица от съзнанието на Свръхразума. 

Един човек е успял да създаде машина, толкова огромна, че може да се побере само в 
замъка, който същият човек е издигнал за себе си дълбоко в недрата на единствената 
планета около Променливата. Ти се намираш точно в този замък. А звездата е наречена 
"променлива", защото е скрита в мехур от изкривено време. Именно той е най-силното 
оръжие на Свръхразума, защото му позволява да бъде до звездата във всеки миг от 
нейното съществуване едновременно. Гака Свръхразумът разполага с енергията не на една 
звезда, а на стотици милиарди. Тази енергия му позволява да разпростре усиленото си от 
машината психично поле над цялата Галактика. 


Сега неговата сила е насочена към теб. Не успяваш да издържиш и последното нещо, 
което виждаш, е тържествуващата усмивка на дребния и невзрачен човек, който скоро ще 
завладее Вселената. 

Мисията ти свършва тук. 


102. 

Грешка! Четири от понятията са свързани с електрическата енергия и само едно - с 
ядрената. Това е думата "синтез" и тя беше правилният отговор на задачата. Защо забрави 
какво пишеше под символа на Козирога в командната кабина на твоя крайцер: 

ОТ ВСИЧКИ ЕДНАКВИ НЕЩА ИЗБИРАЙ ВИНАГИ РАЗЛИЧНОТО! 

Изричаш избраната от те дума на глас и в следващия миг всичко потъва в мрак. 
Мисията ти свършва тук. 


103. 

Нищо не си разбрал от урока, който ти даде професорът. Наивно беше да мислиш, че 
ще се отървеш толкова лесно. След един час взривителят се включва сам и часовникът му 
започва да отмерва последните секунди от живота на кораба ти. Дали ще имаш време да 
изхвърлиш контейнера в открития космос? 

ШАНС: 1-6-239. 

7-12- 198. 


104. 

Установяваш връзка с кораба, на който са затворени кралят и министрите му, и 
включваш апарата за четене на мисли. Дълго ровиш из мозъците им, но единственото 
нещо. за което не си знаел досега, се оказва местонахождението на секретен военен склад. 
Разочарован си. че не можеш да научиш нищо за Свръхразума, и прекъсваш връзката. Ще 
отидеш ли да разгледаш склада? 

Да -227. 

Не - 36. 


105. 

Сякаш от нищото, флотата ти се появява в космическото пространство на Гимел. Както 
си очаквал, стоте бойни кораба скоро ви засичат и се насочват към вас. Силите ви са 
равни. Изходът от битката е изцяло в ръцете на съдбата. 

ШАНС: 1-6-215. 

7-12-226. 


106. 

Грешка! Вярната дума може да бъде само тази, която се отличава от останалите по 
техния основен признак. В случая всички думи са съществителни с изключение на един 
глагол. Именно той е думата, която отваря сейфа. 

Детонаторът се възпламенява и мисията ти свършва тук. 


107. 

С хипнотизатора приспиваш екипажите на двата кораба (нали не забравяш да 
задраскваш от екипи-ровката си уредите, които използваш?) и се телепортираш на по- 
големия от тях. Там обаче се оказва, че има роботи с дублиращи програми, които 
заместват екипажа в извънредни ситуации. Както знаеш, хипнотизаторът действа само 
върху биологична материя, каквато роботите не са. Едва излязъл от кабината на телепорта. 
срещу теб се изправят три едри стоманени туловища с насочени бластери. Включваш 
защитното си поле и се приготвяш да премериш сили с тях. 

ПЪРВИ РОБОТ - 5 УДАРА 

ВТОРИ РОБОТ - 4 УДАРА 

ТРЕТИ РОБОТ -3 УДАРА 

Ако победиш, премини на 11. 


108. 

Влизате в двора на къща, цялата обрасла отвън в пълзящи растения с тъмночервени 
листа. Каменна стълба води до подземието, където зад дебела врата, обкована с ръждиви 
железни гвоздеи, се открива неочаквано просторно помещение. Изпадналите в транс 
медиуми се държат за ръцете в кръг около висок слаб човек с руса коса до раменете и 
наметало от черно кадифе. Сеансът е към своя край. Когато влизате, зрителите извън 
кръга Вече задават последните си Въпроси към призования дух. Ти искаш ли да го 
попиташ нещо? 

"Какво представляват необикновените ми психични способности?" - 193. 

"Великите Оракули винаги ли говорят истината?" - 123. 

"Какъв е пътят на човека?" - 179. 

Не искаш да питаш нищо - 59. 


109. 

Понеже си задал две верни думи на декодиращото устройство, взривът е доста по-слаб. 
Въпреки това нанася сериозни повреди, чието отстраняване ти струва 200 енергийни 
единици. Отбележи ги в дневника си, след което можеш да продължиш пътя си към 
Университета. 

Премини на 117. 


110. 

Наистина има много общо между падането и подхлъзването и удара и болката. Освен 
неприятните усещания и двете изразяват причинноследствено отношение. Обаче при 
"падане-подхлъзване" отношението е както следствие към причина, докато при "удар- 
болка" отношението е обратното - причина към следствие. Отговорът ти не е правилен. 
Въпреки това ти си победител в игрите и получаваш огромна сума пари. 


Премини на 207. 


111. 
Докато си водил битка на първия кораб, роботите от втория са се телепортирали на 
твоя. Имаш ли на борда му робот-камикадзе? 
Да - 124. 
Не - 68. 


112. 

Браво! Ти успя да откриеш принципа на кода. Може би ти помогна онова изречение, 
поставено в основата на Козирога: ОТ ВСИЧКИ ЕДНАКВИ НЕЩА ИЗБИРАЙ ВИНАГИ 
РАЗЛИЧНОТО. Дори и да не си знаел значението на всяка от петте думи, си успял да 
забележиш, че всички те са съществителни, с изключение на глагола "сублимирам". 

Вратата на сейфа бавно се отваря и ти можеш да надникнеш в него. 

Премини на 246. 


113. 

Ставаш от каменната пейка и с решителни крачки се запътваш към сградата на 
библиотеката. Тя не е далеч от ректорската резиденция и на външен вид не представлява 
нищо особено - скромна постройка в елинистичен стил с изящна колонада отпред и меден 
купол, украсен с по един мраморен кентавър към всяка от четирите посоки на света. За 
никого обаче не е тайна, че истинското хранилище на книгите е разположено на сто етажа 
под земята. 

Плащаш 400 кредита, като не пропускаш да отбележиш това в дневника си, и заставаш 
пред каталозите. Чувстваш се смазан от огромното количество автори и заглавия и си 
даваш сметка, че едва ли ще ти стигне един цял живот, само за да преровиш картотеката. 
Изглежда на лицето ти се е изписало крайно отчаяние, защото към теб приближава дребен 
старец със снежнобяла коса и съчувствено слага ръка на рамото ти. 

- Виждам, че се нуждаете от помощ, младежо - казва той и ти с облекчение му 
излагаш проблема си, почувствал изведнъж безгранично доверие към стария библиотекар. 
- “Трудна работа. Има само един начин да открием някаква следа. Последвайте ме. 

Старецът те завежда в малък кабинет до една от читалните. Там се разполагате в две 
дълбоки кресла, старецът преплита пръсти и започва да говори, отправил поглед към 
високия прозорец с изящна стъклопис. 


ша, Нод 


- Нека помислим заедно. Свръхразумът, за който споменахте, не може да се намира 
на населена планета, защото психичното му поле ще убие всяко живо същество, 
попаднало в близост до него. Следователно населените светове отпадат. Според мен 
трудно ще се скрие и на пустинен свят, защото тогава ще може да бъде разкрит по 
поведението на звездата, около която кръжи. Положително Свръхразумът се нуждае от 
огромни количества енергия, които могат да се набавят само от звезда. Нашият 
университет наблюдава всички звезди и сигурно щеше да знае, ако със спектъра на някоя 
от тях ставаше нещо нередно. По същите причини трябва да изключим и изкуствените 
междупланетни станции. Остават звездите извън пределите на Галактиката. Те не са много 
и почти всички са отдалечени на фантастични разстояния. Проучени са отдавна и вече не 
представляват никакъв интерес, с изключение на една. Наречена е Променливата. Държи 
се твърде странно - в един момент е млада, в следващия - стара и после пак млада само 
след броени часове. Може би там ще научите нещо повече. 

Излизаш от библиотеката и благодариш на съдбата, че те срещна със стария 
библиотекар. Не е достатъчно знанието да е пред теб, трябва да можеш да го 
систематизираш. Но, от друга страна, си обезпокоен, защото Променливата е твърде далеч 
и ако отидеш дотам и не откриеш нищо, ще изгубиш време и ценна енергия, която би ти 
потрябвала другаде. Как ще постъпиш? 

Ще рискуваш и ще тръгнеш към Променливата - 128. 

Ще се опиташ да събереш още информация - 25. 


114. 

Не си направил и десет крачки по хоризонталния коридор, когато пред себе си чуваш 
скърцане и дрънчене на метал. Към теб се приближава голям робот-войник. Вместо на 
крака, той се движи на чифт танкови гъсеници, под които дребните камъни се разтрошават 
с хрущене като стъкло. В три от четирите си механични ръце държи по един бластер. а 
последната завършва с разширение, върху което злобно проблясват обтекаемите тела на 
три малки ракети "земя-земя". Вместо глава роботът има полусферичен купол, осеян с 
обективите на неизброими видеокамери, за които си сигурен, че могат да улавят образи и 
на тъмно. 

За щастие в стената отдясно забелязваш полуоткрехната желязна врата. Ще се скриеш 
ли зад нея или ще останеш да се биеш с робота? 

Ще се скриеш - 195. 

Ще се биеш - 176. 


115. 
щ Съгласен съм, че всичко това звучи много примамливо - казваш, - но аз съм офицер 
и не съм способен на предателство. 
- „ Мислех те за по-интелигентен. 


- Не всичко трябва да се измерва с интелигентност. Има моменти, когато 
нравствеността дава по-верни отговори. Ако интелектът е инструмент, то нравствеността е 
ръката, която го държи. 

- Виждам, че няма да се разберем - жлъчно казва Полански и в същия миг усещаш 
нов психически натиск. - Не можеш да издържаш вечно. Рано или късно ще се огънеш. 

Напрягаш всичките си сили и се втурваш навътре в съзнанието на противника си. 


Премини на 2289. 


116. 

Най-сетне настъпва денят на аудиенцията. Всеки от Великите Оракули живее в свой 
дворец и ти се отправяш към двореца на този, който трябва да те приеме. Голямата 
чакалня пред канцеларията е пуста, защото всеки идва тук с точно определен час. 
Посреща те един секретар и те въвежда в кабинета си. 

- Великият Оракул Ви очаква, но преди това трябва да уточним някои неща - 
секретарят е млад, делови и видът му е по-скоро на преуспяващ бизнесмен, отколкото на 
посветен в тайнствата адепт. - Както знаете, с висшето познание можете да контактувате 
при строго определено състояние на душата. 

Питал ли си някого дали Оракулът говори винаги истината 

Да - 168. 

Не - 92. 


117. 

Кацаш на Университетската планета и наемаш хангар за кораба си. След това успяваш 
да си уредиш среща с Маохзег Маопиз ет есог ОЩ1 - шефът на Галактическия 
Университет. Препоръчителните писма от Конфедерацията са ти осигурили прием при 
него, но се оказват недостатъчни да ти осигурят безплатен достъп до библиотеката. 

- “С удоволствие ще ви предоставим информацията на нашата библиотека - любезно 
се усмихва един от секретарите, - веднага след като внесете 400 кредита по нейната 
сметка. Вървиш по тихи алеи и се опияняваш от аромата на непознати цветя. Столицата на 
Университетската планета от векове е превърната в парк, където сред изумрудената 
зеленина на дърветата и в сянката на белите едноетажни вили се раждат гениалните идеи 
на човечеството. Преди милиони години такава гениална идея е било и изобретяването на 
парите. Сядаш на една каменна пейка и за пореден път обмисляш положението. Как ще 
постъпиш? 

Ще платиш таксата за библиотеката - 113. 

Ще отлетиш към Гимел - 91. 

Ще отлетиш към Есмералда - 40. 

Ще изчакаш още ден-два - 122. 


118. 

Отново си на Университетската планета и седиш на каменната пейка в парка между 
ректорската резиденция и библиотеката. Доволен си от приключението, защото си успял 
да намериш необходимите пари. Въпреки това си казваш, че може би в бъдеще ще трябва 
по-рядко да се отклоняваш от пътя си, защото всяко отклонение крие и опасности. 

Премини на 13. 


119. 

Не пропускай да отчетеш в дневника си разход на енергия за три скока - разстоянието 
до Колизеум. 

Кацате в столичния град и научавате, че игрите са към своя край. Непобедени са 
останали само най-страшните чудовища. Без да се колебаеш, заявяваш участието си в 
битките и за кратко време успяваш да спечелиш две ценни победи. Гигантския двойно 
дишащ октопод, от чиито пипала тече силно разяждаща киселина, убиваш с 
анихилиращия меч (не го задрасквай от списъка, защото Веднага след това те награждават 
с нов), а пихтиестото същество, което парализира жертвите си с високоволтов ток, 
взривяваш с бластера, като му позволяваш да ти нанесе само два удара по защитното поле 
(тях вече ги впиши в дневника). От двете схватки успяваш да спечелиш 250 кредита. 
Даваш на Анселмо обещания процент, но той все още не е доволен. Кара те да участваш и 
в последната схватка - със страшното чудовище Бралдагар, което никой досега не е успял 
да победи и за което се носят легенди, че още не е изобретено оръжието, което ще го 
изплаши. 

Ще премериш ли сили с Бралдагар или ще се задоволиш със спечеленото? 

Ще се биеш - 234. 

Ще спреш дотук. Ако вземеш това решение, впиши в сметката си 200 кредита (без 
комисионната на Анселмо) и се върни на Университетската планета. откъдето трябва 
да продължиш, без да се отбиваш в библиотеката - 128. 


120. 

Ударите се сипят около теб като градушка. От показанията на уредите в совалката 
разбираш, че само още едно точно попадение ще бъде достатъчно, за да извади защитното 
ти поле от строя. За щастие рефлексите ти са добри и успяваш да избегнеш последните 
десетина изстрела. Прелиташ над крепостната стена и кацаш върху равната каменна 
площадка пред входа на замъка. Отдъхваш си. Току-що беше на косъм от смъртта. 


Премини на 173. 


121. 
Как можа да забравиш, че хипнотизаторът действа само върху жива материя! 
Незасегнати от излъчването му, двата робота откриват огън срещу теб и не ти дават 
възможност дори да включиш силовото си поле. 


Мисията ти свършва тук. 


122. 

Не можеш да си позволиш разход от 400 кредита, а от друга страна, не ти се ще да 
изоставиш всичко, особено след толкова дълъг и труден път. Наемаш стая в скромен хотел 
и прекарваш дните си в разходки из улиците и парковете на Университетската планета с 
надеждата да се случи нещо. Вече си на границата на отчаянието и решаваш на другия ден 
да поемеш към Гимел или Есмералда. Излизаш за последен път и точно сега Съддата те 
среща с интересен човек. 

- „“Отбийте се на чашка, капитане - чуваш плътен мелодичен глас. 

Обръщаш се и под тентата на луксозно кафене забелязваш едър загорял мъж с 
прекалено много и прекалено ексцентрични бижута за един университетски служител. 

- Лейтенант - поправяш го, преди да си се сетил, че всъщност дрехите ти са цивилни 
и човекът няма откъде да знае, че си на служба в конфедеративния флот. 

- Вие го казахте - усмихва се мъжът и ти разбираш как те е подлъгал да му се 
разкриеш. 

Ядосваш се на себе си, но въпреки това сядаш при мъжа и си поръчваш коктейл 
"Диамантена промоция" - любимото питие на тукашните "вечни" студенти. Няколко 
минути са ти достатъчни, за да разбереш що за човек е събеседникът ти - типичен 
авантюрист, за когото е добра всяка печалба, по всяко време и във всяка точка на 
Галактиката. Представя ти се като Анселмо, но ти си сигурен, че това не е истинското му 
име. 

- И какво е това толкова интересно предложение, което искате да ми направите? - 
питаш, когато Анселмо млъква, за да отпие от чашата си. 

- “С една дума: гладиаторски игри, от които се печелят много пари. Разбира се, не ви 
подарявам тази информация, а ви я продавам. Вие сте професионален войник и имате 
големи шансове да се справите и с най-опасните зверове. За мен това предложение е добро 
капиталовложение. 

Дали пък това не е точно този случай, който чакаш? Оставяш Анселмо да говори и той 
ти разказва за една планета, неслучайно наречена Колизеум, която се слави из цялата 
Галактика с игрите, които организира ежегодно. Специално за тях се докарват всички 
видове чудовища, които еволюцията е успяла да създаде по всички кътчета на познатия 
космос. В течение на цяла седмица кръвожадни ловци, смели войници и обикновени 
търсачи на приключения мерят сили с тях. Мнозина загиват, но печалбата за победителите 
е голяма. 

Ще заминеш ли с Анселмо на Колизеум или ще предпочетеш да продължиш по някой 
от другите два маршрута? 

Ще заминеш за Колизеум - 119. 

Ще продължиш към Гимел - 91. 

Ще продължиш към Есмералда - 40. 


123. 

Винаги ли Великите Оракули говорят истината? - питаш ив стаята ляга тежка тишина. 

Тръпка преминава през кръга на медиумите. Някои от тях изпадат в безсъзнание. 
Други получават спазми на задушаване. Най-накрая проговаря младо момиче с разрошена 
рижа коса: 

- „Великите Оракули не могат да кажат друго, освен истината - гласът на момичето е 
мъжки и ти разбираш, че всъщност говори призованият дух. - Това го знае цялата 
Галактика! 

Сега вече си спокоен и ще повярваш на всичко, което ти каже Оракулът. За щастие 
твоята подозрителност не се простира дотам, че да си зададеш въпроса дали пък медиумът 
говори истината. Но така е по-добре. 


Премини на 59. 


124. 

Докато се биеш с роботите от първия пиратски кораб, роботите от втория се 
телепортират на твоя. Там обаче ги посреща верният ти робот-камикадзе. Успява да 
унищожи нападателите и да спаси теб и кораба ти. Задраскай го от списъка си. 

Не ти остава нищо друго освен да претърсиш пиратските кораби за плячка. Успяваш да 
намериш 500 енергийни единици, които Вписваш като приход. Можеш да продължиш в 
значително по-добро настроение. 

Премини на 143. 


125. 

След телепортацията попадаш в голямо тъмно пространство. Някакво шесто чувство 
ти подсказва, че над теб няма небе, а скала. В далечината проблясват виолетови 
светкавици и в тяхната светлина успяваш да видиш замъка, над който се вият. Отдалечен е 
поне на няколко километра от теб. Вече си сигурен, че Свръхразумът се крие именно тук. 
Тръгваш към замъка и след няколко часа виждаш силуетите на високите назъбени стени, 
които го опасват от всякъде. Изпиваш елексира. Защитен от магията за невидимост, 
приближаваш до стените. Те приличат повече на скалисти хребети, отколкото на човешко 
творение. Започваш да се катериш. За щастие винаги намираш достатъчно широки 
цепнатини, в които да стъпиш удобно. Минаваш покрай десетки амбразури, от които 
надничат зловещите дула на автоматични бластери и лазерни оръдия. Те остават неми, 
защото лъчите на фотоклетките им преминават през теб като през празно пространство. 

Когато стъпваш от другата страна на стената, от действието на магията остават само 
броени минути. Затичваш се бързо към замъка. 

Премини на 173. 


126. 

Корабът е вече готов за излитане и двамата с новия ти спътник се качвате на борда му. 
През първия половин час мълчите, но после разговорът ви потръгва. Човекът охотно 
разказва за себе си. Разбираш, че той е представител на едно особено съсловие - 
Препоръчители. Това са интуитивни личности. които могат да настройват съзнанието си 
към съзнанието на другите хора. По този начин изключително облекчават общуването 
между тях. 

- И ние не знаем как го правим - казва Препоръчителяг. - Често ни канят на 
дипломатически преговори. за да посредничим, но веднага след като са взели от нас онова, 
което им е нужно, се мъчат да ни забравят. Посредничейки между отделни личности, ние 
неминуемо научаваме тайните им, а можете да си представите колко неприятно е това 
особено за дипломатите. Между другото, ако смятате да останете на Есмералда, имате 
голям късмет, че ме срещнахте. Там властите не допускат чужденци извън транзитния 
сектор на космодрума, ако не са придружени от Препоръчител. Много държат от самото 
начало да знаят с кого си имат работа. Случвало се е хора с месеци да обикалят космоса, 
докато намерят някого от нас. 

Отпускаш се назад в креслото си и доволно затваряш очи. Отново постъпи правилно. 
Ако не беше взел със себе си непознатия човек, кой знае в какви нови опасни 
приключения щеше да се забъркаш. 

Премини на 64. 


127. 

Доста рязко отказваш на жената и продължаваш трудния си път през скалите. Защо 
прояви това ненужно скъперничество? 

След няколко километра виждаш очертанията на собствения си кораб на хоризонта. 
Вървял си в кръг. В изблик на ярост тръгваш в съвсем различна посока и скоро попадаш в 
тясна клисура, от която няма изход. Искаш да се върнеш обратно, но точно в този момент 
силен подземен трус кара скалите да се напукат и свличащите се камъни засипват 
пролома, през който си влязъл в клисурата. 

Мисията ти свършва тук. 


128. 

Последните дни на Университетската планета прекарваш в сериозна подготовка за 
дългия път. Променливата се намира далеч извън Галактиката и е твърде вероятно по пътя 
да не срещнеш повече обитаеми светове. Затова не пропускай последната възможност да 
попълниш екипировката си. 

ЕНЕРГИЯ - 5 единици за | кредит 

ХИПНОТИЗАТОР - 40 кредита 

АНИХИЛИРАЩ МЕЧ - 75 кредита 

МАШИНА НА ВРЕМЕТО - 150 кредита 


БРОНЕВСЪДЕХОД - 300 кредита 

АПАРАТ ЗА ЧЕТЕНЕ НА МИСЛИ - 200 кредита 

ДОПЪЛНИТЕЛНО ЗАЩИТНО ПОЛЕ (20 удара) - 170 кредита 

След последна разходка из централните улици, отново си на космодрума. Предстои ти 
най-трудната част от твоята експедиция. Отсега нататък ще трябва да разчиташ 
единствено на себе си. Това донякъде те притеснява, но се успокояваш с мисълта, че вече 
си натрупал достатъчно опит и ще можеш да се справиш с неочакваните ситуации, в които 
сигурно ще попаднеш. Стартираш двигателите и напускаш Университетската 


планета. Премини на 81. 


129. 
Докато чакаш двата допотопни кораба да се приближат, имаш време да избереш 
оръжието, с което ще се биеш. 
Анихилатор - 192. 
Лазерни оръдия - 76. 
Хипнотизатор - 107. 


130. 
Дошло е време да провериш каква е плячката ти от двата пиратски кораба. Оказва се, 
че техният енергиен потенциал не е кой знае какъв, но е достатъчен. за да впишеш в 
дневника си приход от 500 единици. След продължителното пътуване през хи- 
перпространството и те се отразяват чудесно на баланса ти. 
Премини на 143. 


131. 

Падаш все по-бързо и въздухът вече свисти в ушите ти. Най-накрая успяваш да 
включиш реактивния си двигател. Преодоляването на набраната инерция те разтърсва 
болезнено, но усещаш, че вече летиш нагоре. Когато отново стигаш до вратата, намаляваш 
тягата и плахо оглеждаш коридора. Роботът вече е отминал. Излизаш и спокойно 
продължаваш напред. 

Премини на 47. 


132. 
- Знаех си, че няма да откажете - с облекчение въздъхва комендантът. - Нямате вид 
на човек, който ще нанесе обида на короната. 
Краката ти се подкосяват. Едва сега разбираш, че си бил на крачка от нещо. което 
можеше да има фатални последици за те. Знаеш, че във всяко кралство обидата към 
короната се смята за най-тежкото престъпление и обикновено се наказва със смърт. 


Разменяте още няколко любезности с коменданта. след което, съпроводен от почетния 
си ескорт, се оттегляш към скъпия хотел, където ще отседнеш докато траят игрите. 
Разбира се, всички разноски са за сметка на Комендатурата. 

Премини на 244. 


133. 

Откриваш огън по планетата. Отдолу ти отговарят военните бази, които се оказват 
неприятно многобройни - 300. Твоите кораби са 500. При всеки сполучлив удар 
унищожаваш 20 бази, а при всеки несполучлив - губиш 20 кораба. 

Ако унищожиш базите, преди да си изгубил всичките си кораби, премини на 72. 

Ако изгубиш корабите си, преди да си унищожил базите, премини на 217. 


134. 

Кацаш с кораба си на Гимел и в същия момент отвсякъде те обграждат тежки танкове. 
Над теб кръжат хеликоптери, готови да те обстрелват с ракети. Трябваше да 
предположиш, че сухопътните сили на Гимел са останали незасегнати от стрелдата ти. 
Постъпи наивно като кацна сам. Сега не ти остава нищо друго, освен да се предадеш. 

Излизаш от кораба си с вдигнати ръце. Веднага те хващат и те заключват в метален 
контейнер. По разтърсванията разбираш, че те качват на кораб и излитат с теб в открития 
космос. Пътуването е много дълго. 

Премини на 243. 


135. 

Не искаш да отстъпваш повече и затова решаваш да си пробиеш път през моста с 
цената на всичко. Срещу чудовището можеш да се биеш само с бластер, защото ако 
решиш да използваш анихилиращия меч, много лесно можеш да разрушиш моста и да 
пропаднеш в пропастта. 

ЧУДОВИЩЕ - 12 УДАРА 

Ако победиш, премини на 181. 


136. 

Дните в двореца ти минават бързо. Наред с протоколните задължения, които съдържат 
сложни ритуали и чести празненства, ти си зает с напрегната работа. В края на първата 
година от управлението си вече си постигнал сериозни резултати. Успял си да създадеш 
боен флот, какъвто никой не е виждал в тази част на Галактиката. Икономиките на трите 
планети работят главно за строителството на нови кораби, чието въоръжение идва по 
тайни канали от Конфедерацията. Всички имат на борда си анихилатори, което ги прави 
непобедими. 

Често се срещаш със своя тъст, краля на Малета, и в дългите разговори, които водите, 
успяваш да го убедиш, че вече си готов да присъединиш нови светове под короната му. 


Кралят е опиянен от перспективата да стане император и благосклонно ти заповядва да 
започнеш с анексирането на Гимел. 

Денят за действие най-сетне е настъпил! 

Премини на 17. 


137. 

Компютърът изчислява курс към периферията на Галактиката. Там звездите са по- 
нарядко и опасността да се попадне в неприятна близост до някоя от тях при излизането 
на кораба от хиперпространството, е по-малка. 

След скока попадаш в пределите на кралство Малета, за което в Конфедерацията не се 
знае почти нищо, но в Периферията се ползва със славата на богато, силно и преуспяващо. 
Щом Съдбата те е довела дотук, длъжен си да провериш какво можеш да извлечеш от 
ситуацията. 

Премини на 489. 


138. 

Разбираш, че си поставен натясно. Ако унищожиш корабите, ще унищожиш и 
станцията. Ако се предадеш, може и да те убият. Но може и да намериш някакъв изход. 

Съобщаваш на капитана, че си готов да слезеш при него. След малко идва совалка с 
два робота, които те отвеждат от кораба ти. За щастие роботите пропускат да ти вземат 
всички оръжия, защото много от тях са все още новост тук и те просто не могат да ги 
разпознаят. Когато влизаш в командната зала на станцията, ти все още си способен да се 
биеш. Имаш ли хипнотизатор, анихилиращ меч и граната с отровен газ? Ако ги имаш, кое 
ще използваш? 

Анихилиращ меч - 18. 

Хипнотизатор - 225. 

Граната с отровен газ - 83. 

Ако нямаш нито едно от тези оръжия, мисията ти свършва тук. 


139. 

Всичко трябва да се обмисли добре. Ако започнеш да стреляш от космоса, ще изгубиш 
време, докато унищожиш базите, и ще дадеш възможност на краля и правителството или 
да избягат на някой от другите гимелски светове, или поне да унищожат архивите, заради 
които си тук. Случи ли се това, ти губиш и последната надежда да научиш нещо за Свръх- 
разума. Затова решаваш да разделиш силите си на три. По-голямата част от корабите ти 
остават в далечна орбита около планетата и оттам водят престрелки с базите, колкото да 
ангажират вниманието им. Втората част от флота ти каца далеч от столицата и стоварва 
бригада броневсъдеходи, които привличат към себе си ядрото на гимелските сухопътни 
сили. Няколко часа по-късно десет совалки извършват десант в центъра на столицата и 


овладяват двореца. Така врагът ти до последния момент няма да узнае истинските ти 


намерения. 
Премини на 240. 
140. 
ПРЕМИНИ НА 35. 
141. 


Запомнил си основния принцип, записан под символа на Козирога в командната 
кабина на твоя крайцер - ОТ ВСИЧКИ ЕДНАКВИ НЕЩА ИЗБИРАЙ ВИНАГИ 
РАЗЛИЧНОТО. В борбата със Свръхразума ти помогна както твоята психическа 
издръжливост, така и твоята интелигентност. Правилно си забелязал, че от петте понятия 
четири са свързани с електрическата енергия и само едно - с ядрената. Именно "синтез" е 
верният отговор на задачата. 

- „Синтез! - изкрещяваш силно и веднага усещаш съзнанието си свободно от натиска. 
За миг човекът пред теб те поглежда учудено, след което погледът му помръква и той се 
свлича на пода. Шлемът на главата му. който е осъществявал връзката между неговото 
съзнание и машината, започва да хвърля искри и се обвива в синкав дим. Връзките в него 
се разпадат, както се разпадат и в цялата апаратура, натъпкана в залите на замъка. Най- 
чудовищното изобретение в историята на човечеството вече не съществува. Ти си 
победител! 

Заедно с разпадането на машината изчезва и мехурът от изкривено време и сега 
Променливата е най-обикновена звезда. Изпращаш до Конфедерацията съобщение с 
кратък текст: 

"Мисията е изпълнена. Елате да ме приберете." 

После даваш координатите на звездата и се отпускаш за пръв път от началото на 
експедицията си. 


Премини на 261. 


142. 

Браво! Интелигентността отново ти помогна. Разбра, че кодът е единствената дума, 
която се отличава от другите по основния им признак. Това можеше да бъде само "Луна", 
защото Луната обикаля около Земята, а останалите изредени планети - само около 
Слънцето. 


Премини на 989. 


148. 
След последния голям скок през хиперпространството, ти вече си далеч извън 
Галактиката. Зад теб като млечен воал се разстилат милиардите звезди. Вече неразличими 
една от друга, а отпред самотно проблясва тайнствената Променлива. Вече си чувал, че тя 


се държи по особен начин, но въпреки това оставаш поразен от гледката, която се 
разкрива пред очите ти. Звездата ту блести в яростна синьо-бяла светлина, ту се раздува 
до размерите на огромен и уморен червен гигант, ту експлодира в свръхнова, за да се 
появи непокътната от вихрите, като че ли нищо не е било. Възлагаш на компютъра да ти 
даде всичко, до което може да се добере. След дълго мълчание той отговаря, че точно 
пред теб се простира голям участък от пространство, затворено в мехур от изкривено 
време. Ето защо виждаш звездата в различни фази от нейното развитие, без логична 
последователност между тях. Компютърът казва, че единственият начин да влезеш в 
мехура е да използваш машина на времето. Имаш ли такъв апарат в екипировката си? 

Да - 146. 

Не - 87. 


144. 

В началото си гърлото на пещерата е съвсем право. Пътуваш километри без никакъв 
завой и скоро дневната светлина зад теб се превръща в малко кръгче, после - в едва 
забележима точица и накрая изчезва съвсем. В лъча на прожекторите ти се разкрива 
подтискаща картина. Огромните колони, които свързват тавана с пода, хвърлят трептящи 
сенки върху неравните стени, осеяни с тъмни петна. Някои от тези петна може да са 
дълбоки ниши. а други - входове към странични разклонения, водещи кой знае накъде. 
Скоро и коридорът, по който се движиш, се разчупва. Започват да се редуват високи 
кънтящи зали и стеснения, чиито стени броневсъдеходът трябва да дълбае, за да мине. С 
приближаването на крайната цел решаваш да бъдеш предпазлив и изгасяш прожекторите. 
Вече се ориентираш само по сонара и по силата на психичното поле. Единствената 
светлина, която стига до очите ти. е успокояващото зелено сияние на приборите по 
таблото на броневсъдехода. 

Ето че един от тях показва наличието на живо същество, а друг - че си стигнал до 
място, където коридорът се разклонява на два големи ръкава. Единият продължава право 
напред, а другият се спуска стръмно надолу. Именно в него се крие незнайното същество. 

По кой път ще поемеш? 

Направо - 61. 

Надолу - 57. 


145. 

Трябваше да предположиш, че пултът не е оставен без автоматична защита. Още 
първите попадения на бластера ти върху него задействат аварийната система. Всички 
функции на пулта се прехвърлят в резервното поле. Залата се херметизира и невидими 
компресори започват да изпомпват въздуха от нея. 

Няма как да се спасиш от вакуума и мисията ти свършва тук. 


146. 

Насочваш кораба си към Променливата и включваш машината на времето. Тя е 
настроена така, да неугрализира темпоралното поле на мехура. По засилващото се 
бръмчене разбираш, че вече си навлязъл в периферията му. 

Изведнъж страхотно натоварване те хвърля назад в креслото ти. Понасяш се по кръгъл 
тунел, който всъщност представлява усукано огледало. От него те гледа кошмарно 
същество, подобно на дълъг няколко километра червей. От долната му страна се гърчат 
неизброими човешки крака, а от горната те гледат човешки глави с изкривени от ужас 
лица. Тялото на червея се извива толкова бързо, че в първия момент не успяваш да 
забележиш от какво всъщност е съставено то. После успяваш да различиш отделните 
торсове, залепени един за друг като телата на сиамски близнаци, и те връхлита 
следващото страшно откритие - от всички глави на червея те гледа твоето лице! Но в 
началото на червея то е бебешко, а в края - старческо. Старческото ти лице е някак 
размазано и нереално, сякаш само е замислено, без да е имало време да се осъществи. Така 
ли ще изглеждаш, когато остарееш? Ако изобщо имаш време да остарееш... 

Постепенно осъзнаваш, че червеят не е нищо друго, освен самият ти извън времето, 
твоето тяло във всяка секунда от живота му. Разбираш, че за грозното видение е виновен 
темпоралният мехур около Променливата. Разбираш също така, че си го преминал, защото 
светът е такъв, какъвто си свикнал да го виждаш - със стабилно четвърто измерение. 

Преминаването през мехура е понижило енергийните ти запаси с 15 единици. 

Премини на 94. 


147. 

След обичайната размяна на позивни между станцията и твоя кораб, извършваш 
скачване и веднага се интересуваш дали можеш да попълниш енергийните си запаси. 
Отговарят, че може. Заплащаш количеството, което си решил да купиш, и се отправяш 
към чакалнята, за да изпиеш нещо, докато зареждат кораба ти. 

В центъра на голямото фоайе има кръгъл бар, около който са насядали хора във 
всевъзможни дрехи. Явно станцията е на важен кръстопът, защото тук можеш да видиш 
жители от най-различни светове. До дамите от Конфедерацията, облечени в семпли, но 
елегантни костюми, седят достолепните феодали от периферните кралства и се надуват в 
бомбастичните си одежди, украсени с грамадни златни накити. Едни и същи коктейли 
пият както мрачните бойци от Фригос, които дори тук седят в топлите си кожени 
униформи, така и артистичните жители на Аргента - планетата на трите милиона казина, 
където сега е модерно жените да боядисват лицата и бръснатите си глави в бледозелено 
или виолетово. 

Към теб се приближава мъж с посивели коси и сяда от лявата ти страна. Чашата му е 
наполовина пълна с някакво златисто питие. Без да откъсва очи от нея. човекът ти 
обяснява, че пътува на "стоп" през Галактиката, и сега се е отправил към Есмералда. Пита 
дали ще бъдеш така добър да го вземеш със себе си. 


ло 


е: 
в: 


„НЕ 
1 


реа 4 
| - - 
- 7 
в с МУ ае + 
< < ее. 


Колебаеш се. Един нов спътник може да ти донесе неприятности, но може да ти окаже 
и ценна услуга в даден момент. Как ще постъпиш? 

Ще услужиш на непознатия - 126. 

Ще му откажеш - 64. 


148. 

Въпреки че изстрелите се сипят като дъжд около теб, бързината на совалката и 
точността на реакциите ти в крайна сметка побеждават. Като в някакъв чудовищен слалом 
преминаваш през гъстата мрежа от енергийни лъчи с различен цвят и дебелина. Само две 
точни попадения разтърсват совалката, но не ти попречват да прелетиш като мълния над 
крепостната стена. Когато огненият ад остава зад теб, вече можеш да намалиш скоростта и 
да кацнеш на каменната площадка пред входа на замъка. 

Премини на 173. 


149. 

Фалшивият сигнал за бедствие те е отклонил от курса и ти решаваш да се върнеш в 
него по най-прекия път. За нещастие попадаш в метеоритен дъжд. Колкото и да си добър в 
ръчното управление на кораба, не можеш да се измъкнеш без нито един удар по 
защитното поле. Трябва да разчиташ на късмета си. 

ШАНС: 

Хвърли едното зарче и точките, които ти се паднат, умножи по 10. Така ще получиш 
броя на метеоритите, които се разбиват в защитното ти поле. Не си забравил, че при 
всеки удар енергията ти намалява с 10 единици. Отбележи го в дневника. 

Премини на 190. 


150. 

Скоро коридорът свършва в малка зала. Оглеждаш се и разбираш, че пътят не е 
свършил, а продължава почти отвесно нагоре. Толкова е тесен, че вече можеш да 
продължиш само пеша. Изоставяш броневсъдехода и започваш да се изкачваш. 

Не след дълго коридорът свършва в нещо като кладенец. Изпълзяваш от гърлото му и 
виждаш, че си попаднал в огромно празно пространство. Над теб проблясват светкавици и 
осветяват мрачния силует на черен замък, който. Вече си сигурен в това, не е нищо друго 
освен леговището на Свръхразума. Разположен е в умопомрачителна по размерите си 
кухина в скалите дълбоко под повърхността на планетата. Попаднал си във вътрешния му 
двор, което ти е спестило необходимостта да преминеш крепостната стена. Радваш се, че 
избра този път, защото стената не изглежда никак гостоприемна. Сега спокойно можеш да 
тръгнеш към замъка. 

Премини на 173. 


151. 
За съжаление думата, с която искаше да блокираш компютърната мрежа на 
противника, се оказа погрешна. Корабите те нападат в пълно взаимодействие и след 
кратко време слагат край на мисията ти. 


152. 

Така си замаян от гледката, че не усещаш кога стигате в столичната комендатура. На 
стълбите вече е строен почетен шпалир от жандармеристи в парадна червено-златна 
униформа. Пред гърдите си държат не много дълги атомни пушки с назъбени ножове от 
черна стомана. Очите им са отправени към теб и не те изпускат, докато не минеш през 
редиците им и не се скриеш във входа. 

Пред кабинета на коменданта стоят още двама жандармеристи и когато се 
приближаваш, отварят пред теб двете крила на тежка врата. По навик понечваш да им 
отдадеш чест, но се сещаш, че си цивилен и спираш ръката си. Комендантът е станал от 
бюрото си и вече върви към тед. 

- Чудесно е - казва той, след като сърдечно сте си стиснали ръцете, - че идвате точно 
в дните на празненствата по случай пълнолетието на инфантата. Вярно, пропуснахте 
откриването, но най-интересните турнири са в края. Надявам се, че ще се включите в тях. 

- Боя се, че не съм подготвен - отвръщаш, все още леко замаян от блестящия прием. 

- За Бога! Та вие сте военен! - възкликва комендантът и ти разбираш, че корабът ти е 
достатъчно доказателство, че не си никакъв цивилен. - Каква друга подготовка ви е 
необходима? Само не ме карайте да се плаша, че ще откажете! 

Ще приемеш ли поканата? 

Да - 132. 

Не - 182. 


153. 

Не е вярно. "Зърно-клас" изразява отношение на част към цяло, а не на причина към 
следствие, както е при "удар-болка". Въпреки неуспеха, ти си победител в игрите и 
получаваш огромна сума пари. 

Премини на 207. 


154. 
Правилно! Двойката "шега-усмивка" изразява отношение на причина към следствие, 
М 
точно както "удар-болка". 


Премини на 222 


155. 

През нощта се събуждаш от нечие присъствие. Не си чул никакъв шум, но инстинктите 
ти са изострени, а сънят ти - лек. Отваряш очи и се оглеждаш, без да мърдаш. 

-  Наспа ли се най-накрая? - с дрезгав глас се обажда среднощният ти гостенин. 

Той е седнал върху масата, подпъхнал е ръце под бедрата си и неритмично клати 
кривите си, обути в червени островърхи ботуши крака. 

- “Кой сте вие? - питаш рязко и сядаш в леглото. 

- Аз ли? - гостът показва два реда ситни пожълтели зъби в нещо като усмивка и 
скача на пода. при което тежката му мантия се разтваря и виждаш, че отвътре е 
подплатена със скъпи кожи. - Казвам се Никита Пантократист и съм господар на тази 
планета. 

"Още един луд - мислиш си, - но интересно как е влязъл тук. Дали пък аз не мога да 
изляза по същия път?" 

- Точно затова съм дошъл. Да те изведа - казва гостът и избухва в неприятен смях 
при вида на обърканото ти изражение. После изведнъж става сериозен: - Освен ако не 
искаш да дочакаш екзекуцията си. Но, уверявам те, по тези места екзекуциите не са никак 
приятни. 

Вече си сериозно изплашен. Този човек никак не ти харесва. Но не ти харесва и 
мисълта за близката ти смърт. Как ще постъпиш? 

Отказваш да тръгнеш, защото се надяваш да се случи нещо в последния момент - 71. 

Решаваш да последваш неприятния си гост - 199. 


156. 

Връщаш се в Конфедерацията и изготвяш подробен доклад до правителството. То не е 
особено доволно от дипломатическия гаф, който си забъркал, но авторитетът му е 
достатъчно голям, за да потули недоволството на един отдалечен свят като Малета. 

Попълваш екипировката си във вида, в който е била преди първото ти тръгване, и 
започваш отначало. Накъде ще тръгнеш? 

Към Есмералда - 40. 

Към Галактическия Университет - 67. 


157. 
ПРЕМИНИ НА 1351. 


158. 

Много си далеч от правилния отговор. Двойката "планета-спътник" изразява 
отношение на съподчинение в система, докато зададената двойка "удар-болка" изразява 
отношение на причина към следствие. Не успя да се справиш с компютъра, но въпреки 
това си победител в игрите и получаваш огромна сума пари. 


Премини на 207. 


159. 

Това, на което си се надявал през цялото време, най-сетне се случва. В самия ден на 
екзекуцията, когато вратата на килията ти се отваря и ти излизаш в коридора, сред 
униформите на малетинските жандармеристи, виждаш и униформи на военни от 
Конфедерацията. Както правилно си предположил, властите на Малета са предупредили 
Конфедеративното правителство, че негов поданик е осъден на смърт. В други случаи това 
не би довело до никакви последици, защото всеки носи сам отговорността за поведението 
си. но ти си нещо по-специално, което заслужава да се задвижи дипломатическата 
машина. С цената на малко сплашване. Конфедерацията е успяла да убеди Малета да те 
пусне срещу обещанието, че повече никога няма да стъпиш на нейна територия. 

Процедурите по освобождаването минават бързо и след няколко часа ти отново си на 
борда на кораба си, ескортиран от два разузнавателни конфедеративни катера. 

Премини на 156. 


160. 
ПРЕМИНИ НА 151. 


161. 

Дългото ти космическо пътешествие най-сетне е свършило. Кацаш с кораба си на 
повърхността на единствената планета, която кръжи около Променливата. Всъщност сега, 
погледната от вътрешността на мехура, променлива е Галактиката, чийто млечен шлейф 
премигва и подскача пред погледа ти, разкривайки се в различни моменти от живота си. 
без логична последователност между тях. 

Насочваш камерите към пейзажа около теб. Той е пуст и каменист. Сигурно 
Свръхразумът се крие някъде в недрата на планетата, защото на повърхността не си 
открил никакви следи от него, въпреки многобройните снимки, които си направил от 
орбита. Предстои ти дълго търсене. Корабът няма да ти свърши никаква работа, защото е 
прекалено голям. Трябва да използваш някакво по-леко превозно средство, стига да имаш 
такова в екипировката си. 

Как ще продължиш пътя си към Свръхразума? 

С броневсъдеход - 78. 

Със совалка - 231. 

Пеша - 14. 

Лошото е, че и да нямаш превозно средство, вече е много трудно да се върнеш на 
Университетската планета. Дори и да имаш достатъчно енергия, едва ли си взел втора 
машина на времето, с която да излезеш от темпоралния мехур. И все пак, ако имаш 


достатъчно енергия за 30 скока и неизползвана машина на времето, можеш да се върнеш 
на 128. 


162. 

Чувал си за кралство Сирена и за неговите войнствени благороднички, които 
кръстосват сами космоса и ловят мъже, за да ги изправят срещу проклятието, тегнещо над 
расата им. Чувал си, но не си предполагал, че ще срещнеш една от тях толкова далеч от 
родната й планета, съвсем близо до Есмералда, с която Сирена е в традиционно лоши 
отношения. 

Жената натиска голям прекъсвач върху пулта и последното, което забелязваш преди 
страхотната болка да разцепи главата ти, е сребристата лента, опасваща челото на жената- 
войн. Това е защита срещу мощното парализиращо поле, което е включила. Стискаш зъби 
и напрягаш всичките си сили. В погледа на жената се чете недоумение - друг на твое 
място отдавна трябваше да е в безсъзнание. Тя обаче няма откъде да знае за твоите 
необикновени психични способности. 

Ще се окажат ли те достатъчни, за да се пребориш с въздействието на парализиращото 
поле? 

ШАНС: 1-6-221. 

7-12- 86. 


168. 

Ударите се сипят като дъжд около теб. Вече почти си успял да прелетиш над 
крепостната стена, когато защитното ти поле се изчерпва и за кратко време корпусът на 
совалката се стапя в мощните енергийни лъчи. 

Мисията ти свършва тук. 


164. 

Установяваш, че са пропуснали да ти вземат индивидуалното силово поле, когато са те 
разоръжавали. То е съвсем нов модел, значително усъвършенстван и миниатюризиран, и 
на пръв поглед прилича на обикновен колан. Планът започва бързо да се избистря в 
главата ти. Щом вратата на килията се отвори, ти веднага ще се хвърлиш напред и ще се 
опиташ да си пробиеш път до кораба, като разчиташ да не получиш повече удари, 
отколкото е способно да понесе полето ти. Обаче остава открит въпросът с твоя нов 
познат. Дали да го вземеш със себе си или не? Ако избягаш сам, ще пожертваш по- 
ловината от капацитета на полето си. Ако решиш да вземеш и него, ще пожертваш всичко, 
но пък ще го спасиш от нерадостната перспектива да бъде разграден на клетки. Избирай 
бързо! 

Ще избягате заедно с цената на цялото поле - 242. 

Ще избягаш сам - 82. 


165. 

Решаваш да не стреляш с бластера по пулта, защото си сигурен, че не може да няма 
система за обезопасяване в такива случаи. Най-сигурно е да го унищожиш с 
анихилиращия меч, защото там, откъдето мине острието му. всичко изчезва, сякаш никога 
не е било, и никакви защитни вериги не са достатъчно бързи, за да го изпреварят. 

Приближаваш до пулта, натискаш бутона в ръкохватката и сияещото острие на 
анихилиращия меч изскача в тягостния полумрак на залата. С бърз и широк замах 
разсичаш основата на пулта, а после унищожаваш и останалите му части. Приглушеното 
бръмчене, което досега те е съпровождало на всяка крачка в замъка, изведнъж спира. 


Премини на 50. 


166. 

Седиш сам в сърцето на сградата, където е разположен централният компютър на 
Малета. Преди да влезеш, са ти обяснили, че си спечелил игрите и ако не се справиш с 
компютъра, няма да загубиш нищо. Но ако спечелиш, ще се покриеш със слава, 
недостигната от никого в историята на кралството и на практика всичко в този район на 
Галактиката ще бъде твое. 

С мелодично писукане мониторът пред теб се включва. На зеления екран започват да 
се редят бели букви: 

Коя от номерираните двойки думи повтаря най- точно отношението между думите в 
първата двойка? 

УДАР - БОЛКА 

1. ПЛАНЕТА - СПЪТНИК - 158. 

2. ПАДАНЕ - ПОДХЛЪЗВАНЕ - 110. 

3. ШЕГА - УСМИВКА - 154. 

4. ЗЪРНО - КЛАС - 153. 


167. 
Разбира се - отговаряш след кратък размисъл. - Ще ви дам енергията от кораба си. 


За мен връщане няма. Или Свръхразумът ще ме победи и тогава нищо няма да ми е нужно, 
или ще го победя аз и тогава ще разполагам с толкова енергия, че да захраня бойните 
кораби на половината Галактика. 

Успявате да се доберете до твоя кораб и с помощта на телепорта прехвърляте всичките 
ти енергийни запаси на борда на нейния, разположен на стотина километра оттук. 

- Готово - казваш ти и посягаш да изключиш телепорта. 

- Не бързайте - слага ръка върху рамото ти жената. - Може би ще ви се наложи да 
използвате телепорта си още веднъж. 

После ти казва, че в знак на благодарност е решила да ти подари цялата информация, 
до която е успяла да се добере тук. Така разбираш, че жената разполага с точните 
координати на замъка, в който се крие Свръхразумът, и ако ги въведе в телепорта, ти ще 


или 


Ш 


10 уа) 


ГД 


„ми, 


можеш само за секунди да се прехвърлиш в огромната подземна пещера, като си спестиш 
чудовищата и автоматичните лазерни оръдия по пъля. 

- Вземете и това - казва жената, когато данните вече са въведени в телепорта и ти си 
влязъл в кабината му. - В това шишенце има вълшебен елексир. Ако го изпиете, той ще ви 
направи невидим за няколко часа - точно толкова, колкото ще са ви необходими, за да 
преминете незабелязан през крепостните стени на замъка. 

После включвате телепорта и само след миг жената вече е сама на борда на твоя корад. 


Премини на 125. 


168. 

Така и не успяваш да влезеш при Оракула. Секретарят ти обяснява, че необмисленият 
ти въпрос е затворил завинаги вратите на двореца пред тед. 

- Тук не става дума за докачливост - казва секретарят. - Оракулът е достатъчно велик 
и никакво съмнение в способностите му не е в състояние да го обиди. Но щом сте решили 
да дойдете при нас на Есмералда, би трябвало да сте наясно с основната разлика между 
Науката и Тайнството. Науката съществува благодарение на съмнението, а Тайнството - 
благодарение на вярата. Великият Оракул не е способен да помогне на човек, който не 
вярва безрезервно в него. 

Не ти остава нищо друго, освен да тръгнеш по някой от другите пътища. Дотук 
усилията ти се оказаха напразни. 

Към Галактическия Университет - 67. 

Към Гимел - 91. 


169. 

Скафандърът на жената няма никакво защитно поле. Още с първия изстрел ти я 
убиваш, но натиска в мозъка ти вместо да отслабне, избухва в ослепителна мълния. 
Спохожда те едно последно прозрение и ти разбираш, че жената е била агент на кралство 
Есмералда, света на магьосниците, и е дошла тук с мисия, подобна на твоята. Когато си я 
убил, ти си попаднал под влиянието на магията за отмъщение. Тя погубва всекиго, 
дръзнал да отнеме живота на магьосник от Есмералда. 

Мисията ти свършва тук. 


170. 

На Астарта се мръква бързо и макар да си излязъл по светло, само след броени минути 
започват да сияят първите неонови реклами по булеварда. Малко са хората, които като теб 
се разхождат пеша. Повечето предпочитат колите си или авиотакситата. Всъщност на 
тротоара има само още един пешеходец - мъж на неопределена възраст с тъжно замислен 
поглед. По дрехите му не можеш да разбереш дали е местен жител или е дошъл тук от 
някой друг свят. 


Изведнъж от една близка пряка изскача мощен антигравитационен скутер и се насочва 
към него. В първия момент човекът дори не го забелязва. Успяваш да извикаш, но Вече е 
късно. Един от двамата мъже в скутера се навежда, хваща самотния пешеходец през 
кръста и го издърпва вътре. После с голяма скорост похитителите се отдалечават по 
булеварда. 

Ще се опиташ ли да помогнеш на човека? Можеш да настигнеш скутера, ако 
разполагаш с индивидуален реактивен двигател. 

Ще преследваш похитителите - 2. 

Връщаш се в хотела - 42. 


171. 

Сваляш погледа си от тавана и го отправяш към големия прозрачен куб в центъра на 
кръглата зала. Във вътрешността му са разположени различни електронни елементи. 
Можеш да се досещаш за предназначението само на малка част от тях. Върху куба, 
изправена на цилиндър от сребрист метал, стои матова сфера. Разбираш от електроника 
дотолкова, че да се сетиш какво е това. Намираш се пред координиращия център на 
огромна машина, която положително заема всички помещения в замъка, ако не и част от 
подземната пещера извън него. Намираш се в самото сърце на Свръхразума. 

Какво ще предприемеш сега? 

Ще унищожиш апарата с бластера - 145. 

Ще го унищожиш с анихилиращия меч - 165. 

Ще изчакаш - 13. 


172. 
Решаваш, че най-разумно е да продължиш към Галактическия Университет, откъдето, 
дори и да не свършиш нищо, можеш да продължиш по други пътища. Оттам можеш да се 
върнеш и към Есмералда. Отбележи 4 скока в дневника и премини на 117. 


173. 

Изкачваш се по стълбите пред главния вход на замъка и намираш вратата отключена. 
И защо да не е - кой ли жив човек би могъл да стигне дотук! Автоматичните лазерни 
оръдия и чудовищата в подземието правят замъка непревземаем. но не те са най-сигурната 
му защита. Той разчита най-вече на мощното психическо поле, което се излъчва от кулите 
му. Но Свръхразумът се е излъгал. Нямало е как да предвиди, че ще се роди човек с 
психични възможности като твоите, и че същият човек един ден ще дойде, за да го 
унищожи. 

Прекрачваш прага и започваш да се изкачваш по мраморно стълбище, застлано с 
дебела пътека. От двете му страни са изправени статуи на приказни същества с човешки 
тела и животински глави. От очите им струи кървавочервена светлина, която хвърля 
мътни отблясъци върху старинните оръжия по стените. Преминаваш през първата голяма 


врата, която се изпречва пред теб и попадаш в кръгла зала, чийто таван изобразява 
звездното небе такова. каквото се вижда нощем от столицата на Конфедерацията. Това 
още веднъж доказва истинските намерения на Свръхразума - да завладее цялата Галактика 
и да управлява от сегашния й център. 

Премини на 171. 


174. 

Връщаш се в Конфедерацията и на следващия ден отиваш при адмирала с подробен 
доклад. 

- “ Постъпил си глупаво - казва той, след като те изслушва. - Изобщо не е трябвало да 
се заемаш със стратегически задачи. Та ти си само лейтенант. Това е работа за генерали. И 
все пак си имал изход. Трябвало е да се ожениш за инфантата, да загубиш година-две, но 
да създадеш мощен флот, с който да удариш всички гимелски светове наведнъж. Така 
щабът не би имал къде да се оттегли и да прегрупира силите си. Друг път не се захващай 
да водиш войни. Води само битки. 

Адмиралът заповядва да възстановят екипировката ти в този вид, в който, е била преди 
да тръгнеш предишния път, и ти пожелава една наистина успешна мисия. Накъде ще 
тръгнеш сега? 

Към Галактическия Университет - 67. 

Към Есмералда - 40. 


175. 

Врагът ти издъхва и започват да изгасват лампичките първо по шлема, а после и в 
сърцето на прозрачния куб. Едва сега разбираш, че връзката между човека и машината е 
била много по-силна, отколкото си допускал. Апаратурата е била част от мозъка на човека 
- част, изнесена извън главата му, но немислима без нищожните няколко грама сиво 
вещество. 

С разпадането на сложните електронни връзки се прекратява съществуването и на 
темпоралния мехур около Променливата. Свързваш се по радиото с Конфедерацията и 
съобщаваш, че вече могат да дойдат и да те приберат. Опасността, надвиснала над 
човечеството, не съществува. 

Докато чакаш корабите, които ще ти донесат както енергия, така и всичко необходимо 
за обратния път, можеш да си позволиш няколко дни почивка. 


Премини на 261. 


176. 
Изваждаш бластера и откриваш огън по робота. 
РОБОТ - 10 УДАРА 
Ако победиш, премини на 62. 


177. 

Хороскопът ти е благоприятен. Най-важните звезди се намират в подходящи домове на 
генитурата ти и нищо не би ти попречило да участваш в магически действия. Великият 
Оракул започва да те подготвя. 

Цялата екипировка, с която разполагаш, е при теб. По знак от Оракула правиш крачка 
напред и пристъпваш в кръга от зелен мрамор. Оракулът вдига ръце и изрича думи на 
език, който ти не разбираш, но ти изглежда страшно древен. Колоните от двете страни на 
трона засияват и между капителите им започват да прескачат искри. Техният блясък се 
отразява в полираното острие на меча, който двуметровият гигант е вдигнал високо над 
главата си. 

В следващия миг усещаш как преставаш да съществуваш. Сякаш от голяма височина 
виждаш всеки атом от тялото си. устремен нанякъде със скорост извън човешките 
представи. После всичко потъва в мрак. 

Когато отново идваш на себе си, виждаш, че си попаднал във влажно подземие. След 
всичко, което ти е разказал Великият Оракул, разбираш, че това е замъкът на 
Свръхразума. Успял си да прелетиш огромното разстояние извън пределите на 
Галактиката, да преодолееш мехура от изкривено време, в който е скрита Променливата, и 
да проникнеш в недрата на единствената планета, обикаляща около нея. 

Постепенно очите ти свикват с полумрака и виждаш пред себе си два пътя - един, 
който продължава хоризонтално напред, и друг, който се изкачва по стръмно стълбище. 
Накъде ще поемеш? 

По стълбището - 16. 

По коридора - 114. 


178. 
Ето трите думи, които отварят малкия сейф: 
овца - ВЪЛНА - сърф 
пепси - КОЛА - двигател 
дрехи - ГОЛ - вратар 
Колко правилни отговора имаш? 
Нито един - 208. 
Само един - 39. 
Два - 109. 
Три - 32. 


179. 
През кръга на медиумите преминава тръпка. Те се приближават още повече един до 
друг и невиждащите им очи започват да светят в сянката на напрегнатите лица. Високият 


мъж с черното наметало също изпада в транс и не след дълго започва да говори с глас, 
който идва от много далеч: 

- Всеки човек има свой път - казва духът през устата на медиума. - Мога да ти кажа 
какъв е твоят. Твоят път е много дълъг. Ще преминеш пространства без звезди, за да 
стигнеш до едно слънце, което и го има, и го няма. Там може би ще умреш, но може да 
умре и някой друг, за да оживеят милиарди. 

Ще се опиташ ли да научиш нещо повече или след края на сеанса ще се прибереш в 
хотела? 

Ще се прибереш в хотела - 59. 

Ще се опиташ да научиш нещо повече - 22. 

180. 

Врагът е изненадан, защото не е очаквал, че сте толкова добре въоръжени. За кратко 
време космическата чернота се изпълва с ослепителния блясък на сблъсъка между материя 
и антиматерия. После отново ляга мрак, в който няма и следа от гимелски кораб. 
Основните сили на врага са унищожени. 


Премини на 220. 


181. 

Правиш няколко крачки по моста, за да си сигурен, че паяците няма да посмеят да те 
нападнат, и се прицелваш в чудовището. То вече е достатъчно близо, така че можеш да 
избираш къде да стреляш. Първо с няколко точни изстрела откъсваш три от пипалата му. 
Чудовището надава рев на болка, от който каменните стени на подземието потреперват 
зловещо. От раните бликва безцветна течност и се разнася зловоние. Следващият изстрел 
пръсва главата и ревът преминава в задавено хъркане. Обезглавеното туловище се 
залюлява и се сгромолясва в бездната. Минава цяла минута, преди далечен глух тътен да 
ти оповести, че чудовището се е размазало в скалистото дъно на пропастта. 

С разтреперани колене минаваш по моста и на другия бряг намираш ново стълбище, 
което се изкачва стръмно нагоре. По него стигаш до висока врата със сложни дърворезби 
и когато я отваряш, попадаш в голяма зала. Вниманието ти е привлечено най-напред от 
нейния таван. Той изобразява звездното небе такова, каквото се вижда от столицата на 
Конфедерацията. Това за пореден път доказва намеренията на Свръхразума - да покори 
цялата Галактика и да я управлява от сегашния й център. 


Премини на 171. 


182. 
- Много съм поласкан - отговаряш, - но предпочитам да отклоня любезната ви 
покана. Тръгнал съм по работа, а не за развлечение, и всяка минута ми е скъпа. 
- Е, както искате - отговаря комендантът, а лицето му, макар все още усмихнато, 
изразява напрежение. - Желая ви приятни дни на Малета. 


Излизаш от комендантството и вън отново те чакат жандармеристи, но този път в 
бойни маскировъчни униформи. Преди да разбереш какво става, те натикват в закрита 
бронирана кола, която потегля с остро свистене на осемте си широки гуми. 


- Вие нанесохте тежка обида на суверена - казва ти половин час по-късно 
председателят на трибунала, пред който са те изправили. - Отказът от участие в дворцови 

церемонии е равносилно на обявяване на война. 

- „Но никой не ми каза, че съм длъжен да участвам - опитваш се да се защитиш. - 
Останах с впечатлението, че ме канят. 

- Не ставайте смешен! Вие не разбирате ли от условности? Давам думата на 
прокурора. 

Пред съда с вдървена походка излиза висок едноок мъж с рошави бакенбарди. 

- „Законът е категоричен, екселенц. За обида на короната се произнася смъртна 
присъда. 

Разбираш, че единственият ти шанс е да се измъкнеш със сила. Имаш ли 
хипнотизатор? 

Да - 206. 

Не - 23. 


183. 

Мисълта ти работи със страшна бързина. Коя е тази жена? Едва ли е от слугите на 
Свръхразума. Не е логично на собствената си планета, след като вече е изпратил срещу 
теб девет бойни кораба, той да се опитва да те унищожи с помощта на една-единствена 
жена, захвърлена сред хаоса на скалните отломъци. По-вероятно е жената, също като теб, 
да е негов враг, проникнал на планетата му с мисия като твоята. Значи психическата й 
агресия не цели да те унищожи, а само да те опознае. Няма от какво да се страхуваш, 
защото когато двама са поотделно врагове на трети, то е твърде вероятно да станат 
съюзници помежду си. Особено когато третият е Свръхразумът. 

Отпускаш се и прекратяваш всякаква психическа съпротива. Това изглежда успокоява 
жената, защото скоро усещаш как опипващите пръсти на мисълта й напускат твоето 
съзнание. 

- “ Изплашихте ме - казва жената. 

- „И вие мен - отговаряш. 

След това й разказваш кой си и защо си тук и в отговор научаваш много интересни 
неща. Жената е агент на кралство Есмералда. Дошла е тук с малък кораб, защото 
истинските й оръжия са магиите, които умее да прави. Но психичната й издръжливост, 
огромна, но все пак несравнимо по-малка от твоята, й е позволила да стигне само дотук. 
Следващата крачка по посока на Свръхразума ще я убие. Ето защо не й остава нищо 
друго, освен да се върне на Есмералда и да се опита да подготви експедицията си по друг 
начин. Но няма достатъчно енергия за обратния път. 

- Ако ми отстъпите останалата енергия във вашия кораб - казва тя накрая, - ще успея 
да стигна. Корабът ми е малък, не е като вашия. 

Как ще постъпиш? 

Ще и дадеш енергията, защото едва ли ще ти потрябва вече - 167. 

Отказваш и продължаваш напред - 127. 


184. 

Ти също откриваш огън по базите. Те са 20 на брой, колкото са и твоите кораби. При 
всеки успешен удар унищожаваш по една база, а при всеки неуспешен - губиш по един 
кораб. 

Ако унищожиш базите, преди да изгубиш всичките си кораби, премини на 214. 


Ако изгубиш корабите, преди да си унищожил всички бази, премини на 29. 


185. 
Излизаш от склада и се плесваш по челото. Да не би да си пропуснал да вземеш 
декодиращо устройство? 
Пропуснал си - 251. 
Взел си го - 252. 


186. 

Вижда ти се рисковано да се биеш с чудовището на тесния мост и затова решаваш да 
си пробиеш път обратно към подземието. Какво оръжие ще избереш, за да унищожиш 
паяците? 

Бластер - 10. 


Анихилиращ меч - 53. 


187. 

Няколко часа след като мъртвият корпус на търговския кораб е излязъл от обхвата на 
радара ти, попадаш на военен патрул от три кораба. Спират те за проверка и намират 
предметите, които си взел от изоставения търговски съд. Колкото и да се опитваш да им 
обясниш положението, те отказват да те изслушат и искат да те арестуват в обвинение в 
пиратство. Законите са строги и ти знаеш, че за космическо пиратство някои кралства 
предвиждат дори смъртно наказание. Пред теб стоят две възможности - или да се 
предадеш, или да се биеш. Коя ще избереш? 

Ще се предадеш - 99. 

Ще се биеш с лазерните оръдия - 58. 

Ще се биеш с анихилатора - 202. 


188. 

Решаваш да използваш апарата за четене на мисли. Този ход е правилен, доколкото с 
негова помощ ще успееш да разбереш какви са намеренията на врага ти, дали на борда му 
има роботи с дублиращи функции и с какви оръжия разполага. Но допусна основна 
грешка. Забрави, че се намираш в зона на особено силно психическо влияние, което 
апаратът за четене на мисли ще усили хилядократно. 

Усещаш как Свръхразумът нахлува в главата ти. Колкото и силна да е природната ти 
дарба, тя не може да се справи с новия натиск. Усещаш как бързо започваш да се 
подчиняваш на чуждата воля. Ще успееш ли да мобилизираш последните остатъци от 
независимата си личност и да изключиш апарата за четене на мисли? 

ШАНС: 1-6-45. 

7-12-55. 


189. 

Проклинаш се задето не си се сетил, че можеш да победиш чудовището с 
хипнотизатора. Бил си предвидлив поне да вземеш реактивния си двигател и това спасява 
живота ти. Включваш го и се издигаш над арената, точно когато опашката на Бралдагар 
със свистене разсича въздуха на мястото, където си стоял допреди малко. Над публиката 
минава въздишка на облекчение. 

Разбира се, не печелиш нищо и Анселмо е недоволен. Опитва се да ти мърмори, но ти 
го срязваш малко грубо и се разделяш с него. Връщаш се на Университетската планета, 
откъдето продължаваш по един от другите два маршрута. 

Гимел - 91. 

Есмералда - 40. 


190. 

Ето че Съдбата веднага ти предоставя удобен случай да възстановиш изгубената 
енергия. След няколко часа полет засичаш сигналите на голяма междупланетна станция. 
При нея се кръстосват няколко големи космически пътя и там корабите спират за ремонт 
или гориво, пътниците се прехвърлят от един полет на друг, а членовете на екипажите си 
позволяват кратка почивка в приятни разговори с колеги, които иначе може да не видят с 
месеци. 

Ще се отбиеш ли на станцията за енергия? 

Да - 147. 

Не - 64. 


191. 
За съжаление, ракетата-преследвач те настига, преди компютърът ти да се е подготвил 
за обратен скок през хиперпространството. 
Мисията ти свършва тук. 


192. 

Корабите вече са близо и анихилаторът ти е активизиран. Включваш компютъра на 
режим "унищожение" и в монитора се появява кръстатката на мерника. Когато първият 
кораб попада в центъра му, натискаш спусъка. Компютърът светкавично сумира всички 
параметри и изстрелва заряда. Кълбото антиматерия слабо искри по пътя си, защото дори 
в открития космос има частици вещество, които се анихилират при досега с нея. Щом 
стигне целта, взривът ще бъде много по-мощен и ти знаеш това. Без да го дочакаш, се 
прицелваш във втория кораб и отново натискаш спусъка. 

Сигурен ли си, че постъпи правилно? Унищожи корабите и не успя да спечелиш нищо 
от тях. Само изгуби 20 енергийни единици при стрелбата с анихилатора. Отбележи ги в 
дневника. 

Премини на 143. 

193. 

На този въпрос духът не отговаря нищо с думи. Обаче ти усещаш как изведнъж те 
обзема страшното прозрение за света и за нещата. За секунда притежаваш съзнанието, 
което не е дадено никому, и разбираш, че не случайно абсолютното познание е 
недостъпно за смъртните. Необикновените ти психични способности са изгубени 
завинаги. Вече знаеш, че най-сигурният начин да унищожиш нещо, е да търсиш неговата 
първопричина, но е късно да поправиш грешката си. Мисията ти ще остане неизпълнена. 
Ти вече си човек като всички други. 


194. 

Телепортираш се сам на флагманския кораб и тръгваш към навигационния отсек. От 
кабината на телепорта до него води тесен коридор непосредствено под външната обшивка 
на кораба, както разбираш от малките илюминатори, през които се вижда мастилената 
чернота на космоса. 

Изведнъж срещу теб изскачат два въоръжени робота. Принуден си да се биеш. Какво 
оръжие ще избереш? 

Анихилиращ меч - 240. 

Бластер - 98. 


195. 

Отваряш вратата и се втурваш в стаята. С ужас установяваш, че тя няма под. Започваш 
да пропадаш в бездънна пропаст. С всяка секунда скоростта ти се увеличава и вече 
очакваш първата скала, която ще се изпречи на пътя ти. Имаш ли в екипировката 
индивидуален реактивен двигател? 

Да - 131. 

Не - 3. 

196. 

Нямаш Препоръчител, но се опитваш да убедиш митничаря, че може да направи 
изключение за теб. В края на краищата ти си гражданин на Конфедерацията и 
посещението ти тук е свързано с важна нейна мисия. 

- Съжалявам - вдига рамене митничарят. - Разпоредбите са категорични. Есмералда не 
е обикновен свят. С лазерни и атомни оръжия е много трудно да й се навреди, но е 
достатъчен само един човек с подходяща психическа подготовка, за да направи много 
пакости. Препоръчителите са гаранция, че такива хора няма да попаднат на планетата. 

Разбираш, че е безсмислено да убеждаваш повече митничаря, и съжаляваш за 
пропуснатите случаи, когато си могъл да си намериш Препоръчител. Сега трябва да 
продължиш експедицията си в друга посока. Накъде ще поемеш? 

Към Галактическия Университет - 172. 

Към Гимел - 91. 


197. 

Най-сетне стигаш до бронираната врата на централното хранилище. Бластерът е 
безсилен срещу нея, а не смееш да използващ анихилиращ меч, защото се страхуваш да не 
предизвикаш срутване в подземието. 

В стената отстрани на вратата забелязваш малък метален капак. Отваряш го и виждаш 
ниша, в чието дъно са разположени пет бутона, сияещи с приветлива зелена светлина. До 
всеки бутон е изписана по една дума. Познаваш този вид ключалки. Отварят се, само ако 
натиснеш правилния бутон. Всеки от останалите бутони задейства детонатор, който 
унищожава човека пред вратата. 

Коя е думата, с която се отключва вратата: 

МЕРКУРИЙ - 35 

ВЕНЕРА - 140 

МАРС - 235 

ЛУНА - 142 

НЕПТУН - 93. 

198. 
За съжаление, времето е съвсем малко и ти не си достатъчно бърз. Контейнерът се 
взривява, преди да успееш да го изхвърлиш от кораба. Мисията ти свършва тук. 


199. 

- „Много, ама наистина много ми е приятно! - казва Никита Патнократист, след като 
получава съгласието ти да тръгнеш с него. 

От богато украсена ножница на кръста си изважда тънък кинжал и го насочва към 
пода. Острието му засиява и бледорозовият лъч, който излиза от него, очертава неголям 
квадрат върху сивите плочи. Ге стават прозрачни и накрая изчезват съвсем, за да открият 
началото на вита стълба, която води дълбоко под земята. Гърбавият гост те пуска да 
минеш пред него. 

- Всички крале са палячовци - весело бъбри той. - Мислят си, че управляват Малета, 
а тя си е моя от хиляда години насам. И нищо на повърхността не става, без аз да съм го 
пожелал от дълбините. 

Става ти все по-неприятно и вече съжаляваш, че си тръгнал. Скоро стигате до голяма 
зала. Тя се изпълва със светлина и виждаш, че от всички стени към теб са насочени 
някакви тръби, които приличат на дюзи или на малки обективи на видеокамери. 

- “ Дезинтегратор - обяснява Никита. - С него ще те превърна в облак от атоми, които 
после ще издухам през климатичната инсталация. Забравих да ти кажа, че колкото и да 
съм велик, аз също си имам господар - Свръхразума. Извинявай. 

Още преди да е включил дезинтегратора, ти си разбрал, че мисията ти свършва тук. 


200. 
Включваш двигателя и се издигаш високо над пропастта. Чудовището и паяците 
остават далеч зад теб. На другия бряг намираш ново стълбище и тръгваш по него. 


Премини на 171. 


201. 

Напрягаш сили и се противопоставяш на чуждия разум, който се опитва да проникне в 
съзнанието ти. След малко натискът отслабва и ти срещаш погледа на дребния човек. В 
него се чете страх и уважение. 

- „Не предполагах - казва той, - че съм имал достоен противник. 

- “Тили си Свръхразумът? 

- “Така ли ме наричат? Много мило. Всъщност се казвам Полански и не се различавам 
по нищо от другите хора, с изключение може би на гениалността, която ми позволи да 
направя три важни открития. Първото е тази звезда с единствената си планета. Тя е 
толкова далеч извън Галактиката, че никой не би се сетил да ме търси тук. Второто е 
апаратурата, която увеличава милиони пъти силата на психичното ми поле. Създадох я 


още преди да дойда тук и с нейна помощ си осигурих средствата, необходими да пригодя 
планетата към нуждите си. Сега апаратурата е огромна и заема целия замък, в който се 
намираме. Третото и най-важното ми откритие е мехурът на изкривеното време. Звездата 
ми се намира в него и това ми дава енергия в неовладени досега количества. 

- „Как така? 

- „Как ли? Много просто. Всеки може да черпи енергия от една звезда и това е много 
енергия. Но аз черпя от милиарди звезди на едно място. Изкривеното време ми позволява 
да имам до себе си звездата във всяка секунда от нейния живот. А ти можеш, или по-скоро 
не можеш да си представиш, колко секунди има в живота на една звезда. Броят на тези 
секунди еи броят на звездите, които ми дават енергията си! 

Неволно изпитваш уважение към гения на този човек и за миг дори забравяш, че си 
дошъл при него, за да го убиеш. 

- “И каква е крайната цел на всичко това? 

- „Власт! Власт над всичко живо във Вселената. Всяко същество, което има мозък, 
макар и най-примитивен, един ден ще бъде част от моя разум! Ако застанеш до мен, този 
ден ще настъпи по-скоро и двамата ще бъдем единствените истински господари в 
историята на човечеството! 


Премини на 94. 


202. 

Убиваш войниците от патрула, които са се качили на кораба ти, за да го претърсят, и 
активизираш анихилатора. Първият кораб попада в кръстачката на мерника. Натискаш 
спусъка. За част от секундата патрулният кораб изчезва, сякаш никога не го е имало. 
Същата съдда постига и останалите два. 

Но радостта ти от победата е кратка. Не трябваше да използваш най-мощното си 
оръжие, защото по този начин включи автоматичната система за защита на кралството, в 
чиито предели се намираш. Сега срещу теб е изстреляна голяма анихилираща ракета с 
автоматично преследване на целта. Нямаш време да изчисляваш нов скок в 
хиперпространството, а в обикновеното пространство си обречен, защото енергията няма 
да ти стигне, за да избягаш от преследвача. Остава ти единствено да се осланяш на 
късмета си. Ще успееш ли да се върнеш по стария маршрут към Конфедерацията, или ще 
загинеш тук? 

ШАНС: 1-6- 191. 

7-12- 46. 


203. 
В космоса времето лети неусетно. Разбираш, че са изминали 10 часа, едва когато 
контролните светлини на контейнера започват да светят и той с мелодично бръмчене се 
отваря. Вътре намираш по-малък контейнер и видеокасета Слагаш я във 


възпроизвеждащото устройство и от екрана те поглежда благото лице на професора - шеф 
на междупланетната станция. 

- Знаем, че можехте да ни дадете енергия - казва професорът. - Спря ви единствено 
вашият егоизъм. Не сме тези, които ще ви съдят, но си позволихме да ви заложим един 
малък капан като наказание за гордостта. В малкия контейнер има нещо крайно 
необходимо за вас, но вие трябва до го отворите, като понапрегнете мозъка си. Ако му 
зададете грешен код, ще задействате заряд, достатъчно силен, за да взриви вас и целия ви 
кораб. 

Ще се опиташ ли да отвориш контейнера или няма да рискуваш? 

Ще се опиташ да го отвориш - 77. 

Няма да рискуваш - 103. 


204. 

Корабите приближават и ти установяваш, че са много по-добри, отколкото си очаквал. 
Всеки от тях има защитно поле, което издържа на 10 удара. Дори да не им позволиш да те 
уцелят нито веднъж, енергията ти пак няма да стигне, за да се справиш с всички. Не 
трябваше да бъдеш толкова самонадеян. Сега е късно да направиш скок в 
хиперпространството. 

Вече си се примирил с мисълта, че мисията ти ще свърши още в началото си, когато 
бордовият ти компютър ти предлага изход. Той е успял да открие, че компютрите на стоте 
кораба са свързани в мрежа, която ти можеш да разрушиш с код, противоположен на кода, 
който я свързва. Така ще имаш време да изчислиш най-безопасния скок и да избягаш в 
неизвестна посока. Думата, която свързва компютрите, е "колапс". 

Коя от изброените думи е най-противоположна по значение на "колапс": 

ИМПЛОЗИЯ - 151 

КОНВЕРСИЯ - 160 

ЕЛИПСА - 157 

ЕКСПЛОЗИЯ - 6 

КАТАТОНИЯ - 255 


205. 

Знаеш, че противогазът винаги трябва да е у теб. Слагаш го и оцеляваш единствен от 
всички. За твой късмет роботите също остават безжизнени, защото преди да дойдеш, им е 
била зададена блокираща команда, която никой не е имал време да отмени. 

Обаче си допуснал грешка. Неудачният избор на оръжие доведе до смъртта на учените. 
Въпреки това, ти знаеш, че информацията, която търсиш, е някъде тук и се заемаш с 
огледа на помещението. Не след дълго в една ниша на стената откриваш сейф със сложна 
система на заключване. За съжаление вече няма от кого да научиш кода към нея. Ще се 
опиташ ли да отвориш сейфа сам или ще предпочетеш веднага да се върнеш на 
Университетската планета. 

Ще се опиташ да го отвориш - 230. 

Ще отлетиш, без да опитваш - 128. 


206. 

Имаш късмет, че хипнотизаторите са ново оръжие и на Малета още не са познати. 
Жандармеристите са решили, че металният обръч, който опасва челото ти, е обикновено 
украшение и не са ти го взели заедно с другите ти оръжия. С кратка мисловна команда го 
включваш и го настройваш към съзнанието на прокурора, членовете на трибунала и 
жандармеристите. Веднага усещаш как волята им омеква и увеличаваш натиска. 

- -.. Впрочем - с променен глас казва прокурорът. - мисля, че в случая можем да 
направим изключение. 

- “Тъкмо това щях да ви предложа и аз - откликва с облекчение председателят на 
трибунала, а сред жандармеристите преминава одобрителен шепот. - Ето и присъдата: в 
срок от пет часа обвиняемият трябва да напусне Малета и никога вече да не се връща тук. 
Върнете му имуществото и го откарайте до космодрума. 

Стъпил веднъж на борда на кораба си. бързаш да излетиш колкото може по-скоро, 
защото не знаеш кога членовете на трибунала ще излязат от хипнозата. 


Премини на 156. 


207. 

Не искаш да губиш нито миг повече. Взимаш парите и се сбогуваш с кралското 
семейство. 

Напускаш централната планета на Малета, но скоро кацащ отново, този път във 
владенията на едър, но обедняващ феодал. Той лесно се съгласява да ти заеме личния си 
флот, срещу щедрото възнаграждение, което му предлагаш. Корабите са 100 и не 
представляват нищо особено, но едва ли са по-лоши от онези, които охраняват границите 
на Гимел. Надяваш се на късмета си и на собствения си крайцер, който неминуемо ще ти 
осигури предимство в боя. Издаваш заповед до капитаните на новия си флот и се 
отправяш към Гимел. 

Премини на 105. 


208. 
Думите, които си подал в декодиращото устройство на контейнера, са неправилни. 
Зарядът се взривява и мисията ти свършва тук. 


209. 

Вече никой не те безпокои и ти влизаш в навигационния отсек на гимелския 
флагмански кораб. Там всичко стои непокътнато. Можеш да вземеш трофеи, но не повече 
от два, защото мощността на телепорта е ограничена. Какво ще избереш? 

АНИХИЛИРАЩ МЕЧ 

ДЕКОДИРАЩО УСТРОЙСТВО 

ИНДИВИДУАЛЕН РЕАКТИВЕН ДВИГАТЕЛ 

АПАРАТ ЗА ЧЕТЕНЕ НА МИСЛИ 

ДОПЪЛНИТЕЛНО СИЛОВО ПОЛЕ (20 удара) 

ПРОТИВОГАЗ 

МАШИНА НА ВРЕМЕТО 

ГРАНАТА С ОТРОВЕН ГАЗ 

ХИПНОТИЗАТОР 

След като си направил избора си, се връщаш обратно на твоя кораб даваш заповед за 
тръгване. Премини на 220. 


210. 

Гимелските кораби се прегрупират за атака, но ти вече си активизирал анихилатора и 
си ги взел на прицел. Изстрелваш към тях три мощни заряда антиматерия и след 
ослепителните взривове гимелските кораби изчезват, сякаш никога не ги е имало. Отново 
си сам с крайцера си. С философско примирение оглеждаш остатъците от двете флоти и 
продължаваш пътя си, като не забравяш да отчетеш трите изстрела в дневника. 


Премини на 34. 


211. 

Последната ти надежда е да разпиташ пленниците. Обаче знаеш, че дори да 
притежават някаква информация, тя е блокирана в мозъка им и ще остане заключена там, 
независимо от тяхното желание. Имаш ли апарат за четене на мисли? 

Да - 104. 

Не - 36. 

212. 

Твой принцип е да стреляш само в краен случай и затова решаваш да установиш 
връзка по радиото. Излъчваш позивната си и чакаш отговор. Той не закъснява. Обаче се 
обаждат не учените, а капитанът на двата кораба, който ти се представя като офицер от 


военния флот на Гимел. Това засилва още повече подозренията ти, защото знаеш, че 
Гимел е светът под властта на Свръхразума. 

Капитанът ти казва, че е разпознал конфедеративния ти крайцер и ти поставя 
ултиматум - ако не се предадеш веднага, ще убие учените и ще извади станцията им от 
строя. Как ще постъпиш? 

Ще се предадеш - 138. 

Ще унищожиш корабите с анихилатора - 30. 


213. 
ПРЕМИНИ НА 106. 


214. 

С остатъка от флота си кацаш победоносно на Гимел. Всичко тъне в разрушения. 
Обстрелът, който си провел от космоса, е унищожил не само базите, но и много градове. 
Почти всички пътища са разрушени, но ти напредваш към столицата с броневсъдеходи и 
нищо не може да те спре. Единственото, което те учудва, е, че не срещаш никаква 
съпротива. Нима Гимел няма сухопътни сили? 

Влизаш в столицата и обграждаш кралския дворец. Готов си за битка, но не те посреща 
никой. Влизаш вътре и разбираш, че кралят е избягал заедно с правителството и всичките 
си приближени. Със себе си са отнесли и архивите, така че не можеш да разбереш нищо за 
връзките им със Свръхразума. Щом са видели, че печелиш битката в космоса, са решили 
да жертват базите си и да се оттеглят на някой от другите светове на Гимел, където да 
прегрупират силите си и да се върнат, за да се справят с теб. През цялото време знаеше, че 
е грешка да насочиш всичките си кораби на едно място, но броят им не ти позволяваше да 
разгърнеш по-мащабна операция. 

Не можеш да останеш дълго тук, защото скоро кралят ще се върне с непосилна за теб 
армия. Не можеш да продължиш и към Свръхразума, защото не успя да научиш 
местоположението му. Остава ти само обратният път към Конфедерацията. 

Премини на 174. 


215. 

Битката постепенно отшумява. Само някъде далеч продължават да се виждат редки 
проблясъци от слаби престрелки и заблудени кораби търсят предишното си място в 
бойния строй. Включваш радиостанцията си на предаване и излъчваш позивната си. 
Започват да ти отговарят капитаните от твоя флот. След като получаваш и последния 
рапорт, разбираш, че си успял да унищожиш врага, но и самият ти си претърпял тежки 
загуби. От всичките ти кораби са останали само 20. 

Премини на 34. 


216. 

Успявате да отстраните повредата и атмосферното налягане в станцията започва да се 
нормализира. 

- Не сме много по красивите фрази - обръща се към теб стар професор с остра 
брадичка, - но благодарността ни към вас е безкрайна. Едва ли имате представа от какво 
ни спасихте. 

- „“Положително съм по-информиран, отколкото си мислите. Нали не ме смятате за 
обикновен турист? 

Професорът поглежда през един от илюминаторите, откъдето се вижда твоят кораб, и 
се усмихва: 

- Не, доста добре сте екипиран за турист. Да не би името Гимел да ви говори нещо? 

- „Средно голямо кралство с развита икономика, няколко подходящи за туризъм 
планети... 

- “ Това го знаят всички - прекъсва те професорът с кисела гримаса 

- . отскоро е скъсало дипломатическите си отношения с всички светове - 
продължаваш невъзмутимо - и предполагаме, че е попаднало под непознато досега и 
огромно по силата си психическо влияние. 

- А! - не скрива изумлението си професорът. - Наистина сте добре информиран. А 
кои сте тези, които "предполагате"?... Добре, добре, няма нужда да ми отговаряте. 

- “ Напротив, ще ви кажа. 

И разказваш на професора всичко, като го молиш да ти помогне в издирването на 
Свръхразума. 

- „Нашите изследвания също са секретни - казва замислено той, - но откровеност за 
откровеност! 

Завежда те при голям сейф със сложно заключване и го отваря пред тед. 


Премини на 246. 


217. 
Останалите непоразени бази трябва да се опиташ да разрушиш със собствения си 
кораб. Всяка от тях ще извадиш от строя с 3 удара. 
Ако победиш, премини на 72. 


218. 
ПРЕМИНИ НА 102. 


219. 
Анихилаторът е изключително мощно оръжие и сега ти оценяваш предимствата му в 
боя с многочислен противник. Разбира се, можеш да не унищожиш всички вражески 
кораби с него, защото всеки изстрел намалява енергийния ти потенциал с 10 единици. 


Ако искаш да унищожиш част от корабите с лазерните оръдия, премини на 236. 
Ако унищожиш всички кораби с анихилатора, премини на 161. 


220. 

По пътя до централната планета на Гимел никой не се изпречва срещу теб. 
Необезпокояван влизаш с флотата си в далечна орбита около нея. Каква нападателна 
тактика ще избереш? 

Ще обстрелваш градовете и военните бази от орбита - 133. 

Ще направиш десант и ще водиш сухопътна битка - 139. 


221. 

Въпреки упоритата съпротива, попадаш под въздействието на парализиращото поле и 
изгубваш съзнание. Последното, което успяваш да видиш, е как жената от Сирена, вече 
изгубила всякакъв интерес към теб, установява връзка с компютъра на кораба ти и го 
програмира за новия курс. Поне знаеш, че където и да отидеш, корабът ти ще бъде близо 
до теб. 


Премини на 49. 


222. 

Пред сградата на компютъра те чака екзалтираната тълпа. Ти си героят на деня. С 
кралски почести те отвеждат в двореца. Там, в престолната зала, те приема самият монарх. 
Подвиваш коляно на дебелата пътека пред трона и навеждаш глава, както го изисква 
етикетът. Напред излиза Първият министър и удря три пъти с позлатения си жезъл по 
пода. Ударите отекват тежко върху плочите от полирано черно габро. 

- Ти направи това, което никой преди теб не бе успял да стори - започва тържествено 
Първият министър. - Не само успя да победиш във всички турнири. но накрая се справи 
дори със задачата на централния компютър. Разбира се, наградата ти се полага по право, 
но Негово Величество реши да ти даде възможност да я замениш с нещо още по-голямо. 
Разрешава ти да се ожениш за инфантата! 

Вдигаш учудено глава и виждаш как кралят благосклонно ти кима. Започваш да 
мислиш трескаво: "Ако се оженя за инфантата. сигурно ще стана главнокомандващ на 
космическия флот на Малета и ще мога да воювам с всяко кралство от Периферията. Това 
обаче ще ми отнеме много време и ще забави изпълнението на мисията ми. Ако взема 
парите, ще мога да си наема флот и да тръгна още утре към Гимел. Там сигурно ще се 
справя със стоте кораба, но не знам какво ме очаква по-нататък." 

Как ще постъпиш? 

Ще вземеш парите - 207. 

Ще се ожениш за инфантата - 95. 


223. 

Проверяваш енергийните запаси на търговския кораб и виждаш, че ще ти стигнат, за да 
възстановиш потенциала си до максимум. Отбележи го в дневника. 

Освен това в трюмовете намираш много ценни неща, но можеш да отнесеш със себе си 
само три от тях. Какво ще си избереш? 

АНИХИЛИРАЩ МЕЧ 

ДОПЪЛНИТЕЛНО ЗАЩИТНО ПОЛЕ (20 удара) 

ХИПНОТИЗАТОР 

АПАРАТ ЗА ЧЕТЕНЕ НА МИСЛИ 

ГРАНАТА С ОТРОВЕН ГАЗ 

РОБОТ-КАМИКАДЗЕ 

Запиши придобивките си в колоната "Екипировка" и премини на 187. 


224. 

Приемаш да спреш на станцията, обаче нямай! никакво намерение да даваш на учените 
от енергията си. В края на краищата нека Университетът се погрижи за тях.Твоята работа 
е съвсем друга и не знаеш с кого ще ти се наложи да се биеш. Всеки грам енергия ти е 
необходим. 

- С удоволствие бих ви услужил - обясняваш, - но самият аз идвам отдалеч и 
енергията ми е на привършване. 

- Е, нищо - отговарят учените. - Благодарим, че все пак се отбихте. 

После в знак на приятелство ти подаряват сребрист контейнер. 

- “Ще се отвори автоматично след 10 часа. Не ни отказвайте. Стар наш обичай е да 
подаряваме по нещо дребно на пътниците, които се отбиват при нас. 

"Какво пък - мислиш си, - един подарък е винаги добре дошъл". 

Благодариш сърдечно на учените и продължаваш пъля си. 


Премини на 203. 


225. 

Включваш хипнотизатора и всички изпадат в подчинение на твоята воля. Само 
роботите, които не са биологични същества и не се поддават на въздействие от страна на 
психотропни оръжия, се спускат към теб с насочени бластери, но ти принуждаваш 
капитана да им даде команда да отстъпят и да ги изключи. След като той ти се подчинява, 
вече си безспорен господар на положението. Заповядваш на гимелците да се оттеглят в 
един от трюмовете на станцията, където ги заключваш и оставяш учените да решат какво 
да правят с тях. После изключваш хипнотизатора и едва сега домакините ти разбират 
какво си направил за тях. Дошло е време да им кажеш за какво си дошъл. Те с радост ти 
съобщават, че могат да ти бъдат много полезни, и те отвеждат до една ниша в стената. Там 
е вграден сейф със сложна система на заключване. Учените го отварят пред тед. 

Премини на 246. 


226. 

Корабите на Гимел се оказват по-добри. Въпреки че понасят тежки загуби, успяват да 
унищожат целия ти флот. От тях остават три кораба, с които ти се налага да влезеш в бой. 
Какво оръжие ще използваш? 

Анихилатор - 210. 

Лазерно оръдие - 245. 


227. 

Вече не се страхуваш от нищо и отиваш в склада сам. Той се намира в дълбок бункер 
далеч от града. Хитроумно приспособление отмества малкото хълмче, което скрива входа 
му, но ти знаеш за него и не срещаш никакви трудности. Спускаш се по бетонните стълби 
и тръгваш по дълъг коридор, осветен от поставени нарядко голи електрически крушки. 

Изведнъж две ниши в стената се отварят и срещу теб излизат два робота с насочени 
бластери. Нямаш време да мислиш. Включваш защитното си поле и откриваш огън. 

ПЪРВИ РОБОТ - 5 УДАРА 

ВТОРИ РОБОТ - 4 УДАРА 

Ако победиш, премини на 197. 


228. 

Съпротивата е жестока. Чувстваш, че си на границата на издръжливостта си. Най-сетне 
успяваш да се добереш до тайната на Свръхразума. Той е изкуствено създаден 
интелект, представляващ механизъм от сложни връзки между биологичния мозък на 
човека и електронната памет на машината. Тези връзки се крепят върху едно единствено 
ключово понятие. Който го открие и го изрече на глас, ще разруши единството между 
човека и машината и ще доведе до гибелта на Свръхразума. Обаче това понятие е скрито 
между четири други, които пък ще донесат гибелта на този, който ги изрече. 

Опитай се да откриеш ключовата дума. 

СИНТЕЗ - 141 

МЪЛНИЯ - 102 

АКУМУЛАТОР - 218 

ВОЛТМЕТЪР - 28 

ЕЛЕКТРОЖЕН - 247. 


229. 
За съжаление времето е малко, а атмосферата става все по-рядка. Работите упорито до 
последния момент, но когато сте само на крачка от успеха, станцията се дехерметизира 
окончателно. Мисията ти свършва тук. 


230. 

Освен със сложна ключалка, сейфът е обезопасен и със самовзривяващо се устройство. 
То се задейства при всяка грешна команда, която се подаде на заключващия механизъм. 
Вратата се отваря с една от следните пет думи: 

КОНДЕНЗАТОР - 106 

ОРМУЗД - 241 

ТРАНСМУТАЦИЯ - 27 

СУБЛИМИРАМ - 112 

ЦЕНТРОФУГА - 213. 


231. 

Отделяш совалката от корпуса на кораба и се спускаш ниско над повърхността «а 
планетата. Единственият ти ориентир е силата на психическото поле, която би смазала 
съзнанието на всеки друг, но ти я усещаш само като гъдел в мозъка си. 

Ето че гъделът се засилва. Увеличаваш скоростта на совалката. Няма грешка. 
Приближаваш до самия източник на психичното поле. Изведнъж ниско под теб се 
разкрива грамадното гърло на пещера, скрита в непристъпна камениста клисура. Сонарите 
ти не могат да определят дълбочината й, защото е прекалено голяма и сигналът им не 
достига до дъното. Без да се колебаеш, влиташ със совалката с гърлото на пещерата. 

Дълго време летиш с голяма скорост из кънтящи каменни галерии. Скалите, които от 
време на време се изпречват срещу теб, всъщност са гигантски колони, които поддържат 
сводовете на по-големите зали. Уредите ти засичат наличието на живи същества, но ти 
нито имаш време да се спираш за тях, нито пък имаш желание, защото можеш да си 
представиш какви кошмарни създания обитават мрачните дълбини на планетата, където 
никога не е прониквал лъч светлина. 

След още половин час бесен полет из подземните зали, изведнъж попадаш на открито. 
Сонарите едва долавят очертанията на стени и таван, което ти подсказва, че всъщност си 
попаднал в гигантска пещера. В далечината виждаш проблясъци от светкавици и се 
насочваш натам. При максимално увеличение, в екрана за предно виждане успяваш да 
различиш мрачния силует на голям замък. Светкавиците се вият около върха на най- 
високата му кула. Най-сетне си пред прага на леговището, откъдето Свръхразумът се мъчи 
да наложи волята си на цялата Галактика! 

Увеличаваш скоростта до максимум и скоро летиш над дебелите крепостни стени, 
които опасват замъка от всички страни. Изведнъж нови блясъци се прибавят към 
предишните. От стотици амбразури в крепостните стени срещу теб откриват огън 


автоматични бластери и лазерни оръдия. Единственият начин да се скриеш от 
фотоклетките им с инфрачервени лъчи е да станеш невидим. За съжаление ти не си и ще 
трябва да разчиташ на късмета си, за да преминеш през гъстия огън. 
ШАНС: Ги 2- 163. 
Зи4- 120. 
зиб- 148. 


232, 

Вражеската флота е унищожена. От пленените кораби попълвате енергийните си 
запаси до максимум. Сред пленниците е и флагманският кораб на Гимел. Ще се качиш ли 
да го разгледаш? 

Да - 194. 

Не - 220. 


233. 

Да обърне огледално курса ти и да повтори скоковете в обратен ред не е проблем за 
бордовия ти компютър. След още четири скока ти отново си на границата на 
Конфедерацията, там, откъдето тръгна. Сега обаче енергийните ти запаси съдържат 840 
единици. Накъде ще поемеш? 

Към Галактическия Университет - 67. 

Към Есмералда - 40. 


234. 

Заявяваш и последното си участие в игрите, с което печелиш изумлението и 
възхищението на публиката. Завеждат те до клетката на Бралдагар, за да ти го покажат. На 
вид той не е ужасяващ - средно голямо животно, приличащо на носорог. Жертвите си 
погубва със своята яка бронирана опашка и трудността на схватката с него всъщност се 
състои в особеностите на дебелата му кожа. Понеже планетата, на която живее, е с крайно 
неблагоприятни условия, кожата на животното се е развила като съвършен щит, който не 
може да бъде пробит с почти нищо. 

Докато гледаш бъдещия си противник, организаторите ти казват, че в предстоящата 
схватка можеш да вземеш само две от оръжията си. Избери ги и премини на 44. 


235. 
ПРЕМИНИ НА 35. 


236. 
Силовото поле на всеки от корабите се унищожава с 5 удара. 
Ако победиш, премини на 41. 


237. 

Не ти остава нищо друго освен да се предадеш. В противен случай гимелските бази ще 
те унищожат и мисията ти трябва да свърши тук. Обявяваш по радиостанцията 
капитулацията си и изчакваш совалката, която скоро идва да те отведе на планетата. Там 
те заключват в метален контейнер и по сътресенията отвътре разбираш, че те качват на 
кораб и отлитат с теб в открития космос. Пътуването е много дълго. 


Премини на 243. 


238. 

Макар и три на брой, патрулните кораби не могат да се мерят с мощта на 
конфедеративния ти крайцер. Сред зловещи експлозии силовите им полета се стопяват и 
корпусите им се дехерметизират. Прекратяваш огъня, защото си пълен победител. Обаче 
нямаш време да търсиш военни трофеи. Радарът ти показва, че. предупредено за битката, 
кралството, в чиято зона се намираш, е изпратило към теб голям флот. С него вече не 
можеш да се мериш и единственият ти изход е да избягаш далеч по маршрут, изискващ 10 
скока през хиперпространството. 

Ако нямаш необходимото количество енергия, мисията ти свършва тук. 

Ако имаш енергия за 10 скока, премини на 60. 


239. 

В последната секунда успяваш да се добереш до един от шлюзовете и против всички 
инструкции, без да изчакваш изравняването на наляганията, го отваряш. Мощна струя от 
все по-разреждаща се атмосфера те повлича към открития космос. Дишането ти започва да 
се затруднява, а ушите ти бучат от пониженото налягане. Единственото хубаво нещо на 
този вихър е, че отнася контейнера далеч в открития космос, където той беззвучно се 
взривява. Сам едва ли би имал сили да го хвърлиш толкова добре. 

Миг преди да изгубиш съзнание, успяваш да включиш шлюза на режим "затваряне". 

Когато се свестяваш, всичко вече е съвсем нормално. Обаче разбираш, че 
възстановяването на изкуствената атмосфера ти е струвало 80 енергийни единици. 

Премини на 117. 


240. 

С няколко широки замаха на анихилиращия меч унищожаваш роботите. Изведнъж над 
главата ти започва да мига червена лампа и се разнася сигнал за тревога. Не трябваше да 
се биеш с анихилиращ меч в помещение, което знаеш, че е под самата обшивка на кораба. 
Без да искаш, си анихилирал части от външната стена на коридора и сега корабът бързо се 
дехерметизира. Принуден си да се телепортираш обратно, без да разгледаш плячката си. 

Връщаш се и малко засрамен даваш команда за тръгване. 

Премини на 220. 


241. 
ПРЕМИНИ НА 106. 


242. 

Честта на офицер от Конфедерацията не ти позволява да оставиш беззащитен човек в 
беда, когато имаш дори и най-малката възможност да му помогнеш. Автоматичната 
ключалка на вратата започва тихо да бръмчи и вие застанете един до друг под защитата на 
силовото поле. В килията нахлува светлина и вие се хвърляте напред, без да обръщате 
внимание на двете тъмничарки, които отскачат в страни при досега с полето. Докато 
тичате по коридора, срещу вас изскачат и други едри жени с насочени бластери, но се 
стараят да не стрелят много. Все пак Вашите клетки им трябват живи. За щастие, затворът 
се намира в подземията на космодрума. така че скоро успявате да намерите хангарите. 
Бързо откриваш и кораба си и се затичвате към него. Тук вече охраната стреля не на шега. 

Скачате в кораба, включваш двигателите и енергийния щит и излитате. Налага се да 
разбиеш затворения люк на хангара, което намалява енергийния ти потенциал със 170 
единици. Отбележи го в дневника. Отбележи и пълния разход на потенциала на 
енергийното си поле. 


Премини на 248. 


243. 

Можеш да се досетиш къде те водят. Гимел е кралство на Свръхразума, а той не може 
да не е чул вече за теб. Сега пътуваш към него, но не начело на многочислена флотилия, 
нито дори на борда на собствения си крайцер, а заключен в тъмен железен сандък. 

Последно разтърсване и капакът на контейнера се отваря. Излизаш отвътре и 
разкършваш схванатите си стави. Попаднал си в голяма зала, чиито прозорци са тъмни, но 
не с мрака на нощта, а с непрогледния мрак на дълбоките подземия. Към теб пристъпва 
дребен мъж. На главата си носи шлем, който прилича повече на апарат, отколкото на 
обикновено средство за защита или украса. Разбираш, че това е Той. Психичното поле тук 
е много силно, а ти нямаш други оръжия освен необикновените възможности на мозъка 
си. Всичко е в ръцете на съдбата. 

ШАНС: 1-6-101. 

7-12-201. 


244. 

Само за няколко часа се превръщаш в герой на игрите. С лекота печелиш турнирите в 
открития космос, защото твоят крайцер е по-бърз и по-маневрен от всеки кораб, създаден 
на Малета и В съседните кралства. Мощният ти компютър бързо обработва всички данни 
и ти пръв поразяваш мишените. По всички площади са монтирани големи видеостени, 
върху които тълпите могат да следят от близо твоите мълниеносни действия. 

Вечерта на същия ден трябва да се явиш на арената за индивидуални схватки. Малцина 
са тези, които се опитват да излязат срещу теб. Не само съвършените ти оръжия, но и 
превъзходната ти тренировка на конфедеративен офицер, те правят опасен и непобедим 
противник. 

Вечерта кралското семейство дава разкошен бал в твоя чест. Всички висши 
благородници се надпреварват да спечелят вниманието ти. Дори и инфантата ти оказва 
честта да размени няколко думи с теб. Лакеи в тъмносини ливреи носят все нови и нови 
Олюда, а вината са от най-редки и изтънчени сортове. Зашеметен си от изобилието и 
разкоша, но внимаваш да не прекаляваш, защото на другата сутрин те очаква решаващото 
състезание - срещата с централния компютър на планетата. 


Премини на 166. 


245. 
Приготвяш оръдието за стрелба и го насочваш към трите гимелски кораба. 
ПЪРВИ КОРАБ - 8 УДАРА 
ВТОРИ КОРАБ - 7 УДАРА 
ТРЕТИ КОРАБ - 6 УДАРА 
Ако победиш, премини на 54. 


246. 

В сейфа намираш странен апарат и папка. Когато разгръщаш страниците й. разбираш, 
че пред теб са резултатите от дългогодишните изследвания на учените-отцепници. 

"И така - пише в заключителното резюме, - вече знаем, че звездата, наречена 
Променлива, е център на психично поле с голяма интензивност. Вероятността то да е 
изкуствено е почти стопроцентова. Установените отклонения в активността на звездата и 
привидният безпорядък, при който се редуват фазите от развитието й, се дължат на 
генерирано изкривяване във времето. То също е изкуствено и вероятно е поставено там от 
съображения за сигурност." 

След всичко, което научаваш, се радваш още повече на апарата, защото той се оказва 
машина на времето. С нейна помощ ще можеш да проникнеш в орбита около 
Променливата. 

Връщаш се на кораба си и отлиташ обратно към Университетската планета. 

Премини на 1289. 


247. 
ПРЕМИНИ НА 102. 


248. 

Сирена вече е далеч зад вас, но настроението ти продължава да е подтиснато. 
Наистина, успял си да се спасиш от капана, но енергията на кораба ти опасно намалява, а 
нямаш и защитно поле. Спътникът ти явно се досеща какви мисли те мъчат и затова 
предпочита да мълчи. Въпреки това, когато звездата на Есмералда се вижда вече като ярък 
диск в центъра на монитора, той се решава да те заговори: 

- „Смятате ли да останете на Есмералда? 

- “ Да, такива са плановете ми. 

- “Тогава извадихте голям късмет, че ме срещнахте. 

Забелязал учудения ти поглед, човекът бърза да съобщи, че той принадлежи към 
малобройното съсловие на Препоръчителите - личности, способни да осъществяват 
телепатичен мост между подсъзнанията на отделните индивиди. 

- Често ни търсят при дипломатически преговори. А на Есмералда присъствието ни е 
необходимо за всеки чужденец, защото без Препоръчител няма да бъде допуснат извън 
границите на транзитната зала на космодрума. Гамошните власти особено държат да са 
наясно с всеки, който поиска да остане на планетата. Случвало се е хора да обикалят с 
месеци из космоса, докато си намерят Препоръчител. 

"Е - казваш си, - дяволът никога не е толкова черен, колкото изглежда". Най-сетне си 
възвръщаш способността да гледаш в бъдещето с оптимизъм. 

Премини на 64 


249. 

Заставаш начело на броневсъдеходната бригада и извършваш първия десант. 
Разполагаш с 300 броневсъдехода. Точно толкова тежки танка от гимелските сухопътни 
сили застават срещу теб. Разгъваш силите си във верига и нападаш. Камъните се стриват 
на брашно под стоманените ви вериги. От честите изстрели въздухът се нажежава и 
започва да трепти като в зноен летен ден. 

При всеки сполучлив удар унищожаваш по 30 противникови танка, а при всеки 
неуспешен - губиш 20 броневсъдехода. 

Ако победиш, премини на 97. 


250. 

Преди да потеглиш, можеш да направиш някои последни покупки. 

ХИПНОТИЗАТОР - 40 кредита 

МАШИНА НА ВРЕМЕТО -150 кредита 

АПАРАТ ЗА ЧЕТЕНЕ НА МИСЛИ - 200 кредита 

АНИХИЛИРАЩ МЕЧ - 75 кредита 

БРОНЕВСЪДЕХОД - 300 кредита 

ДОПЪЛНИТЕЛНО СИЛОВО ПОЛЕ (20 удара) - 170 кредита 

ИНДИВИДУАЛЕН РЕАКТИВЕН ДВИГАТЕЛ - 160 кредита 

ЕНЕРГИЯ - 5 единици за | кредит 

Качваш се на кораба и включваш двигателите. За да стигнеш до Променливата, трябва 
да направиш 30 скока през хиперпространството. 

Отбележи ги в дневника си и премини на 91. 


251. 
Явно късметът те е изоставил. И този опит да се добереш до нещо, се оказа неуспешен. 
Почти отчаян се връщаш обратно в столицата на Гимел. Премини на 36. 


252, 
Отдъхваш с облекчение, качваш се на джипа и се връщаш в столицата. Тичешком 
влизаш в двореца и се спускаш в подземието му, където е заключената врата на архива. 
Премини на 31. 


253. 

Нещо в гласа на човека те кара да му повярваш, че наистина го грози голяма опасност. 
Какво пък, и бездруго си решил вече да отпътуваш - дали ще го направиш на другата 
сутрин или веднага, няма особено значение. Пък и всички твои вещи, които не са на 
кораба, са с теб. Взимате такси до космодрума и излитате. 

- За какво всъщност ви преследваха? 

- „“Искаха да ме отвлекат и с моя помощ да проникнат на Есмералда - отговаря с 
готовност човекът. 

- „Не могат ли да проникнат и без вас? 

- “Тогава ще трябва да търсят друг Препоръчител, а това ще им струва много време и 
пари. 

- “ Препоръчител ли? 

- Да, аз съм Препоръчител - с известна гордост казва човекът и като вижда 
неразбиращия ти поглед, бърза да ти обясни: - Препоръчителите сме малобройно съсловие 
от личности с рядката дарба да отключваме и най-потайните кътчета на човешките 
мозъци. Така подпомагаме общуването между хората. Винаги присъстваме на 


дипломатически преговори, а властите на Есмералда не допускат на планетата чужденци 
без Препоръчители. Винаги искат да знаят с кого си имат работа. 

Доволен, че си намерил толкова ценен спътник, увеличаваш тягата и се понасяш с 
пълна скорост към Есмералда. 

Премини на 04. 


254. 
Взимаш ключа от избрания старец и в същия миг в стената се отваря друга ниша. Там 
намираш контейнер с ключалка. Пъхаш ключа и го завърташ. Разнася се страхотен взрив и 
мисията ти свършва тук, защото старецът, когото посочи, не беше Балтасар. 


250, 
ПРЕМИНИ НА 151. 


256. 

Слагаш си противогаза и в безопасност изчакваш отровният облак да се разнесе. После 
претърсваш разбойниците и у тях намираш 20 кредита. Прибираш ги като законна плячка 
заедно с индивидуалните им полета, които ти осигуряват защита срещу още 9 удара. 
Впиши придобивките в дневника. 

Тръгваш към скутера, но там те очаква много неприятна изненада. Човекът, когото си 
искал да спасиш, също е умрял от отровния газ. Трябваше да предположиш, че ще стане 
така. Разтваряш дрехата му, поне да видиш дали е бил местен или чужденец. 
Документите, които намираш, ти се виждат странни. Гам не е посочено човекът да е 
поданик на някой свят. Пише само, че е Препоръчител. Понеже не знаеш какво значи това. 
вдигаш рамене и си тръгваш. 


Премини на 42. 


257. 

От една тясна уличка с прихлупени дюкянчета от двете страни неочаквано излизаш на 
голям кръгъл площад с фонтан по средата. Там е разположен пазар, от който, ако искаш, 
можеш да си купиш някои неща. 

ГРАНАТА С ОТРОВЕН ГАЗ - 35 кредита 

РОБОТ-КАМИКАДЗЕ - 170 кредита, 

АПАРАТ ЗА ЧЕТЕНЕ НА МИСЛИ - 200 кредита 

АНИХИЛИРАЩ МЕЧ - 75 кредита 

ХИПНОТИЗАТОР - 40 кредита 

БРОНЕВСЪДЕХОД - 300 кредита 

ДОПЪЛНИТЕЛНО СИЛОВО ПОЛЕ (50 удара) - 180 кредита 

МАШИНА НА ВРЕМЕТО - 150 кредита 

ПРОТИВОГАЗ - 20 кредита 


ЕНЕРГИЯ - 5 единици за | кредит На излизане от пазарчето вече си даваш сметка, че е 
крайно време да решиш какво ще правиш оттук нататък. 

Ще изчакаш аудиенцията с Великия Оракул -73. 

Ще отлетиш към Галактическия Университет - 67. 

Ще отлетиш към Гимел - 91. 


258. 

- “Извинете - казва иронично кралят, - бях принуден да унищожа всички архиви. 
Мога да си позволя да загубя Гимел, но ще ми бъде неприятно, ако разберете къде се 
намирам аз. 

В този момент разбираш, че през устата на краля говори някой друг. Това може да 
бъде само Свръхразумът! 

- Рано или късно и това ще стане - отговаряш гордо. - Вече изгуби първата си 
крепост! 

Един по един придворните започват да тръскат глави, да търкат очите си и 
недоумяващо да се оглеждат. По челото на краля преминават дълбоки бръчки. 

- Господи! - казва кралят. - Ретранслаторът не работи! 

Преди години кралят, верен на Свръхразума, е монтирал в двореца система, която 
улавя психическото му излъчване и го разпростира върху всички жители на Гимел. Сега 
Взривът е унищожил и апаратурата. 

- Смърт за предателя! - извикват в един глас придворните. 

- Тишина! - вдигаш властно ръка. - Гимел вече е губерния на Малета и вие сте 
пленници. Никой от вас няма право да се разпорежда. 

Установяваш щаба си в едно от незасегнатите крила на двореца и вече можеш да 
размислиш. Какво постигна? Завладя Гимел. Унищожи главната крепост на врага, но не 
успя да разбереш къде е самият той. Не ти остава нищо друго, освен да назначиш свой 
заместник и да продължиш пътя си сам. Накъде ще поемеш? 

Към Галактическия Университет - 67. 

Към Есмералда - 40. 


259. 

Правилно! Разсъжденията ти трябва да са протекли така: Левият не е Мелхиор, защото 
Мелхиор говори винаги истината, а левият казва, че Мелхиор е средният. Средният също 
не е Мелхиор, защото твърди, че е Балтасар, а това значи че лъже. Следователно Мелхиор 
е десният. Мелхиор казва, че средният е Гаспар, и трябва да му се вярва, защото той 
говори винаги истината. Гака остава възможността Балтасар да е само левияг. 

Взимаш ключа от Балтасар и в същия миг нова ниша се отваря в стената. Вътре има 
контейнер с ключалка. Пъхаш вътре ключа и го завърташ. Контейнерът се отваря и в него 
намираш едно чисто ново декодиращо устройство. 


Премини на 31. 


260. 
ПРЕМИНИ НА 2354. 


261. 

Никога не си виждал как Галактиката приближава към теб огромната си спирала. 
Никога не си изпитвал и странното чувство на общност с квадрилионите човешки 
същества, които обитават световете й, радват се, карат се, дори воюват помежду си. но са 
свободни. Всяко от тях все още има възможността да взема решенията си само. За някои 
това е отговорност, дори тежест, но никой не би я сменил срещу спокойствието и 
сигурността на поробеното съзнание. 

Дали хората някога ще узнаят какво дължат на теб? Едва ли. А и няма нужда. 

- „Ще желаете ли един ананасов джус, г-н генерал? 

Оглеждаш се. но в каюткомпанията няма никого освен теб и младия лейтенант, който 
стои до вратата с поднос в ръце. После мислите ти се връщат от Галактиката към твоята 
малка действителност и ти неволно извръщаш поглед към раменете си, където блестят 
новите ти пагони. 

- “ Да, благодаря - отговаряш и лейтенантът идва до тед. 

Когато оставя подноса на масата, успяваш за миг да зърнеш лицето си в излъсканата 
му повърхност. То е все така младо, но косата по слепоочията ти е започнала да 
посребрява. 

"Да, не беше лесно - казваш си. - Никак не беше лесно!" 

Отпиваш от студената течност и уморено притваряш очи. 

